
I. Vilniaus įkūrimo legenda 


Kiekviena tauta apipina savo didžiuosius 
įvykius, žygius ar asmenis gražiomis legendomis, 
lygiai kaip visokios brangenybės ar šventenybės 
papuošiamos brangakmeniais, filigranais ir orna- 
mentais. Kaip Romos įkūrimo istorijos neįma- 
noma pradėti be vaizdžios Romulo ir Remo le- 
gendos, taip ir senojo Vilniaus pradžia sunkiai 
įsivaizduojama be Gedimino sapno apie geležinį 
vilką. Pagal tą padavimą, atsiradusį pirmojoje 
XVI a. pusėje, Motiejus Stryjkovskis, o jį sek- 
dami ir kiti istorikai!) Vilniaus įkūrimo garbę 
priskiria Gediminui. Esą, Gediminas, pastatęs 
Trakų pilį, bemedžiodamas aplinkiniuose miš- 
kuose, nuvykęs su visais savo palydovais į Šven- 
taragio slėnį, kur Vilnia įtekanti į Nerį. Ten 
Gediminas miške, tarp kalnų, kurie dabar esą 
vadinami Plikaisiais, be daugelio smulkių žvė- 
relių, pats pašovęs didelį taurą ir jį nudobęs 
kalne, kur dabar esanti Augštutinė Vilniaus pi- 
lis. Tas kalnas nuo to laiko ir dabar esąs vadi- 
mamas Tauro kal!nu. Tauro oda ir auksu apkal- 
ti ragai ilgai bu7ę saugojami brangenybių tar- 
pe iki Vytauto laikų. Vytautas iš tų ragų didžio- 
siose iškilmėse ir priimdamas užsienio pasiunti- 
nius gerdavęs; vieną ragą jis padovanojęs Ro- 
mos imperatoriui Zigmantui 1429 metais Lucko 
suvažiavime. 

Po medžioklės Gediminas užsnūdęs ir jam 


Paskaita, skaityta lietuvių kultūros kongrese, Pabal- 
ti;jo Universiteto dešimtmečio minėjime. 


sapne pasirodęs didelis geležinis vilkas, kurio 
staugimas buvęs toks milžiniškas, jog rodęsi, lyg 
jo viduje būtų staugę šimtas vilkų. Lizdeika, 
paklaustas apie to sapno reikšmę, šiaip jį išaiš- 
kinęs didžiajam kunigaikščiui: šarvuotas vilkas 
reiškiąs pilį ir Lietuvos valstybės sostinę, kuri 
būsianti čia įkurta; šimtas staugiaučių vilkų — 
tai sostinės didybė, kuria ji garsėsianti visame 
pasaulyje. Po to Gediminas kalne pastatęs mū- 
rinę pilį, o pakalnėje — medinę; vietovę pava- 
dinęs Vilniumi pagal ten esantį upelį Vilnią. 

Štai ir Vilniaus pradžia ... Taigi, Gediminas 
ir Vilnius tapo dvi neatskiriamos sąvokos to 
miesto istorinėje literatūroje. Gediminas — se- 
niausio Lietuvos miesto kūrėjas ir Gediminaičių 
dinastijos pradininkas, Vilnius — jo kūrinys, 
Lietuvos valstybės širdis. Gedimino kalnas Vil- 
niuje yra tapęs Lietuvos laisvės simboliu, o Ge- 
ležinis Vilkas — Lietuvos garso ir garbės įpras- 
minimu. 


II. Istorija ir legendos 


Tačiau istorija nėra gailestinga įvairiems 
padavimams, kad ir labai giliai įsmigusiems į 
tautos sąmonę. Ji, berūšiuodama savo šaltinius, 
lengva širdimi atideda visokias legendas į šalį. 
Istorikai tik retkarčiais padabina niūrius istori- 
nius faktus plačiai įsigalėjusiais padavimais, ne- 
skirdami jiems didesnės reikšmės. Lengvai jie 
skiriasi ir su Geležinio Vilko legenda, kuri ro- 
mantiška skraiste supa Vilniaus Augštutinės pi- 
lies griuvėsius. Jie išskiria ir pasakiškuosius 


381 


Lietuvos kunigaikščius (Palemoną, Kernių, Kuū- 
ną), kurie nukelia Lietuvos istoriją į žymiai to- 
limesnę praeitį. Jie atsisako ir romantiško pa- 
davimo, kaip Kęstutis pagrobęs nuo smilkstančio 
aukuro gražiąją vaidilutę Birutę ir t.t. Dauge- 
liui praeities mėgėjų toks istorijos puošmenų 
nuėmimas sukelia gailesčio jausmą, kartais net 
tam tikrą nepasitenkinimą. Kai kada tokia isto- 
rikų elgsena net palaikoma nepatriotišku žygiu. 
Tačiau mes, norėdami pamatyti savo praeitį to- 
kią, kokia ji iš tikro yra buvusi, turime nusi- 
lenkti kartais sausokiems ir dažnai nevisai išaiš- 
kintiems istoriniams faktams, daugiau ar mažiau 
pagrįstoms prielaidoms. Mes, siekdami tikrovės 
pažinimo, turime vienodu jausmu vertinti ir 
šviesiuosius ir tamsiuosius mūsų istorinės praei- 
ties įvykius bei reiškinius. 


Ir senojoje Vilniaus istorijoje tenka mums 
noromis nenoromis skirtis su daugeliu mūsų tau- 
tinius jausmus kutenančių padavimų. Mes skep- 
tiškai pažiūrime į Vilniaus katedroje esantį ap- 
rūkusį akmenį, kurį turistų vadovai vaizdžiai 
nupiešia kaip pagoniškosios šventyklos aukurą, 
mes prisimename Šventaragio slėnį su Perkūno 
šventykla tik kaip gražią legendą, greičiausia su- 
kurtą mūsų istoriko Teodoro Norbuto, mes ir 
Gedimino sapno atsiradimą siejame su XVI am- 
žiumi, kada tas padavimas pirmą kartą pamini- 
mas Lietuvos metraštyje, kaip lietuvių kildini- 
mo iš romėnų išdava. Atsisakymas nuo šių visų 
legendų kompensuojamas naujais tyrinėjimų 
duomenimis, kurie Vilniaus senovę nukelia į žy- 
miai tolimesnius, negu Gedimino laikus. 


III. Vilnius prieš Gedimino laikus 


Kaip rodo naujausieji tyrinėjimai, Vilnius 
ir jo apylinkės jau buvo gyvenamos priešistori- 
niais ir ankstyvosios istorijos laikais.) Net ta- 
me pačiame Gedimino kalne 1940 metais buvo 
aptikta sena priešistorinė sodyba, kurios pradžia 
siekia net V a. po Kr. Tyrinėjimų metu surasta 
archeologinė medžiaga yra grynai vietinio pobū- 
džio ir liudija, kad čia gyventa lietuvių. Ta prieš- 
istorinė Gedimino kalno sodyba egzistavo iki 
pat istorinių laikų sąvartos. Didelės svarbos da- 
lyku laikvtinas atradimas XIII a. medinės pilies 
liekanų. Galimas daiktas, kad Vilnius jau Min- 
daugo laikais vaidino gana svarbų vaidmenį be- 
sikonsoliduojančios valstybės gyvenime. Ta me- 
dinė pilis, pastatyta gerai parinktoje strateginė- 
je vietoje, galėjo būti viena svarbesniųjų, jei ne 
pati pagrindinė, Mindaugo pilis. 

Gedimino kalne tuo tarpu turime reikalo su 
pačia ankstyviausia ligi šiol žinoma Vilniaus so- 
dyba, tačiau jos negalima laikyti pagrindine, iš 
kurios vėliau išaugo Gedimino laikų miestas. 

Ta sodyba, kuri sudarė branduolį Vilniaus 
užuomazgai, turėjo būti kalno apačioje. Visur 
miestai ima kurtis prie svarbiųjų pilių, kurios 
turėjo ne tiktai ginamąją, bet taip pat admi- 
nistracinę, politinę, ūkinę ir pagaliau religinę 
reikšmę. Todėl paprastai šalia didesnių pilių at- 
siranda priešpilių, turinčių išimtinai ūkinį pobū- 
dį. Čia ima telktis prekybininkai ir amatininkai, 
kiek atokiau nuo pilies atsiranda ir prekyviečių, 
prie kurių ima kurtis miestas su pagrindinėmis 
kelių arterijomis ir gatvėmis. Toks priešpilis, be 
abejo, yra buvęs ir Vilniuje, greičiausia palei 
Nerį nuo Gedimino kalno iki dabartinio Žaliojo 
tilto, kur anksčiau yra buvusi brasta. Taigi, tiek 
Vilniaus sodyba, tiek brasta, tiek ir pati pilis 
kalne jau egzistavo prieš Gedimino laikus. Ta 
sodyba turėjo būti reikšminga ir gerokai išau- 
gusi, jei Gediminas ryžosi paversti ją nuolatine 
Lietuvos valstybės sostine. 


IV. Sostinės tapsmo veiksniai 


Sena vietovė pasirinkta Lietuvos sostinei 
dėl daugelio veiksnių. Pirmiausia Vilnius yra 
buvęs toje srityje, kur kūrėsi istorinė Lietuvos 
valstybė. Didėjant valstybės teritorijai, kilo rei- 
kalas sutelkti vienon vieton valstybės valdymo 
aparatą. Vilnius tam tikslui dar ir dėl to tiko, 
nes buvo nuošaliau nuo priešų puldinėjamų vie- 
tų. Čia kryžiavosi keliai, ėję sausuma ir Neri- 
mi į kitus svarbius prekybinius bei politinius 
centrus. Be geografinių veiksnių, Vilnius buvo 
užėmęs ir patogią strateginę padėtį. Legendari- 
nis Šventaragio slėnis palei Gedimino kalną (da- 
bartinėje Katedros aikštėje), kad ir būdamas 
slėsnas, bet tiko sustiprintai sodybai įsikurti. 
Ta vieta, apsaugota Neries ir Vilnios, tiko pa- 
ties valdovo būstinei, o Gedimino kalnas — gi- 
namajai piliai pasistatydinti. Todėl ir nenuo- 
stabu, kad (Gediminas, įvertindamas Vilniaus 
geografinę, topografinę ir strateginę padėtį, pa- 
sirinko tą vietovę savo valstybės sostinei. 


Kur Gediminas rezidavo nuo 1316 metų, t. 
y. nuo savo valdymo pradžios, istoriniai šaltiniai 
mums nieko nepasako. Spėjama, kad Gedimino 
teviškė yra buvusi Senuosiuose Trakuose, kad jis 
buvęs Trakų kunigaikščiu ir ten turėjęs savo pi- 
lį.*) Galimas dalykas, kad Gediminas, atsisėdęs 
Lietuvos sostan, kurį laiką dar tebegyveno tė- 
viškėje. Kada jis persikėlė į Vilnių, taip pat ne- 
turime tikslių duomenų. Pačios pirmosios isto- 
rinės žinios apie Gedimino, kaip Lietuvos val- 
dovo, rezidavimą Vilniuje yra iš pačios 1323 me- 
tų pradžios. Apie tai sužinome iš jo laiškų.*) 
Pvz. tų metų sausio 25 d. laiške Liubeko, Bre- 
meno, Magdeburgo ir kt. miestams pažymima, 
kad laiškas rašytas “Mūsų Vilniaus mieste" (Da- 

tum in civitate nostra Vilna)?) 1323 m. gegu- 
žės 26 d. laiškuose, rašytuose pranciškonų ordi- 
nui Saksonijoje ir Liubeko, Hostoko, Sundo, 
Greifsvaldo ir kt. miestams minima, kad tie laiš- 
kai rašyti “Vilniuje? (datum Vilna) ir kad čia 
Gediminas turįs pastatęs bažnyčią “mūsų kara- 
liškame mieste, vadinamame Vilniumi“ (in civi- 
tate nostra regia, dicta Vilna)“) Pagaliau 1323 
m. spalio 2 d. taikos sutartyje su Livonijos ir 
Estijos miestais įsakmiai pasakyta, kad ji suda- 
ryta “Mūsų Vilniaus pilyje“ (Datum in castro 
nostro Vilna). Vokiškame tos pačios sutarties 
vertime pažymėta “uppe dem hus thor Vilne“.?) 

Iš tų duomenų galima spręsti, kad Gedimi- 
no persikelta į Vilnių dar prieš 1323 metus, nes 
tais metais Vilnius jau yra buvęs miestas ir tvar- 
kėsi pagal Rygos miesto teises. Be to, Gedimi- 
nas kalba ir apie savo pilį. Be abejo, Gedimi- 
nas, prieš įsikurdamas Vilniuje, turėjo pataisy- 
ti, perstatyti, ar, greičiausia, pasistatydinti visai 
naują ginamąją pilį dabar vadinamame Gedimi- 
no kalne ir rūmus savo rezidencijai kalno papė- 
dėje. Toje žemutinėje pilyje buvo sutelktos vi- 


sos svarbiausios jo įstaigos, čia yra buvęs visos 
Lietuvos politinio gyvenimo centras, čia aplink 
Gediminą spietėsi pačios žymiausios jėgos, jo 
darbų ir žygių patarėjai bei vykdytojai. Čia lan- 
kėsi kitų kraštų pasiuntiniai ir šiaip svečiai, 


V. Vilnius Gedimino politikos fone 


1322-ji ir ypačiai 1323-ji metai buvo labai 
gyvi Lietuvos ir Vilniaus gyvenime. Gediminas, 
norėdamas sumažinti ordino pavojų Lietuvai, 
stengėsi visokiomis priemonėmis išmušti kry- 
žiuočiams ginklą iš rankų. Naudodamasis Rygos 
arkivyskupo nesantarve su kryžiuočiais, Gedi- 
minas jau 1322 m. vasarą kreipėsi laišku į popie- 
žių Joną XXII“) Šitame laiške nurodomos. 
skriaudos, daromos ordino Lietuvai. Jis trumpai 
apžvelgia įvykius net nuo Mindaugo laikų. Esą, 
ir karalius Mindaugas (rex Mindowe) dėl or- 
dino nedorybių turėjęs atsimesti nuo krikščio- 
nybės. Ir jis pats dėl to ligi šiol turėjęs likti 
savo protėvių klaidose. Daugelis jo pirmtakūnų 
siuntę savo pasiuntinius į Rygos arkivyskupus 

taikai sudaryti, bet jie buvę žiauriai užmušti. Ir 
karalius Vytenis (rex Viten) rašęs laiškų legs- 
tui Pranciškui ir arkivyskupui Fridrichui, pra- 
šydamas atsiųsti du vienuolius pranciškonus, ku- 
riems jau buvusi paskirta vieta ir net pastaty- 
ta bažnyčia. Tačiau Prūsų vokiečių ordinas at- 
siuntęs kariuomenę ir tą bažnyčią sudeginęs.“) 
Nurodęs dar daugiau ordino žiaurumų net su ku- 
nigais, Gediminas sakosi nekovojąs prieš krikš- 
čionis, bet prieš neteisybę. Jis pats turįs vienuo- 
lių pranciškonų (fratres de ordine fratrum mi- 
norum) ir domininkonų (de ordine fratrum prae- 
dicatorum), kuriems duodąs visišką laisvę krikš- 
tyti ir skelbti krikščionybę. Gediminas esąs pa- 
siruošęs klausyti popiežiaus, kaip ir kiti kara- 
liai krikščionys jo klausą, ir sutinkąs priimti ka- 
talikų tikėjimą, kad tik jokiu būdu nebūtų pri- 
klausomas nuo ordino. 


1323 metais Gediminas iš Vilniaus yra pa- 
rašęs net kelius laiškus: sausio 25 d. Liubeko, Sun- 
do, Bremeno, Magdeburgo, Kolno ir kitiems 
miestams,!?) gegužės 26 d. Saksonijos pranciš- 
konams,!!) domininkonų ordinui Vokietijoje!?) 
ir Hanzos sąjungos miestams: Liubekui, Rosto- 
kui, Sundui, Greifsvaldui, Štetinui ir Gotlan- 
dui.!*) Iš jų mes sužinome apie Gedimino vestą 
politiką. Šiuose laiškuose Gediminas kviečia at- 
vykti vienuolius pranciškonus ir domininkonus, 
pirklius, riterius, žemdirbius ir įvairiausius ama- 
tininkus: dailides, auksakalius, ginklų dirbėjus, 
mūrininkus, mechanikus, net batsiuvius, kepė- 
jus ir žvejus. Visiems žada geras sąlygas įsi- 
kurti. Pažadėta ir tikėjimo laisvė; kartu prane- 
šama jau apie esamas bažnyčias: dvi pranciško- 
nų (viena Vilniuje. antra Naug-rduke) ir viena 
domininkonų, greičiausia, Vilniuje. Kad ordi- 
nas nedarytų kliūčių kviečiamiems vienuoliams, 
pirkliams, amatininkams ir kt. pasiekti Lietu- 
vą, patariama vykti per Mozūrų kunigeikštystę. 


Šių Gedimino laiškų tikslas buvo ne tiktai 
politinis, bet kartu ūkinis ir kultūrinis. Iš vie- 
nos pusės, kviesdamas pranciškonus su domi- 
ninkonais, jis norėjo susilpninti ordino varomą 
propagandą prieš pagoniškąją Lietuvą, bet iš ki- 
tos pusės, susilaukęs gerų žemdirbių ir visokiau- 
sių amatininkų, būtų galėjęs pakelti krašto ūki- 
ni ir kultūrinį lygi. Gedimino laiškai, kiek tu- 
rima žinių, buvo sudominę Hanzos miestus, bet 
ordinas trukdė Gedimino planų įgyvendinimą. 
Neturime pakankamų duomenų spręsti, ar kas 
nors iš kviečiamųjų pirklių ar visokių speci-lis- 
tų pasiekė Vilnių ir, apskritai, Lietuvą. Grei- 
čiausia, Gediminui teko apsiriboti pačiais rei- 
kalingiausiais specialistais, gaunamais iš Rygos, 
su kuria buvo palaikomi gana gyvi ūkiniai san- 
tykiai. 

1323 metai ir šiaip buvo labai gyvi diplo- 
matinėje Gedimino veikloje. Gediminas, naudo- 
damasis tam tikrais kryžiuočių ordino nesutari- 
mais su livonine šaka ir Rygos arkivyskupu, 
1323 m. spalio 2 d. Vilniuje sudarė amžinos tai- 
kos sutartį su Rygos arkivyskupu, Saaremos, 
Tartu ir Talino vyskupais, Rygos miestu ir da- 
nų vietininku Taline. Sudarant sutartį, Vilniaus 
pilyje dalyvavo net 17 atstovų: Rygos arkivys- 
kupo, kapitulos, Saaremos vyskupo, Tartu mies- 
to, Talino, Livonijos magistro ir Rygos mies- 
to.!*) Kitais metais rugpjūčio 31 d. popiežius Jo- 
nas XXII tą sutartį patvirtino.!*) 


Netrūko Vilniuje svečių ir iš kitų kraštų. 
Pvz. 1324 m. lapkričio pradžioje viešėjo ir ta- 
rėsi su Gediminu totorių Aukso ordos chano 
Uzbeko atstovai. 1325 Vilniuje Gediminas išlei- 
do savo dar nepilnametę dukterį Aldoną už Vla- 
dislovo Lokietkos sūnaus Kazimiero, vėliau ži- 
nomo Kazimiero III, arba Kazimiero Didžiojo 
vardu. Prieš ištekėdama ji pakrikštyta Onos 
vardu.!'“) Būta ir kitų svarbių įvykių to meto 
Vilniaus gyvenime, bet vieną iš įdomesnių epi- 
zodų sudarė Gedimino krikšto reikalas. 


VI. Gedimino krikšto nesėkmė 


Gedimino krikšto bandymų genezė, be abejo, 
glūdi Rygoje. Gediminas palaikė gana glaudžius 
ryšiūs su Rygos arkivyskupu, priklausiusiu pran- 
ciškonų ordinui. Iš Rygos parsikviesdinta ir vie- 
nuolių, kurie dirbo Gedimino kanceliarijoje kaip 
lotyniškų raštų vertėjai ir net patarėjai jo ta- 
ryboje. Popiežius, remdamas Rygos arkivysku- 
po misiją, jau 1317 metais bandė palenkti Ge- 
diminą krikštui,“) bet tik nuo 1322 m. ta akcija 
pagyvėjo. Rygos arkivyskupui tarpininkaujant, 
derybos krikšto reikalu tęsėsi iki 1325 metų. Ge- 
diminui, žinoma, rūpėjo ne tiek pats krikštas, 
kiek eventuali Avirjono kūrijos parama politi- 
nėje plotmėje. Paskutinis Gedimino laiškas, ra- 
šytas vienuolio Bertoldo, Avinjoną pasiekė 1324 
m. gegužės pabaigoje. Jį nuvežė pats Rygos ar- 
kivyskupas, kuris tuo metu lankėsi pas popiežių 
Joną XXII.““) Popiežius tuojau 1324 m. birželio 
1 d. parašė Gediminui laišką,'*) kuriame prane- 
šama, kad jis išsiuntęs du savo pasiuntinius: vys- 
kupą Baltramiejų iš Aleto ir benediktinų abatą 
Bernardą iš St. Teofriedo. Gediminui priėmus 
krikštą, žadama popiežiaus parama. Kitame tos 
pačios datos laiške“") popiežius paveda vienuo- 
liams. kunigams ir kryžiuočių ordinui globoti 
pas Gediminą vykstančius pasiuntinius. Pasiun- 
tiniams suteikiama labai daug teisių: skelbti 
Kristaus mokslą, krikštyti, šventinti bažnyčias, 
priiminėti į katalikų bažnyčią grįžtančiuocsius 
stačiatikius bei jų kunigus, atgaivinti seniau bu- 


vusias vyskupystes, steigti naujas, jei Gedimi- 
nas jas tinkamai aprūpinsiąs, skirti vyskupus ir 
t.t. Pagaliau trečiame tos pat dienos laiške?!) 
popiežius draudžia kryžiuočių ordinui puldinėti 
Gediminą, nes jis žadąs krikštytis. 


Pagaliau 1324 m. birželio pradžioje popie- 
žiaus legatai kartu su ten buvusiu Rygos arki- 
vyskupu iš Avinjono leidosi į tolimą kelionę ir 
rugsėjo 22 d. atvyko į Rygą. Taigi, jų kelionė 
tęsėsi daugiau kaip 3 su puse mėnesio (mažes- 
nės delegacijos ar pasiuntiniai atvykdavo daug 
trumpesniu laiku.??) Legatai, matyti, sužinoję 
apie pasikeitusi Gedimino nusistatymą krikšto 
reikalu, patys nebevyko į Vilnių, bet tiek jie, 
tiek Rygos arkivyskupas, Rygos miestas ir kiti, 
nusiuntė pas Gediminą tik savo atstovus, kurie 
atvyko į Vilnių lapkričio 3 d.??). Atvykę atsto- 
vai dar tą patį vakarą buvo pakviesti pas Gedi- 
miną, kurį rado besėdinti su savo patarėjais ka- 
reliaus rūmuose. Įteikę popiežiaus legatų, Saa- 
remos bei Tartu vyskupų ir Rygos miesto raš- 
tus, kuriuos Gediminas maloniai priėmęs, atsto- 
vai grižo pas pranciškonus, į jų vadinamąji vieš- 
buti ar namą (hospitium). Čia jie iš dominin- 
konų Mikalojaus ir pranciškonų Henriko bei 
Bartoldo sužinojo, kad Gediminas jau yra pa- 
keitęs savo nusistatymą krikšto reikalu. 


Kitą dieną atstovai vėl buvo pakviesti pas 
Gediminą į rūmus; čia jį rado su patarėjais, ku- 
rių buvę apie 20. Šio jau ilgesnio pasikalbėji- 
mo metu Gediminas paklausęs atstovus, ar jie 
žiną, kas buvę parašyta jo laiškuose popiežiui, 
arkivyskupui ir kitiems. Jie atsakė, kad laiškuo- 
se buvęs pareikštas noras priimti Kristaus tikė- 
jimą. Tada Gediminas pareiškė, jog jis neliepęs 
tai rašyti ir, jei vienuolis Bertoldas, jo raštinin- 
kas, tai padaręs, tai pats išsigalvojęs. Gediminas 
patvirtino rašęs, jog jis popiežių laikąs tevu, nes 
jis esąs už jį vyresnis. Ir kitus vyresnius už sa- 
ve laikąs tėvais, taip pat ir arkivyskupą, kuris 
esąs už jį vyresnis; sau panašius laikąs broliais, 
o jaunesnius — sūnumis. Krikščionys, esą, gar- 
biną savąjį Dievą pagal savuosius papročius, 
rusai savomis apeigomis, lenkai vėl savuoju būdu 
ir mes garbiname Dievą savaip, — ir visi turi- 
me vieną Dievą. Trumpai kalbant, Gediminss 
patvirtinęs laiškų turini, išskyrus tą vietą, kur 
buvę rašoma apie krikštą. Toliau Gediminas iš- 
dėstė atstovams krikščionių, ypačiai kryžiuočių, 
žiaurumus, daromas skriaudas ir atliekamus nai- 
kinamuosius darbus. Tuo ir baigėsi pasitarimai 
su pačiu Gediminu. 

Vėliau dar kelbėtasi su Gedimino atstovais 
pranciškonų namuose, tartasi taikos sudarymo 
reikalais ir Gedimino vaitas apklausinėjo vie- 
nuolius pranciškonus, kurie Gedimino pavesti 


redaguodavo jo lotyniškuosius raštus ir net da- 
lyvaudavo jo taryboje (tik pastaraisiais metais 
jau nebebuvo kviečiami į ją). Čia pranciškonas 
Henrikas pasisakė rašęs priešpaskutinį laišką po- 
piežiui, kad tas laiškas buvęs išsiųstas su pa- 
siuntiniu pas popiežių, kad pakelyje pzsiuntinys 
buvęs ordino suimtas ir sumuštas.?4) Klausia- 
mas vienuolis Bertoldas sakėsi rašęs paskuti- 
niuosius laiškus, kurie buvę išsiųsti per Rygą. 
Gedimino atstovas apkaltino Bertoldą, kad jis 
sudaręs daug nemalonumų Gediminui, kuris ne- 
liev2ąs iam rašvti apie norą krikštytis. Rygos 
atstovai dar kartą norėjo pasimatyti su Gedimi- 
nu ir su juo slaptai pasikalbėti, bet Gediminas 
nebesutiko, pareiškęs, jog jis dabar esąs užimtas 
su totorių pasiuntiniais. Tada rygiečiai dar pa- 
siliko kuriam laikui Vilniuje, norėdami nuo- 
dugniai ištirti Gedimino atsisakymo krikštytis 
priežastis. Pagaliau atstovai lapkričio 7 d. išvy- 
ko iš Vilniaus ir Rygą pasiekė lapkričio 25 d., 
t. y. per 19 dienų.) Taip nesėkmingai ir pasi- 
baigė Gedimino derybos Vilniuje. 


VII. Ir Vilnius tamna Lietuvos sostine 


Vilnios ir Neries santakoje pamažu išauga 
miestas, kuriam buvo lemta tapti Lietuvos sos- 
tine. Nuo Gedimino laikų Vilniaus kunigaikštis 
laikomas vyriausiu, didžiuoju Lietuvos kunigaikš- 
čiu. Atskiri sritiniai kunigaikščiai yra subordi- 
nuoti jo valdžiai. Didžiuoju kunigaikščių, kartu 
ir visos Lietuvos valdovu, parenkamas tas sū- 
nus, kuriam tėvas pavesdavo valdyti Vilnių. 
Nuo Gedimino laikų Vilnius kaskart vis labiau 
ima augti ir pasidaro miestu tikrąja to žodžio 
prasme. Kaip jis atrodė, tegalime spėlioti. Ta- 
čiau iš kai kurių duomenų galima susidaryti 
bent apytikrį vaizdą. 

Pagrindinį Vilniaus centrą sudarė pilys: 
Augštutinė, pastatyta vad. Gedimino kalne, ir 
Žemutinė — vakarinėje kalno papėdėje. Apie 
tų pilių išvaizdą ir statybos techniką neturime 
žinių. Padavimas sako, kad Augštutinė pilis bu- 
vusi mūrinė, o Žemutinė — medinė. Gedimi- 
nui, be abejo, turėjo būti pažįstama mūrinės sta- 
tybos (akmenų ir plytų) technika; jis ir savo 
laiškuose kvietėsi iš vakarų mūrininkų, tačiau, 
ar statydamas pilį, jau buvo turėjęs šios srities 
specialistų, tenka labai abejoti. Žinodami, kad 
tais laikais daugumas pilių Lietuvoje būdavo 
statomos iš medžio, reikia manyti, kad ir Vil- 
niaus pilys taip pat yra buvusios medinės. Ir 
Augštutinės pilies kasinėjimų metu neaptikta to 
meto mūrinės pilies liekanų. Augštutinė pilis, 
pastatyta kalne, ėjo tvirtovės pareigas, todėl ji 
turėjo būti apsupta ginamosiomis sienomis ir 
bokštais. Tų sienų pamatai galėjo būti ir ak- 

Vilniaus Senamiestis nuo Gedimino kalno 


meniniai, bet pačios sienos, greičiausia, buvo su- 
ręstos iš rąstų. Nemažos reikšmės pilių gamy- 
boje turėdavo bokštai, statomi ginamosios sie- 
nos kampuose ir ilgesnių sienų vidurinėje da- 
lyje. Iš bokštų būdavo šaudoma į besiveržiantį 
priešą ir ginamos pilies sienos. 


Vakarinėje kalno papėdėje, apačioje, buvo 
pastatyta Žemutinė pilis, kunigaikščio gyvena- 
mieji rūmai. Ši pilis, kur rezidavo Gediminas, 
taip pat turėjo būti sustiprinta ginamosiomis 
sienomis, viena Vilnios šaka ir grioviais. Isto- 
rinėje Vilniaus literatūroje yra įsigalėjusi nuo- 
monė, kad dabartinė Vilnios vaga rytiniame Ge- 
dimino kalno šone atsiradusi Gedimino laikais, 
kad anksčiau Vilnia tekėjusi pietiniu ir vaka- 
riniu kalno šonu ir skyrusi miestą nuo pilies 
rajono. Esą, Gediminas, statydamas pilį, praka- 
sęs kanalą tarp Gedimino ir Trijų Kryžių kalno 
ir Vilnios vagą nukreipęs rytiniu Gedimino kal- 
no šonu. Tuo, esą, jis dar labiau norėjęs apsau- 
goti pilies rajoną.“*?) Kiti tyrinėtojai įtikina- 
miau įrodinėja, kad Vilnios nukreipimas rytiniu 

Gedimino kalno šonu labiau silpninęs, negu stip- 
rinęs strateginę kalno pilies padėtį. Be to, tiek 
istoriniuose šaltiniuose, tiek ir Vilniaus miesto 
planuose (1648 metų Getkanto planas) aptin- 
kame duomenų, rodančių, kad seniau pilies ra- 
jonas nuo miesto yra buvęs atskirtas upės. Ma- 
noma, kad Vilnios vaga nukreipta dabartine 
kryptimi tik XVII pabaigoje ar net XVIII am- 
žiuje.?") Apskritai, Žemutinės pilies statyba tu- 
rėjo būti labai gimininga sų Augštutinės pilies 
statyba. Abidvi pilys sudarė vienalytę ginamą- 
ją sistemą. Žemutinės pilies rajonas, sustiprin- 
tas ginamosiomis sienomis, reikia manyti, apė- 
mė gana didelį plotą, nes čia, be Gedimino re- 
zidencijos, dar turėjo būti ir jo artimiausių pa- 
tarėjų rūmų. Galimas daiktas, kad 1955-1956 
Žemutinės pilies rajono kasinėjimai atskleis ir 
Gedimino pilies vieną kitą paslaptį. 


Pats miestas šliejosi prie pilies rajono, iš 
dalies buvo kiek nutįsęs palei Nerį, iš dalies iš- 
augęs dabartinio universiteto vietoje. Prekybos 
centras spietėsi aplink prekyvietę, kuri yra bu-- 


vusi dabartinių Šv. Jono ir Domininkonų bažny- 
čių rajone. Deja, šis plotas dabar tirštai gyve- 
namas ir būtų sunku atlikti tyrinėjimus, kurie 
leistų nustatyti ne tiktai prekyvietės dydį, jos 
išvaizdą, bet ir iš viso rekonstruoti Gedimino 
miesto planą. Šitame rajone ir ėmė telktis ama- 
tininkai bei pirkliai, kurie pradžioje, kol yra bu- 
vę geri santykiai su Ryga, palaikė su ja gana 
gyvus prekybinius ryšius. Vilnius tvarkėsi pa- 
gal Rygos miesto teisę. Apie tai Gediminas ra- 
šo ir savo 1323 m. laiške Liubeko, Rostoko, 
Štralzundo, Štetino ir kitiems miestams. Ten sa- 
koma, kad naujai atvykusieji į Lietuvą tvarky- 
sis tokia civiline teise, kokia naudojasi Rygos 
miestas, kol teisininkų būsią sudaryti geresni 
nuostatai. Miestas Gedimino laikais jau buvo 
gana išsiplėtęs. Apie tai liudija tas faktas, kad 


Gedimino apie 1322 m. pastatytoji medinė pran- 
ciškonų bažnyčia ir namas (hospitium) yra buvę 
tolokai nuo paties miesto centro, maždaug prie 
dabartinės Trakų gatvės. Viena iš pačių svar- 
biausių gatvių, kartu ir kelių, buvo kelias, ėjęs 
nuo Neries brastos (prie dab. Žaliojo tilto) Auš- 
ros Vartų ir Subačiaus gatvės link. Kita pagrin- 
dinė gatvė ėjo maždaug dabartinės Pilies ir 
Didžiosios gatvių kryptimi. Du svarbiausi stra- 
teginiai keliai iš Vilniaus vedė į Trakus ir Me- 
dininkus. Namai yra buvę mediniai. Net ir Vy- 
tauto laikais daugumas namų dar tebebuvo me- 
diniai, tik bažnyčios ir pati pilis pastatyta mū- 
rinė. Tačiau netrukus, ypačiai XVI-XVII amžiu- 
je, Vilnius pasipuošia labai augštos vertės archi- 
tektūros paminklais, kuriais jis gali lenktyniauti 
su kitais Vakarų Europos miestais. 

PROF. DR. E FRAENKELIO SUKAKTIS 


Mūsų šviesuomenei puikiai žinomas profe- 
sorius dr. Ernestas Fraenkelis yra gimęs 1881 m. 
spalio 16 d. ir švenčia šiais metais savo septy- 
niasdešimt penktąjį gimtadienį. Ilgametis drau- 
gavimas su profesorium ir jo šeima, o taip pat jo 
didelis nuopelnas lietuvių kalbotyrai verste ver- 
čia tai paminėti. 

1922 m. atsidūręs Kielyje studijoms, paste- 
bėjau, kad profesorius skaito paskaitas iš lygi- 
namosios kalbotyros ir baltų bei slavų. Mane tai 
labai sudomino. Jau ir seniau mane masino Spu- 
dulio, Jauniaus ir Būgos mintys. Be to, istori- 
jai, kurią buvau pasirinkęs, ši mokslo šaka gali 
daug pasitarnauti, sprendžiant kai kurias painias 
problemas. Nieko nelaukęs, aplankiau profeso- 
rių. Žemo ūgio, kuklus, nuoširdus. Didelis kam- 
barys pilnas knygų ligi lubų. Kai nepasiekia 
rankomis, prikopia kopėčiomis. Puiki biblioteka, 
specialiai jo dalykui, seni veikalai ir naujytelai- 
čiai iš viso pasaulio ir visomis kalboms. Nenoro- 
mis pamaniau apie K. Būgą, kuris skurdžiai gy- 
veno, pats nešėsi vandenį iš šulinio, o turėjo pa- 
saulinį mokslininko vardą. Nors profesorius 
Fraenkelis ligi tol ir neturėjo santykių su lie- 
tuviais, bet taip daug buvo įsiskaitęs senųjų mū- 
sų rašytojų, kad man, lietuviškai užkelbinus, 
gražiai susišnekėjom. Iš karto pasijutau Mažvy- 
do. Donelaičio ir Bsranausko “barzdotoj gady- 
nėj". Paskiau dažniausiai kalbėdavomės lietu- 
viškai. 

Labai norėjau prof. Fraenkeli supažindinti 
su mano tėvyne ir žmonėmis. 1923 m. per vasa- 
ros atostogas nuvykom į Kauną. Iš čia Nemunu 
nuplaukėme garlaiviu ligi Raudonės. Paskui — 
arkliais ligi Stakių, kur klebonavo mano dėdė 
kun. Jonas Juozapaitis. Lyg kokioj oazėj pasi- 
slėpusi bažnyčia ir klebonija stovėjo slėnyje prie 
Mituvos kranto, apaugusio senomis liepomis. Čia 
darbavosi kun. J. Tumas-Vaižgantas prieš pir- 
mąjį pasaulinį karą ir paliko, kiek sužinojęs iš 
žmonių, šios vietos praeities aprašymą. Iš čia pa- 
darėm iškylą į Gelgaudiškį anapus Nemuno, kur 
buvo žinomų Gelgaudų tėviškė. Taip pat aplan- 
kėme ir didelę pilį iš Ordino laikų kitoj pusėj 
Nemuno. Žmonės paprastai ją vadina “Zamku"'. 

Po dviejų savaičių išvykom per R-seinivs į 
mano tėviškę Dubysos apylinkėi. Kaip tik Ra- 
seiniuose buvo dideli atlaidai. Dekanas Petras 
Dočkus buvo man labai artimas, jo padedamas 

ir kviečiamas kūriau 1918-19 m. Raseiniuose 
gimnaziją ir jai vadovavau. Dekanas laikė sau 
garbe tokį augštą svečią pakviesti pietums vie- 
nuolyno rūmuose, kur dalyvavo apie 40 kunigų 
ir pasauliečių. 

Iš tylios ir vaizdingos mano tėviškės išky- 
lavom lengvu vienarkliu vežimėliu į Girnikų 
kalną. Šis kraštas pasižymi gražiomis giriomis, 
kalnais, ežerų ežerais. Bijotė, Kumpis, Širva, 
Gėluva, Dubukas... Pakeliui aplankėm Kurtu- 
vėnų mokyklą. Darbštus mokytojas parodė mums 
muziejinių. retenybių ir savo vedamą vaisme- 
džių daigyną. Prie Žadvainių ežero dvarely, M. 
Rusteikaitei pakvietus, išbuvom porą dienų gry- 
baudami. Aplankėm čia pat stūksantį prie Ven- 
tos ir Dubysos kanalo Girnikų piliakalnį, iš ku- 
rio atsidaro puiki padaira į visas puses. Ypatin- 
ga pietų pusė savo pušynais. Ant kalno stovėjo 
ąžuolo kryžius, kurį, metams sukakus po spaudos 
atgavimo, Vaižgantas iškilmingai pastatė, pri- 
mindamas šios vietos milžinus, kurie narsiai gy- 
nė savo tėvynę. 

Taip prabėgo greit keturios savaitės. Grįž- 
damas namo, profesorius Fraenkelis dar aplankė 
Kaune K. Būgą. Būdamas Kaune, po atostogų 
užėjau pas prof. Krėvę-Mickevičių ir papasako- 
jau apie retą svečią. Jis pareiškė norą pakviesti 
ji paskaitoms. 

Prieš mane guli visa krūva profesoriaus 
raštų, kuriuos man per ilgą laiką sudovanojo. 
Tai vis lietuvių kalbotyra: veikalai, straipsniai, 
recenzijos, bibliografija. Pasirodė atitinkamuose 
mokslo laikraščiuose, kurie paprastai užsakomi 
viso pasaulio žymesnių universitetų. Vokietijoj 
spausdinti šie dalykai: Indogermanische For- 
schungen, Indogermanisches Jahrbuch, Zeitschrift 
fūr slavische Philologie; Prancūzijoj: Revue des 
Etudes Indoeuropėennes; Italijoj: Studi Baltici; 
Lietuvoj: Tauta ir žodis, Archivum Philolo- 
gicum; Lenkijoj: Baltoslavica, Lingua Posra- 
niensis; Danijoj: Aeta Jutlandica; Suomijoj: An- 
nales Academiae Scientiarum Fennicae; Latvi- 
joj: Filologu biedribas raksti. 

Prof. E. Fraenkelis kruopščiai vedė ir biblio- 
grafiją, kur žymesni darbai sužymėti. Šalia raš- 
tų turinio stovi ir jo paties pastabos. Iš pateiktų 
nepaprastai gausių bibliografijų galima spręsti, 
kad profesorius didžiausiu stropumu sekė ne tik 
svetima kalba raštus, bet ypatingai lietuvių kal- 


ba. Čia rasime sužymėtus ne tik laikraščių 
straipsnius, bet ir dienraščių. Pvz. Indogerma- 
nisches Jahrbuch Bd. XXII 1936 ir Bd. XXIII 
1937 crba Die Baltische Sprachwissenschaft in 
den Jahren 1938-1940, Helsinki 1941. Todėl sve- 
timieji gali susidaryti pilną vaizdą, kas tuo klau- 
simu lietuvių padaryta. 

Svarbesni veikalai, kurie liečia lietuvių kal- 
ba. būtų šie: Syntax der litauischen Kasus (Tau- 
ta ir žodis 1928), Syntax der litauischen Post- 
positionen u. Prapositionen, Heidelberg 1929, 
Der Stand der sprachlichen Erforschung des 
Wilnagebietes (Baltoslavica Bd. 2-3 Wilna 1937), 
Sprachliche, besonders syntaxische Untersuchurg 
des reformierten litauischen Katechismus des M. 
Pietkiewicz, Gottingen 1947. Svarbus veikalas 
pasirodė 1950 Heidelberge: Die baltischen Spra- 
chen, 126 p. Tai labai įdomi knyga. Kadangi 
nepasiruošiusiam, manau,nėra šis mokslo darbas 
lengva skaityti, kaip ir visi kiti kalbos tyrinė- 
jimo dalykai, norėčiau atskirai sutrauktą turi- 
ni paskelbti, nes iškelia daug svarbių žinių — 
bendrzi apie baltų (aisčių) kalbas, apie santy- 
kius su kitomis kalbomis, kur senovėj lietuvių 
gyventa ir t.t. 

Tuo tarpu yra spausdinamas didžiulis lietu- 
vių kilminis žodynas: Litauisches etymologis- 
ches Worterbuch, Carl Winter spaustuvėj Hei- 
delberge. Jo turėtų būti 3 tomai. Iki šiol jau 4 
sąsiuviniai pasirodė po 80 p. Čia rašoma apie 
žodžių kilmę, apie jų pirmykštę reikšmę, ypač 
tais atvejais, kur turima reikalo su skoliniais iš 
gudų kalbos. Tai yra didelis turtas mūsų kalbo- 
tyrai. 

Reikia dar paminėti, kad prof. E. Fraenke- 
lis dažnai lankydavosi kaimyninėse valstybėse 
su paskaitomis arba dėl savo studijų. 1926 m. 
pakviestas skaitė Kauno universitete apie indo- 
europiečių protėvynę ir jų kultūrą. Kalboty- 
ros seminare dėstė Mažvydo katekizmo kalbą. 
1928 m. rudenį tris mėnesius dirbo Kauno uni- 
versiteto bibliotekoj, rinkdamas sau medžiagą 
iš Daukanto raštų. 1929 m. aplanko Rygą ir 
praplatina savo latvių kalbos žinojimą. Pralei- 
džia dvi savaites Balduonės vasarvietėje drauge 
su latvių ir lietuvių kalbos žinovu Endzelynu ir 
docente A. Abele. 1934 m., aplankęs slavistų 
suvažiavimą Varšuvoj, kuris tęsėsi vieną savai- 
te, vyksta i Vilnių lietuvių tarmių pastudijuoti. 
1936 m. vėl atsilanko 8 savaitėms Vilniun. Dir- 
ba bibliotekoj ir skaito paskaitas apie Morkūno 
1600 m. reformuota vostilę, lygindamas jų su len- 
kišku originolu M. Rejo postile. Per abu apsi- 
lankymu skaito paskaitos Vilniaus lietuvių gim- 
nazijoj: 1934 m. apie slavybes Vilniaus krašto 
lietuviškose tarmėse, o 1936 m. apie latviškus 
žodžius S. Daukanto raštuose. Pirma paskaita 


buvo atspausdinta Lietuvių Tautos 5 tome, ant- 
ra — vokiškai latvių laikraštyje Filologu bied- 
ribas raksti 11 tome (Letticismen in Daukantas 
Wortschatz). Po karo aplanko Berlyno univer- 
sitetą, kur skaito paskaitą “Baltische Sprach- 
wissenschaft". 1952 m. lingvistų susirinkime 
Norvegijos sostinėj Oslo skaito ta pačia tema 
pskaitą. Čia darbuojasi prof. Stang, kuris do- 
misi lietuvių kalba. 1953 m. prof. Fraenkelis ap- 
lanko lingvistų kongresą Londone. Būdamas 
Neustadte latvių-lietuvių draugijos “Vienybės"' 
pirmininkų, pakviečiau profesorių E. Fraenkelį 
apsilankyti su paskaita. Vieną skaitė lietuvių 
gimnazijai. Latviškai papasakojo apie savo lie- 
tuvių kalbos studijas, nuo studento laikų iki da- 
barties. Antrą — vokiškai apie baltų kalbas ir 
jų santykius su kitomis indoeuropiečių kalbo- 
mis. Į didelę menę susirinko daug latvių, lietu- 
vių, estų paklausyti įdomios paskaitos, kuri sa- 
vo patriotine nuotaika pakėlė visų ūpą. Baigė 
ją profesorius prasmingais Mažvydo katekizmo 
pratarmės žodžiais: “Sūneliai, mokinkitės, vei- 
kiaus netinginėkite, o tinginėdami tėvų lobio 
neišleiskite!" 

Kielio universitete prof. Fraenkelis keletą 
įdomių viešų paskaitų skaitė apie lietuvių die- 
vus ir deives. Nors ir prašiau, bet iki šiol nie- 
kur nespausdino. Jo darbų Pabaltijo universi- 
tete nebenoriu kartoti. Tai buvo savo laiku pla- 
čiai aprašyta “Aiduose"'. 

Mūsų didžiai gerbiamas profesorius ne tik 
yra pamėgęs lietuvių kalbą, bet ir lietuvius. Jo 
namai — tai lietuvių užeigos namai. Jis tėeviš- 
kai kiekvienam stengiasi padėti. Atsimenu, kai 
dar studentas buvau, kartą profesorius, perskai- 
tęs Kielio laikrašty neteisingus priekaištus, esą, 
lietuviai Klaipėdos krašte visur panaikinę vo- 
kiškus užrašus ir t.t., kreipėsi į redaktorių pro- 
testuodamas. Redaktorius pasiaiškino, kad to- 
kias žinias gavęs iš tam tikro biuro, ir paprašė 
parašyti. Tuoj prof. E. Fraenkelis parašė straips- 
nį, kad vokiškų užrašų niekas nepanaikino, vo- 
kiečiai turi lygias teises su lietuviais ir niekuo 
nevaržomi. 

Kai senieji kalbininkai išmirė, —kaip Būga, 
prancūzų A. Meillet, šveicarų M. Niedermann, o 
latvių J. Endzelynas suseno,—prof. Fraenkelis 
beliko vienintelis, kuris svetimiems prakalba į 
pasaulį jų suprantama kalba. 

Nežiūrint 75 metų amžiaus, savo simpatin- 
gos ir rūpestingos žmonos Kornelijos netekimo, 
sunkių pergyvenimų karo laikais ir vienintelio 
sūnaus tragiškos mirties, profesorius dar žva- 
liai atrodo, daug dirba. 

Mes esam labai dėkingi už jo nuopelnus 
lietuvių tautai ir širdingai linkime dar ilgai mū-. 
sų tarpe patriūsėti. 

FR. MAURIAC ŽMOGAUS VIENATVĖ 


VINCAS KAVALIŪNAS 


I 


— „Niekuomet nepalik manęs su Gamta, 
nes perdaug ją pažįstu, kad galėčiau jos 
nebijoti. 

— Alfred de Vigny 


Fiziškai žmogus niekuomet nėra vienas: jį 
supa gamta, ir visur ir visada susiduria jis su 
josios reiškiniais. Tačiau žmogaus santykiai su 
gamta yra šalti. Džiaugsmo ar gilaus liūdesio 
valandomis žmogus gali dainuoti, šaukti ar 
verkti, gamta jo neišgirsta, jo nesupranta ir jam 
neatsako. Jis tegirdi besikartojantį savo paties 
balso aidą ir jaučiasi esąs vienas, nors kartais 
šis aidas ir atneša į jo sielą dangiškosios sim- 
fonijos fragmentų, nors kartais net ir “mažiau- 
sias žolės stagarėlis mums kalba apie Dievą, ir 
Dievas kalba mums apie šį žolės stagarėlį''.!) 

Žmogus neberimsta monologinėje būsenoje 
ir jieško kitos būtybės, kuri jį galėtų išgirsti, 
suprasti ir ypač jam atsakyti balsu, einančiu iš 
širdies ir sielos. Jis trokšta gyventi šeimoje, vi- 
suomenėje ir jausti aplink save gyvą alsuojantį 
pasaulį, nes, gražiu Pascal pasakymu, ''begali- 
nių erdvių amžinoji tyla"?) jį gąsdina. 

Tačiau žmogus nei bendruomenėje, nei šei- 
moje neranda absoliučios ramybės. Jo vienatvės 
jausmo širdis nebesiskiria nuo jo sielos: jis gims- 
ta vienas, kenčia vienas ir pagaliau miršta vie- 
nas — niekas nebepajėgia jo palydėti už žemiš- 
kos egzistencijos ribų. Jis gerai žino, kad šalis, 
kurioje jis gimė, nėra jo tikroji tėvynė, ir na- 
mai, kuriuose jis gyvena, nėra jo tikrieji namai. 
Todėl žmogus jieško kažko tvirtesnio, pastoves- 
nio ir absoliutinio — kontakto su dvasiniu pa- 
sauliu ir savo Kūrėju. 

Žmogus be kontakto su Dievu jaučiasi pa- 
skendęs moralinėje ir metafizinėje vienatvėje ir 
kenčia Tantalo kančias. Ypač mūsų laikų žmo- 
gus yra kankinamas netikrumo jausmo ir jau- 
čia dideli vidinį nerimą. 

Šis tragiškasis žmogus gyvena mūsų tarpe, 
ir mes ji sutinkame, kenčiantį ir nerandantį vi- 
dinio poilsio, kasdieniniame gyvenime. Mes taip 
pat randame jį ir literatūroje, ypač Fr. Mauriac 


1) Jacgues Madaule, Le gėnie de Paul Claudel, Paris, 
1933, p. 213. 
2) Blaise Pascal, Pensėes, 


veikaluose, kurių personažai labai dažnai dėl 

savo nuodėmių nutolsta nuo Apvaizdos nurody- 
tų kelių, pameta kontaktą su Dievu ir pagaliau 
giliai kenčia savo vietovės tamsybėse. Tačiau, 
iš kitos pusės, Mauriac personažai galutinai ne- 
išsivaduoja iš dieviškos malonės įtakos ir kar- 
tais, jau būdami ant mirties slenksčio, vėl atran- 
da vidinę ramybę ir savo gyvenimą baigia, pa- 
ties Mauriac žodžiais, atgavę “teises į šviesą, į 
meilę ir, vienu žodžiu, į Dievą"'.?) 


II 


Fr. Mauriac žmogaus koncepcija 


— Ak, mano krūtinėje yra dvi sielos, 
Kurios viena nuo kitos nori atsiskirti, 


— J. W. Goethe 


Žmogus yra pagrindinis Fr. Mauriac kūry- 
bos objektas ir jo minčių centras. Jis ypač vaiz- 
duoja mūsų epochos žmogų, kankinamą moder- 
ninio pasaulio sielvarto, ypač slėgiančio tuos, 
“kuriems šiandien tenka patirti, koks sunkus yra 
gyvenimas, tesiremiant tik savimi.*) 

Fr. Mauriac atskleidžia šio žmogaus dvasios 
gelmes, parodo jo vidinį gyvenimą, neramias jo 
mintis, kančias ir neviltį vienatvės sutemose ir 
pagaliau šviesos ir dvasinės ramybės ilgesį. 

Kokia gi Fr. Mauriac žmogaus koncepcija? 
Ji nesiskiria nuo Pascalio žmogaus sampratos: 
žmogus yra “niekas, palyginus su begalybe, ir 
viskas, palyginus su nieku—vidurys tarp nieko 
ir visko???) 

Vadinasi, Mauriac žmogus moraliniu atžvil- 
giu yra būtis, kurioje susiduria blogis ir gėris ir 
kur vyksta nuolatinė šių priešingų pradų kova. 
Šis žmogus dėl gimtosios nuodėmės nupuola į 
moralinio gyvenimo tamsybes, iš kurių jis te- 
gali išeiti vien dieviškosios malonės padedamas. 
Apskritai paėmus, gimtosios nuodėmės purvas, 
paties Mauriac žodžiais, atpirkimas ir dieviško- 
ji malonė, jo menkybė be Dievo ir didybė su 
Dievu, jo vienatvė tamsybėse ir pagaliau jo il- 
gesys dangiškosios šviesos sudaro šio žmogaus 
problemos esmę. 


3) Fr. Mauriac, Le romancier et ses personnages. Paris, 
1935, p. 132. 

4) R. M. Albėres, L'aventure intellectuelleė du XX e, 
Siecle, Paris, p. 151. : 

5) Blaise Pascal, op. cit. 


Tuo būdu Mauriac personažai yra būtybės, 
kurios savo žemiškoje kelionėje turi galutinai 
apsispręsti už savo Kūrėją ar už sukilusių an- 
gelų vadą. Jų siela yra toji scena, su pačiais 
tamsiausiais užkulisiais, kurioje vyksta vidinė 
kova dvasios ir kūno, šviesos ir tamsos, gėrio ir 
blogio. 


III 


Teresės Desgueyroux vienatvė 


—-Aš norėčiau, kad skausmas sugrąžintų 
tave, Terese, prie Dievo. 
Fr. Mauriac 


1. 


Teresę Desgueyroux sutinkame dviejuose 
Fr. Mauriac romanuose: “Teresė Desgueyroux? 
ir “Nakties pabaigoje" (“La Fin de la Nuit"), 
kur josios vienatvės naktis pasibaigia drauge su 
jos gyvenimu. 

Veresės vienatvė yra visiška. Ji atskirta 
nuo savo tėvo ir su šaknimis išrauta iš gimtųjų 
namų vedybomis, kurios šioje apylinkėje “nera 
susijungimas dviejų būtybių, bet sudėjimas 
dviejų skaitmenų ir sujungimas dviejų laiku''.*) 
Larrogue, Teresės tėvo, žemė sujungiama su 
Desgueyroux žeme ir pušimis, tačiau jų vaikų 
širdys nesusijungia. Teresė, atskirta nuo savo 
praeities, išrauta iš gimtosios žemės, nebeprigy- 
ja svetimoje dirvoje ir šalia savo vyro neranda 
sąlygų, kur jos asmenybė galėtų išsiskleisti. 
Bernardas, josios vyras, yra vienintelė realybė, 
kurią ji junta ir kuri, deja, kankinančiai ją slė- 
gia... Josios gyvenimas tėra egzistavimas, ne- 
turįs esmės, kuris ją stumia prie nuc:kaltimo —- 
sunaikinti josios skurdaus gyvenima priežastį — 
Bernardą, nors pats Fr. Mauriac jau cituotame 
savo veikale teigia, jog Teresės drama “buvo 
josios pačios nežinojimas, kas ją stūmė prie šio 
nusikalstamo akto". 

Teresė savo nusikalstamu veiksmu galuti- 
nai atsiskiria nuo šios galingos ir mechaniškos 
šeimos, kurios organišku nariu, tiesą sakant, ji 
niekad nėra ir buvusi ir su ja jokių dvasinių 
ryšių neturėjusi. 

“Niekuomet du naujavedžiai nebuvo geriau 
susijungę, kaip šio gynimosi teisme metu"';') sa- 
ko autorius, tačiau ši tariamoji vienybė tėra ofi- 
cialus fasadas kitų akims, kad manytų, kaip sa- 
ko Teresės tėvas, jog Bernardas ir Teresė yra 
“lyg du tos pačios rankos pirštai". Tikrumoje gi 
Teresė yra izoliuota, lyg moralinė raupsuotoji, 


6) Andrė Maurois, Etudes littėraires, New Yoik, 1944, 


p. 24. | 
7) Fr. Mauriac, Thėrese Desgueyroux, Paris, 
1927, p. 20. 


pačiu žiauriausiu būdu, nors ji ir naiviai tiki, 
jog po nuoširdaus prisipažinimo Bernardui ji ga- 
lėsianti išsivaduoti iš šios baisios vienatvės ir 
drauge su savo vyru laukti mirties. 

Teresė prisimena savo vaikystę ir jaunystę, 
kuri spindi prieš jos akis tyra ir balta it sniegas. 
Prisimena ji ir savo draugę Anne de la Trave 
ir ypač jos žodžius: “Tu negali įsivaizduoti to 
palengvėjimo po išpažinties ir nuodėmių atlei- 
dimo". *) Tad išganymas, galvoja Teresė, viską 
nuoširdžiai pasakyti Bernardui, nieko nepalikti 
šešėlyje ir jam viską atskleisti, viską pasakyti 
nuo pat pradžių, ligi jis ją sustabdys ir pasakys: 
“Dabar aš tave suprantu; kelkis; aš tau atlei- 
džiu' +?) 

Deja, jos vyras, kuris jaučiasi turįs teisės 
atleisti savo žmoną nuo pareigos išklausyti mi- 
šias, nepajėgia išklausyti jos “išpažinties". Jis 
nepajėgia ir net nė nebando jos suprasti: “iš pir- 
mo žvilgsnio jis jai pasirodė toks, koks jis tik- 
rumoje ir buvo... Vien tik jo priartėjimas nie- 
kais pavertė josios viltį išsiaiškinti ir viską pa- 
sakyti''.10) 

Dabar Teresė pastebi, kad ji nebeturi nei 
tėvo, kuriam nesvarbu, ką jo vaikas išgyvena, 
nei vyro, kuris jai pareiškia, jog ji “esanti nie- 
kas“ ir kad tik jo pavardė, kurią jis jai suteikė, 
teegzistuoja. Ji yra viena, nepakeliamai viena 
ir gyvena, ypač po savo tetos Klaros mirties, 
“kaip lavonas tarp tų, kurie jos neapkenčia'.!!) 

Pagaliau, kad nebūtų taip viena, ryžtasi pa- 
likti namus ir pabėgti nuo žmonių. Paryžiuje, 
atsiskyrimo nuo ją atlydėjusio Bernardo momen- 
tu, ji temato stikliuko dugne lašą porto ir tuš- 
čią gatvę, kuria ji eina, kur akys veda—nes die- 
viškoji Apvaizda jos žingsnių nelydi. 


2. 


“Aš norėčiau, kad skausmas sugrąžintų ta- 
ve, Terese, prie Dievo... Mažų mažiausia — aš 
turiu viltį, kad ant šio šaligatvio, kur aš tave 
palieku, tu nesi viena,'— sako Fr. Mauriac “Thė- 
rėse Desgueyroux'' įžangoje. 

Po penkiolikos Teresės gyvenimo metų mes 
vėl ją susitinkame. Dabar ji, “Nakties Pabai- 
gos" Teresė, yra dar vienišesnė ir dar labiau 
kenčia. “Nebūti vienai, pasikeisti su kuo nors 
žodžiais". . 1?) yra vienintelis josios troškimas. 
Ji jaučiasi nepajėgianti būti viena ir užsikuria 
ugnį “ne todėl, kad šį spalio vakarą būtų šalta, 
bet todėl, kad, kaip sako, ugnis palaiko kompa- 
mija) 


8) Fr. Mauriac, op. cit., p. 30. 

9) Ibid., p. 33. : 

10) Fr. Mauriac, op. cit. p. 162. 

11) Ibid., p. 185. 

12) Fr. Maurias, La Fin de la Nuilt, Paris, 1935, p. 10. 

Kai jos duktė Marytė atvyksta pas ją, Te- 
resė, žiūrėdama, kaip ši valgo, pajunta nepa- 
prastą laimę. Šį momentą ji palygina su trau- 
kiniu, kuris “išeina iš nepasibaigiančio tunelio", 
kada į veidą padvelkia drėgnas oras ir žolės bei 


lapų kvapas. Deja, Teresė neturi motiniškos 
meilės instinkto ir savo dukters nemyli. Jos gy- 
venimas tuo būdu pasidaro nepakeliamai vieni- 
šas. Ji, kiek galėdama, vengia išbusti vidunaktį, 
ji vakarais kviečiasi į savo kambarį tarnaitę 
bent valandėlę pabūti su ja: “Mes nesikalbėsi- 
me. Bet aš būsiu patenkinta, 'tavę matydama 
prie savęs. Aš geriau pasilsėsiu".!*) Ji nori, k d 
bent k-s ja mylėtų, ir prašo tarnaitę, kad ši, išei- 
dama gulti, ją pabučiuotų. 


Po kiek laiko ji visiškai suserga, trokšta 
grįžti namo ir mirti ne vieniša, bet savo dukters 


13) Ibid., p. 11. 
14) Op. cit.. p. 75, 

A. SMAILYTĖ 


sSOPENO IMPRESIJA 


rankose. Deja, ir sugrįžusi neberanda vidinio 
poilsio ir neišsivaduoja iš vienatvės. Joks švie- 
sos spindulėlis neįsiveržia į jos sielą, ir ji neran- 
da jokio dvasinio kontakto su savo šeima. 


3. 


Teresė miršta. Ji miršta viena, kaip ir gy- 
veno viena. 


Fr. Mauriac sako, jog Kristus nugalėjo ne 
tik mirti, bet taip pat ir žmogaus vienatvę. 
Tačiau Teresė neranda kontakto nei su savo Kū- 
rėju, nei su Išganytoju. Atrodo, kad jos moralė 
yra pagrįsta tik jos pačios individualia sąžine, 
kuri “yra vienintelė jos šviesa". 


Kai jos gyvenimas pasidaro pagaliau nepa- 
keliam-i sunkus, ji ryžtasi baigti nesibaigiančią 
savo agoniją. Šiuo momentu ji pirmą kartą su- 
siduria su anapus problema: “Jei ši Būtis egzis- 
tuoja... tenukreipia ji nusikalstamą ranką, kol 


dar nepervėlu",5) kalba Teresė, atsiklaupusi 
prie savo dukrelės lovutės. Tačiau nei jos duk- 
relė, nei rytmečio šviesa, kurią ji mato pro lan- 
gą, nesulaiko jos nuo nusikalstamos minties. Jo- 
sios širdyje tamsu ir šalta. Išorinė ir fizinė švie- 
sa neturi tos paslaptingos jėgos, kuri kitados 
Faustą sugrąžino gyvenimui, traukte atitraukda- 
ma stiklą nuodų nuo jo burnos. Jei ji tuo mo- 
mentu nenusižudo, tai vien tik dėl išorinių prie- 
žasčių, nors, apskritai imant, “ir nėra visiškai 
tikra, jog nera nieko“.!6) 


Teresė įvykdo nusikalstamą aktą — nuodi- 
ja savo vyrą, vėliau rengiasi “išpažinčiai", bet 
jos išpažinčiai trūksta gailesčio elemento — pa- 


grindinės nuodėmių atleidimo sąlygos, be kurių 
jokia išpažintis negali būti gera. Ji nemano, kad 
ji nusikalto ir tuo pačiu nesigaili dėl to, ką ji 
padarė. O “žmogus, — sako G. Duhamel, — 
kuris atsiklaupia prie klausyklos, apskritai imant, 
neturi intencijos nei pasigirti nei teisintis''.!7) 

Tačiau Teresė, net ir bebūdama jau ant mir- 
ties slenksčio, “nebeklausė pati savęs, kaip ji 
galėjo padaryti tokį nusikaltimą".“*) Dar dau- 
giau — niekas jai neatrodė taip paprasta, kaip 
visam laikui pašalinti savo vyrą — jį nužudyti. 

A. Maceina, kalbėdamas apie žmoną ir mo- 
tiną, gražiai sako, jog žmogus, kurs myli savo 
artimą, nugali vienatvę ir iš ištrėmimo grįžta į 
savo namus. Tačiau Teresės širdis meilės neži- 
no. Savotiška neapykanta, paslaptinga ir kar- 
tais, atrodo, nesąmoninga persunkia visą jos bū- 
tybę. Ji nieko nemyli, net ir savo vienintelio 
vaiko. Meilė ir dvasiniai ryšiai, kurie galėtų ją 
jungti su kitais žmonėmis ir pagaliau su Dievu, 
— jai visiškai nepažįstama. 

Teresė yra kažkokiu fatališkumo ženklu pa- 
ženklinta būtybė. Josios žodžiai, pasakyti savo 
dukteriai, yra labai liūdni ir drauge labai reikš- 
mingi: “Aš nieko, Maryte, neapleidau. Aš pati 
esu nuo pat savo gimimo dienos apleista'.!') 


IV 


“Gyvačių lizdo“ herojaus vienatvė 


— šešiasdešimt metų praleidau sukurti šiam 
neapykanta mirštančiam seniui. 
Fr. Mauriac 


I; 


Jau pati antraštė — “Gyvačių lizdas" — 
charakterizuoja šio romano herojaus vidinį pa- 
saulį: jo dvasios turinį sudaro gyvuliškas pavy- 


15) Op. cit., p. 185. 

16) Op. cit., p. 183. 

17) G. Duhamel, Les Confesgions sans pėnitence, Paris, 
1941, p. 7. 

18) Fr. Mauriac, op. cit., p. 245. 

19) Op. cit., p. 33. 


do, godumo, sensualumo ir neapykantos knibždė- 
jimas. 

Prieš amžinąjį atsiskyrimą nuo tų, kuriuos 
jis turėjo mylėti ir kurių galėjo būti mylimas, 
advokatas Louis atlieka raštu “išpažintį"', susi- 
rūpinęs, kad galėtų parodyti saviesiems ir ypač 
savo Žmonai naują savo širdį ir pagaliau ramiai 
numirti. 

Neapykanta ir pavydas yra pagrindinė šio 
žymaus advokato vienatvės ir vidinio pragaro 
priežastis. Jis neapkenčia savo žmonos ir savo 
vaikų ir beveik visą savo gyvenimą galvoja apie 
kerštą. Jis daro visa, ką tik pajėgia, kad jo 
šeimos nariai būtų nelaimingi, jis persekioja sa- 
vo žmoną ir jos Dievą, apie kurį jis kalba, kaip 
apie savo žmonos būtybę. Galų gale jis atsiski- 
ria nuo savo šeimos nepereinama praraja, pasi- 
daro baidykle, “neturinčia jokių žmogiškų jaus- 
mų",*) ir tamsybėse dejuojančiu atsiskyrėliu. 

Jis labai gerai supranta savo padėtį šeimo- 
je, mato savo moralinį skurdą ir jaučiasi nepa- 
tenkintas pats savimi: “Jūs negalite įsivaizduo- 
ti šios kančios, — sako jis pats apie save: — nie- 
ko negauti gyvenime ir nieko nelaukti po mir- 
ties"'.21) 

Jis jaučiasi atskirtas nuo ramaus šeimos ži- 
dinio laimės ir kenčia, kad niekas jo nemyli, kad 
jų akyse jis net neegzistuoja: “Dauguma tėvų 
yra mylimi, — skundžiasi jis, — bet tu buvai 
mano priešas, ir mano vaikai perėjo į priešo pu- 
se) 1 
Dėl neapykantos savo žmonai jis sukyla 
prieš Dievą, penktadieniais valgo mėsą, neina į 
bažnyčią ir tyčiojasi iš savo gyvenimo draugės: 
negalįs suprasti, koks amžinajai Būtybei malo- 
numas matyti ją valgant žuvį, o ne veršieną. 


2. 


— Nerami, Viešpatie, mano širdis, 
kol ji nepasilsės Tavyje. 
šv. Augustinas 


Fr. Mauriac jau cituotame savo veikale 
“Romanistas ir jo personažai" sako, kad atrodo, 
jog “Gyvačių lizdas" yra šeimos drama, bet kad 
tai esmėje yra moralinio prisikėlimo istorija. 

Kartą Louis, šis žymusis advokatas, perse- 
kiodamas savuosius, įeina į bažnyčią ir, lyg di- 
dysis apaštalas šv. Povilas ant Damasko kelio, 
atsiverčia: “Aš jaučiau, — sako jis, — drauge 
visiškai arti, ranka pasiekiamą, ir vis dėlto be- 
galiniame nuotolyje, nepažįstamą gėrio pasau- 
117) 


20) Fr. Mauriac, Le Noeud de Viperes, Iškisk, p. 178. 


20 OpA cit, 
22) Ibid. 
23) Fr, M., op. cit., p. 220. 


p. 85. 

Nuo šio momento šis tėvas, atkakliai siekęs, 
jog jo vaikai nieko nepaveldėtų, šis pasmerkta- 
sis ant žemės, kurio širdis pavirto gyvačių liz- 
du, staiga patiria dvasinį palengvėjimą: — Šiuo 
momentu, — sako jis, — pastebėjau, kad mano 
neapykanta jau nebegyva.**) Jis pajunta, jog iš 
savo širdies išrovė kažką, prie ko jis, atrodė jau, 
buvo neatskiriamai prisirišęs. Dabar jis nieko 
neturi, bet nesijaučia esąs neturtingas, tik gai- 
lisi, jog šis atgimimas įvyko tada, kada atėjo 
metas mirti, — jis labai norėtų parodyti savie- 
siems, kad jo širdyje gyvačių lizdo jau nebėra. 


Besileidžiančios saulės šviesoje jis mato sa- 
vo praeities gyvenimą ir savo širdies gelmėse 
pajunta meilę, kuri jį susieja su Tuo, kuris pa- 
sakė: “Aš nesu tasai, kuris pasmerkia, mano 
vardas yra Jėzus"'.?5) 


Vv 


Gabriel Gradėre 


—Pacem meam relinguo vobis, 
pacem meam do vobis. 


Gabriel Gradėre, “Juodųjų Angelų“ hero- 
jus, moraliniu atžvilgiu daug baisesnis už “Gy- 
vačių lizdo“ herojų. 


Šis dievobaimingos išvaizdos berniukas ir bu- 
vęs seminarijos auklėtinis nuo pat savo vaikys- 
tės nustoja tikėjimo ir pradeda “daryti pikta at- 
merktomis akimis'.?6) Visas jo gyvenimas juo- 


das — jis nieko nepadaro gražaus, kilnaus ar 
gero. Žodžiai, kuriuos jam pasako jo giminaitė 
Matilda: — atvykai ir suteršei tai, kas buvo 


tyra, tu mus užnuodijai*')— reziumuoja visą jo 
juodą gyvenimą. Pagaliau užsmaugimas prosti- 
tutės Alinos, kurios lavoną jis išmeta į pilną van- 
dens griovį, ciniškai pridurdamas, kad tai bū- 
sianti paskutinė josios vonia, karūnuoja nuodė- 
mingą jo veiklą. Tačiau po šio nusikaltimo Gra- 
dėre pasijunta vienas, daug vienišesnis negu 
anksčiau. Ir ne dėl sąžinės priekaištų, bet dėl 
nepakeliamo vienatvės jausmo jis raštu papasa- 
koja visą savo praeitį jaunam kunigui: “... ligi 
pat gelmių aš jums viską atskleidžiu",?5)— sako 
jis. 

Po šios išpažinties iš viso savo gyvenimo 
Gradėre atranda vidinę ramybę ir pasijunta esąs 
pasikeitęs: “Aš jau nesu tas pats", — sako jis 
Matildai. 


24) Op. cit., p. 253, 

25) Ibid., p. 267. 

26) Fr. Mauriac, Les Anges Noirs, Paris, 1936, p. 21. 
27) Op. cit., p. 222. > 

28) Op. cit., p. 14. 

Pagaliau, atsiklaupęs ir gailėdamasis, pa- 
kartojęs prie klausyklos visa tai, ką buvo para- 
šes sąsiuvinyje, Gabriel Gradėre, žmogžudys ir 
savo artimųjų gyvenimo nuodintojas, miršta 
vienybėje su Dievu ir atgavęs ramybę, kurią 
Kristus prižadėjo savo apaštalams: Palieku jums 
savo ramybę, duodu jums savo ramybę. 


VI 


Jau esame sakę, kad žmogus yra pats svar- 
busis Fr. Mauriac romanų objektas. Tačiau jo 
romanai “ koncentruojasi ne apie žmogų, kaip 
psichologinį fenomeną, bet apie didžiąsias kon- 
kretaus gyvenimo realybes: nuodėmę, aistrą, 
skausmą, vienatvę, sąžinės priekaištus, meilę ir 
mirt) 9) 


Turbūt, nuodėmė yra pati pagrindinė prie- 
žastis, del kurios Mauriac žmogus niekad nesto- 
vi vietoje, bet visuomet yra kelyje.*?) Tai ke- 
leivis, vingiuotais ir tamsiais keliais einąs prie 
šviesos, iš kurios jis yra išėjęs ir kuri jį traukia. 

Šis amžinasis keleivis, šis tragiškasis dviejų 
priešingų polių veikiamas žmogus, kurio gyve- 
nimas tėra “vienišos ir sužeistos širdies gūdus 
dejavimas",*!) nėra iš anksto pasmerktas amži- 
noms tamsybėms. Jis, ir būdamas nusidėjęs, yra 
veikiamas dieviškos malonės, ir “vienintelis gai- 
lesčio aktas gali sutraukyti visus fatališkumo 
pančius"'.*?) Jo sieloje yra dvasinis pradas, ku- 
ris jį veda prie šviesos ir Dievo, iš kurio jis 
yra kilęs. Po vienatvės kančių savo vidinėse 
sutemose Mauriac žmogus pagaliau atsigręžia į 
savo Kūrėją, kuris nėra A. de Vigny ar A. Ca- 
mus tylos Dievas, bet Dievas gailestingumo ir 
meilės: dieviškoji šviesa apšviečia “Gyvačių liz- 
do“ ir “Juodųjų Angelų“ veikėjų viltis. Šviesos 
aidai ypač ryškūs “Frontenako Paslapties" ro- 
mano personažų gyvenime, apie kurių vienatvę, 
žinoma, netenka ir kalbėti. 


Apskritai imant, Fr. Mauriac kūryba yra 
meninė krikščionio žmogaus interpretacija. Jo 
žmogus nusidėdamas nugrimzta į juodas savo 
dvasios tuštumas, kenčia nepakeliamas vienat- 
vės kančias ir pagaliau, ilgėdamasis dangiškosios 
šviesos, grįžta prie Dievo (be Teresės Desguey- 
voux) ir vėl atranda vidinę ramybę, kurią pri- 
žadėjo Kristus tiems, kurie jį myli. 


29) Prof. dr. H. Brugmans, Les trėsors littėrairs de la 
France, Groningue— Batavia, 1949, p. 391. 


30) A. Palante, Mauriac, le roman et la vie, Paris, 
1946, p. 149. 


34) R. Kanters, Des čcrivains et des hommes, Paris, 
1952, p. 141, 


82) H. Brugmans, op. cit., p. 391-392. 


LEA 


IEa VE 
TE 


ELENA TUMIENĖ 


ALDONOS KRAITIS 


“Aldonai į kraitį— gražiausią, kokį kuomet nors 
moteriškė galėjo turėti—Gediminas davė 24,000 
lenkiškų suiminių, kuriuos lietuviai buvo ap- 
kalinę antpuldami ant Lenkijos, o kuriems da- 
bar tapo sugrąžinta valnybė: visi grįžo, krykš- 
taudami iš džiaugsmo į savo tėvynę". 

J. šLIUPAS, M. D., “Lietuvių Tauta 

Senovėje ir Dabar", II tomas, 161 psl. 


Pavasarį, kai pumpurai į saulę 

Saldžiai smalsias širdis atvėrė, 

Jaunam Mozūrų kunigaikščiui iš svetimo 
pasaulio 

Ji tarė “taip. Šiandien, kai lankos linksta nuo 
auksinių svėrių, 


Jinai į svečią šalį į marčias 

Jau iškeliauja. Štai krauna tėviškės laukų 
saulėtą liną 

Į balto klevo kraitines skrynias ... 

Kieme rikiuojasi buvę vergai jos tėvo Gedimino. 


Tai jiems jis laisvę sugrąžino skaisčią, 

Kad tūkstančiai širdžių dėkingų nulydėtų 

Į naują šalį dukrą Didžio Kunigaikščio, 

Kad ją sutikusi minia (pro varpų skambesį) 
šnabždėtų: 


“Žiūrėkite į šitą nuotaką, į šitą lietuvaitę ... 
Ji laisvę atvežė, kaip kraitį.?' 


KALIFORNIJOS AGUONA 


Jeigu nuo Dyvyčio 

Žvalgyčiaus 

Po tėviškės laukus gimtuosius 

Ir ežero dugne 

Paryčiui, 

Lyg pasakų sapne 

Matyčiau 

Žalčio pilies bokštus augštuosius, 
Saulės gėlele, 

Čia prie mano kojų 

Būtum taurelė 

Gintaro trapioji 

Nuo Žalčio skobnių žemėn atnešta... 


Dabar nuo kalno Eliziejaus 

Tarp bokštų žibalo, aliejaus 
Pulsuoja 

Limfa miesto didžio... 

Žalios, geltonos ir raudonos 

Šviesos neono 

Ritmiškai tvinksi. Godžiai ir atidžiai 
Civilizacija alsuoja. 
Automašinos—plieniniai vabaliukai, 
Miesto raudoni kraujo rutuliukai — 
Teka, skuba ir juda 

Ir didmiesčio širdyje susigrūda ... 


Ne, ne, sesuo mažoji! 

Tu ne trapi taurelė gintarinė 
Rasos kristalo kupina. 

Tu saulės mylimoji, 

Išdidi 

Auksinės Kalifornijos auksinė 
Aguona. 


Autoportretas 


DAILININKAS PETRAS KALPOKAS 


I G-N:A:S: 5 LA PHLILS 


Petro Kalpoko, įžymiojo dailės vertybių kūrėjo ir 
nepaprastai įdomios asmenybės mirtį, kaip ir daugelio 
mūsų kultūrininkų pasitraukimą iš gyvųjų tarpo anapus 
geležinės uždangos, gaubia nežinia. 1945 m. gruodžio 
5 d. nutilo taip karštai dailei plakusi jo širdis. “Jis mi- 
rė taip, kaip pageidavo, lyg jo norą kas būtų išpildęs: 
be ilgų kančių, be artimųjų, giminių aimanų. Ramiai už- 
migo kėdėje, pakėlęs galvą į viršų, lyg dar siekdamas 
tų viliojančių, užburiančių augštų tikslų, kuriems buvo 
pasišventęs per visą savo amžių". — Taip nusakė Petro 
Kalpoko mirties aplinkybes jo sūnus, dailininkas Rimtas 
Kalpokas “Pergalės" 1949 m. 9 numery, savo tėvo mir- 
ties penkmečio proga, 


šie žodžiai, tegu ir tikro sūnaus ranka parašyti, ne- 
nušviečia Petro Kalpoko mirties aplinkybių. Iš jo apy- 
braižos apie savo tėvo gyvenimą bei paskutines valan- 

das sužinome tik tiek, kad dailininkas Petras Kalpokas 
mirė vienišas ir visų apleistas. Neminima net jojo ant- 
roji žmona, Olga švedė-Dubeneckienė-Kalpokienė, su ku- 
ria dailininkas gyveno iki antrojo Sovietų antplūdžio. 
Neteko girdėti, kad ji būtų mirusi ar gyva. pasitraukusi 
nuo jo prieš Petro Kalpoko gyvenimo saulėleidį, 


Pernai suėjo dešimt metų, kai Petras Kalpokas mi- 
rė. Ta proga buvo labai mažai, teisingiau, beveik nieko 
neišspausdinta apie jį mūsų laisvosios spaudos pusla- 
piuose. Norėdami užpildyti tą spragą, žemiau spausdi- 
name neseniai mirusio dailininko ir dailės kultūros kri- 
tiko bei istoriko Igno šlapelio parašytą dailininko Petro 
Kalpoko gyvenimo apybraižą. Ji parašyta tremties 
metais, kai Ignas šlapelis dar gyveno po Vakarų Vo- 
kietijos dangum. žinodamas, kad aš domiuosi mūsų kū- 
rėjų gyvenimu bei jųjų kūryba, taip pat prisimindamas 


mūsų bendrą darbą, teikiant per Kauno valstybės ra- 
diofoną reportažų ciklą, pavadintą “Dailininkai apie sa- 
ve", prisiuntė man Ignas šlapelis savo rašto “Dailinin- 
kas Petras Kalpokas" nuorašą su pastaba: “Siunčiu 
Jums savo straipsnio apie Petrą Kalpoką nuorašą, gal jis 
bus Jums reikalingas../' Manau, kad patsai metas jį 
paskelbti ištisai, nes taip įdomiai parašytos apybraižos 
apie Petrą Kalpoką neteko užtikti. Labai abejoju, kad 
greitu laiku, ypač dabartinėse mūsų gyvenimo sąlygose, 
tokios studijos sulauksime. 
Vytautas Braziulis 
* 

1945 m. gruodžio mėn. paliko šį pasaulį 
populiariausias senosios kartos mūsų vaizdinio 
meno kūrėjas Petras Kalpokas, apie kurį norė- 
čiau čia papasakoti kaip apie menininką, kūrė- 
ją ir žmogų, didį savo darbuose ir išgyvenimuo- 
se ir žmogišką iki dramatiškumo kasdienybėje. 


Petro Kalpoko populiarumas nėra dirbtiniu 
būdu pasiektas, spaudos išpūstas. Jo populiaru- 
mas yra visai nupelnytas jo asmens nepapras- 
tumu. Jis buvo nepaprastas visur ir visada. Jis 
turėjo išsidirbęs labai savotišką pasaulėžvalgą, 
kuri buvo ne iš knygų pasemta, bet susikrista- 
lizavusi iš gilaus jo menininko būdo. 


Petras Kalpokas gimė Rokiškio apsk. Kvet- 
kų par. Kalpokų vienk. 1877 m. (kovo 31 d.— 
V. B.). Čia praleido ir vaikystės metus gerai 
pasiturinčio ūkininko šeimoj. Atlikęs piemenu- 
ko stažą, buvo išvežtas į Mintaują gimnazijon, 
tikint, kad pasimokęs eis į kunigus. Gimnazi- 
joj mokslas jam sekėsi vidutiniškai. Jis labai 
anksti įsigijo dažų dėžutę ir labiau mėgo lau- 
kus, negu gimnaziją. Ten susipažino su T. Pur- 
vitu, veliau tapusiu labai žymiu latvių peisa- 
žistu, Rusijos Meno Akademijos nariu. Ta pa- 
žintis dar labiau paskatino jaunuolį menui. Per 
Purvitą jis vėliau susipažino su baronu Manteu- 
feliu, kuris pamėgo jį ir paėmė savo globon — 
linksmą, sąmojingą gimnazistą. Nuo to laiko P. 
Kalpokas leisdavo atostogas barono Manteufe- 
lio dvare, kaip barono šeimos narys. Ten gyve- 
nimas buvo labai linksmas ir laisvas. Vieną tik 
pareigą uždėjo jam baronas: kasdien vakare pa- 
rodyti jam nors vieną naują gamtos etiudą. Ba- 
ronas nusimanė tapyboje, tad padarydavo tiks- 
lių pastabų. Jauno gimnazisto juokavimas per 
pietus ar šiaipjau didesniuose subuvimuose įneš- 
davo savotišką, linksmą nuotaiką sustingusioj 
dvaro aplinkoj. Dvare jis pramoko vokiečių kal- 
bos, įprato skaityti ir naudojosi turtinga ir gau- 
sia barono Manteufelio biblioteka. Ten jis įgijo 
gerą skonį ir gana anksti skyrė geras knygas 
nuo menkaverčių. 

Baigęs penkias klases, jis ryžosi visai atsi- 
dėti menui. -Tuo pačiu jo santykiai su giminė- 
mis nutrūko. Bet atrodo, kad tėvų ir giminių 
atsisakymas jį remti jaunajam menininkui nebuvo 


ypatinga nelaimė. Jį rėmė baronas Manteufe- 
lis. Petras Kalpokas įstojo į Odesos Meno Mo- 
kyklą ir pradėjo sistemingas meno studijas. To 
laiko Rusijos meno mokyklos buvo vedamos 
"peredvižnikų" linkme. Tai buvo Rusijos vaiz- 
dinio meno srovė, lygiagretė “narodnikams" li- 
teratūroj, kovojanti prieš akademizmo sustingi- 
mą ir nutolimą nuo gyvenimo. Šios srovės at- 
stovai rinkosi savo paveikslams siužetus iš kas- 
dieninio gyvenimo arba rusų istorijos ir vaizda- 
vo plačiai masei prieinamu būdu, daugiau rū- 
pindamiesi siužeto išraiška, negu formaline jo 
puse, kolorito ar kitomis problemomis. Tos sro- 
vės žymiausi atstovai buvo: Repin, Surikov, Ai- 
vazovski, Kuindži, Gė, Ivanov ir kiti. Todėl ir 
meno mokyklos Rusijoj buvo “peredvižnikų" 
dvasios paveiktos. P. Kalpokas neilgai tesimo- 
kė Odesos mokykloj, bet vistik “peredvižnikai? 
paliko jo kūryboj antspaudą. 

Iš Odesos P. Kalpokas persikėlė į Muenche- 
no Meno Akademiją. Tuomet Muenchenas buvo 
Vak. Europos žymiausias po Paryžiaus meno 
centras, o Muencheno Akademija rungtyniavo 
su Paryžiaus Akademija. Bavarijos sostinėje 
knibždėte knibždėjo visokių “vereinų". Tarp jų 
visų virė karšti ginčai. Iš tų ginčų ryškiau su- 
sikristalizavo “sezessininkų"" srovė. Jos atstovai 
manėsi atsiskyrę ir atsipalaidavę nuo akademiz- 
mo. Nors “sezessininkų"' ir “peredvižnikų" ben- 
dras priešas buvo akademizmas, prieš kurį ko- 
vojo abi srovės, bet tos kovos išdavos buvo skir- 
tingos. 

Muenchene P. Kalpokas pateko į didelį me- 
no srovių sūkurį. Ten Meno Akademiją jis lan- 
kė ilgai, su pertraukomis. Belankydamas pradė- 
jo sekmingai dalyvauti parodose. Atsirado me- 
no mėgėjų, kurie pradėjo pirkinėti jo paveiks- 
lus. Nors tuo metu Paryžiuj viešpataujanti me- 
no srovė buvo impresionizmas, nereikalaująs 
piešinio griežtumo ir tikslumo, bet Muencheno 
Akademija vis dar laikėsi senesniųjų tradicijų, 
piešinį laikė kertiniu vaizdinio meno akmeniu. 
P. Kalpokas čia labai sustiprėjo ir visą savo gy- 
venimą liko ištikimas D. Ingres, didžiojo pran- 
cūzų menininko, žodžiams: “Jei daiktas gerai 
nupieštas, tai bus gerai ir nutapytas". Pats P. 
Kalpokas visur ir visada laikė piešinį meno kū- 
rinio pamatu, be kurio jokiais gudravimais ir 
dažais negalima nieko rimto padaryti. Taip jis 
ir mokė savo mokinius, vadovaudamas Kauno 
Meno Mokyklos tapybos studijai arba paišybos 
kursams. 

Vėliau P. Kalpokui teko pergyventi labai 
audringą laikotarpį, kai moderniniai “izmai" 
vieni kitus niekino ir grūmėsi tarp savęs, pa- 
neigdami renesansininkų meno pamatus — pie- 
šinį, linijinę ir orinę perspektyvą. Bet P. Kal- 

poko neviliojo pigūs ir greit vystantys moder- 
nistų laurai. Jis neneigė jų spalvinių efektų, bet 
vis dėlto laikė tvirtesniais meno pagrindais re- 
nesansininkų pastovų palikimą, negu moderniz- 
mo pavienius laimėjimus. Muenchene gyvenda- 
mas, P. Kalpokas dalyvaudavo Lietuvių Dailės 
Draugijos Vilniuje bei kitur rengiamose paro- 
dose. 

Drauge su savarankišku menininko gyveni- 
mu P. Kalpokas pradėjo ir šeimyninį gyvenimą: 
susituokė su visiems žinoma tuometine Muen- 
cheno gražuole, Vengrijos žyde. Prie nuolatinio 
skurdo dar prisidėjo šeimyniniai vargai: gimė 
sūnus Rimtas, o žmona greit pasirodė serganti 
labdarybės manija. Labdarybės reikalai jai 
daugiau rūvėjo, negu savo šeima, tai jo kuk- 
laus uždarbio visai neužtekdavo ir dažnai atsi- 
durdavo tikrų vargdienių padėtyje. Pažymėti- 
na, kad tuo metu P. Kalpokas buvo visiškas 
abstinentas ir vegetaras. 

Įkyrėjus skursti Muenchene, kaip pats P. 
Kalpokas pasipasakojo, su visu taboru nusikraus- 
tė į Budapeštą, kur buvo žmonos giminių. Kai 
pasirodė miesto gatvėse du apskurę tipai su ma- 

žu kūdikiu ant rankų, kažkokių amžių skarma- 
lais apsivilkę, žmonės iš tolo juos aplenkdavo, o 
kai norėdavę užeiti į kokią krautuvę, šeiminin- 
kai skubiai duris uždarydavę ir nenorėdavę įsi- 
leisti, nors ir pinigus atkišę rodydavę. Jei kur 
ir įsiverždavę į krautuvę, tai nenorėdavę jiems 
nieko parduoti. Tiesa, sprendžiant iš jo anuo- 
metinės fotografijos, lengva suprasti, kodėl jie 
taip nedraugiškai buvo sutinkami. Jis fotogra- 
fijoj su ilgais plaukais, didele juoda barzda, ap- 
žėlusia iki akių, keistais drabužiais, tikras miš- 
kinio Žmogaus vaizdas. 

Budapešte šeimos viltys nepasitvirtino. 
Jiems vėl reikėjo grįžti į Muencheną ir toliau 
tęsti skurdžių gyvenimą. Neilgai trukus jo žmo- 
na su savo seseria išvažiavo į Olandiją kažko- 
kiais labdarybės tikslais, ir jos daugiau nebe- 
matęs. Ji paliko jam mažą kūdikį, tačiau našta 
gerokai palengvėjo. 

Petras Kalpokas pagaliau gerokai uždirbo 
ir išvyko į Šveicariją. Itališkame kantone, Lu- 
gano apylinkėse, augštai kalnuose, susiradęs ne- 
akmenuotą žemės aikštelę, ją pigiai nusipirko iš 
vietos savivaldybės ir apsigyveno savo rankomis 

pastatytame namelyje. Tai buvo prie kalno uo- 
los prišlieta trisienė, sukrauta iš akmens ske- 
veldrų ir labai primityviai įrengta gūžta. Ne- 
toliese iš uolos tryško tyras ir skaidrus šaltinis. 
Buvęs žavingas plataus akiračio reginys į Komo 
ežerą. Aikštelėje pasisodino keletą vynuogių 
krūmų, keletą apelsinų medžių, daržovių, ir taip 
jis maisto šiek tiek jau savo turėdavęs. Duonos 
ir kito reikalingo maisto pirktis nusileisdavęs 
nuo kalno į žmonių apgyventas vietoves. Per 
savaitę kitą reikėdavę nulipti nuo kalnų. Rim- 
tukas jau buvęs paūgėjęs: nebereikėdavę nešti, 
pats galėjęs drauge eiti. Apskritai, gyvenimas 
palengvėjęs, ir jis galėjo atsidėti darbui. 
Dirbdavęs labai daug. Parduoti paveikslus 
taip pat nebuvo didelio vargo, o tai ir užtikri- 
no pragyvenimą, tuo labiau, kad vegetariškai 
maitinantis pragyvenimas buvęs pigus. Taip 
eremitiškai, bendraudamas tik su sūnumi ir Žža- 
vinga gamta, pragyveno keletą metų. Prasidė- 
jus pirmajam pasauliniui karui, noromis neno- 
romis jis turėjo palikti savo mielą buveinę, kur 
buvo įdėta daug triūso. Be to, karui prasidėjus, 


paveikslų rinka pakrikusi, iš tapybos pragyven- 
ti buvo nebeįmanoma, prireikę kitokių uždarbių 
jieškoti. 

Iš kalnų nusileido su širdgėla, nusikraustė 
į Viduržemio pajūrį ir apsigyveno mažame mies- 
tely Sestri Levanti, kiek į pietus nuo Genujos. 
Naujoje gyvenimo vietoje tekę griebtis visokių 
darbų, kurie neturi nieko bendro su menu. Jis 
važinėjo su lėlių teatru, tai dirbdavęs kartais 
pas fotografą retušuotojo darbą, plaukė su žve- 
jais į jūrą žuvauti. Italijoj karo metu iš arti 
susidūrė su vargo žmonėmis ir pamėgo juos už 
jų Žžmoniškumą ir nuoširdumą. Po karo sugrį- 
žęs į Lietuvą sakydavo, kad vargingai gyventi 
lengviausia tarp italų ir su italais. 

Praūžus pirmam pasauliniui karui ir atsi- 
stačius susisiekimui, Petras Kalpokas sugrįžo į 
Lietuvą, kur darbas virė visose gyvenimo sri- 
tyse. Neatsiliko ir visos meno šakos. Menui 
kelti ir menininkams organizuoti buvo įsteigta 
Lietuvos Meno Kūrėjų Draugija, sutrumpintai 
tuomet vadinta Lemenkūdrija, apėmusi tris sek- 
cijas: plastikų, literatų ir muzikų (taip pat ir 


399 


vaidybos — V. B.). Veikliausia ir triukšmin- 
giausia iš jų buvo plastikų sekcija, gal dėl to, 
kad jos veikimo sritis, apimdama vaizdinį me- 
ną, tautodailę, teatrą ir kitas, buvo labai plat, 
o taip pat ir dėl to, jog šioj sekcijoj buvo daug 
temperamentingų ir net įžūlių žmonių. Petras 
Kalpokas buvo vienas iš šios sekcijos steigėjų, 
jis veikliai dalyvavo organizaciniame ir kūrybi- 
niame darbe. 


1920 m. buvo įsteigti paišybos kursai, ku- 
rie vyko dviejuose Liaudies Namų kambariuo- 
se. Petras Kalpokas šiuose kursuose pr:dėjo 
mokytojauti. 1922 m. kursai buvo performuoti 
į Lietuvos Meno Mokyklą, kuri sekančių metų 
rudenį persikraustė į savus rūmus Ažuolų Kal- 
ne. Petras Kalpokas Meno Mokykloj dirbo iki 
1941 m. Vokiečiams okupavus Lietuvą, P. Kal- 
pokas pasirodė neturįs jau tinkamų kvalifika- 
cijų būti mokytoju... Be to, Meno Mokykloje 
P. Kalpokas nuo to laiko netenka ir asmeninės 
ateljė, kurią jis turėjo vienoje palėpėje 18 me- 
tų. Gavęs tokį neteisingą smūgi, P. Kalpokas 
pasijuto priblokštas, kadangi ir jo medžiaginė 
padėtis žymiai pasunkėjo. Nors jis mokėjo iš- 
kentėti visas nuoskaudas, tačiau ši buvo ypač 
skaudi, ir labai dažnai ji tulžim išsiliedavo jo 
humore. 

Iš užsienio P. Kalpokas grįžo su dideliu 
menininko stažu, su nusistojusiomis pažiūromis 
į meną ir su dideliu menišku patyrimu. Kaip 
žmogus, jau buvo perėjęs skaudžią vargų ir mo- 
ralinių kančių skaistyklą, atseit gyvenimą pa- 
žinęs visapusiškai. Jis buvo vėtytas ir mėtytas, 
užtat gerai žinojo, jog svetimos nuoskaudos žmo- 
nių nejaudina, todėl nemėgo savo išgyvenimų 
dalintis su žmonėmis. Be pajaco kaukės P. Kal- 
pokas galėjo matyti tiktai žmones, kurie buvo 
su juo artimuose santykiuose ir turėjo tarnybi- 
nių ar draugiškų reikalų. 


Jis buvo labai pakantrus ir nuolaidus san- 
tykiuose su žmonėmis. Ar tai Lemenkūdrijos 
karštuose debatuose, kur buvo gausu reikalingų 
ir nereikalingų priekaištų, ar tai Meno Mokyk- 
los posėdžiuose sprendžiant įvairius klausimus, 
P. Kalpoko pasisakymai buvo tolerantiški ir 
nuosaikūs, o skoningas humoras dažnai sušvel- 
nindavo net triukšmingiausius ginčus. Dar pa- 
kantresnis jis buvo žmonėms, puolusiems į pa- 
dugnes. Tokie žmonės, kaip Visockis, Francke- 
vičius, kadaise buvę pačiose visuomenės hierar- 
chijos viršūnėse, bet nusigyvenę iki visiško dva- 
sinio susmukimo, visų buvo nemėgiami ir veja- 
mi šalin. Tik P. Kalpoko namelyje jie dažnai 
surasdavo šį tą užkąsti ir gaudavo nakvynę. 


Apskritai P. Kalpokas geriau mokėjo rūpin- 
tis svetimais, negu savo paties reikalais. Jo se- 

suo Šlivinskienė (Slavinskienė?—V. B.) visuo- 
met didžiavosi ir gyrėsi turinti gerą brolį Pet- 
rą, padėjusį jai ne tik varge, bet ir sudariusį 
sąlygas jos vaikams baigti mokslus. Jo antro- 
sios žmonos motina paskutinius kelerius savo 
gyvenimo metus buvo karšinama Kalpokų na- 
muose. Ji mirė pusę metų išgulėjusi sunkios 
ligos patale, ir jos slaugytoju buvo ne duktė, bet 
žentas. 

Petras Kalpokas maža tesirūpino savo rei- 
kalais, maža tedėjo pastangų karjerai sulipdyti. 
Jo reikalavimai buvo labai kuklūs ir Meno Mo- 
kyklos mokytojo būklė jį visiškai patenkino. 
Meno Mokykloje gaunama alga sudarė jo pra- 
gyvenimo pagrindą, nors šiek tiek uždirbdavo 
iš privačių užsakymų. Iš tų kuklių pajamų jis 
susirinko kiek santaupų ir pasistatė kuklų na- 
melį, įsigijo mažutę vieno hektaro sodybą prie 
Rumšiškių. Jis kaip tik šioje sodybėlėje projek- 
tavo kuklią ir romantišką gyvenimo pabaigą, 
kai bus ištarnauta pensija ir kai nereikės rūpin- 
tis pregyvenimo minimumu. 

Kalpokų ir Mironų šeimos yra susirišusios 
giminystės ryšiais. Kun. V. Mironui būnant val- 
džioje, P. Kalpokui buvo lengvai prieinami pel- 
ningesni užsakymai. Kaip tik tuo metu labai 
pelningi Igulos Bažnyčios remonto darbai buvo 
atiduoti ne jam, bet tautininkui V. Didžiokui. 
Petras Kalpokas jokiai politinei partijai nepri- 
klausė, niekad nesišliejo prie valdančiųjų, todėl 
ir puiki proga sugriebti vertingų užsakymų buvo 
neišnaudota. 

Tačiau būtų klaidinga manyti, kad jis netu- 
rėjo politinės nuovokos, kad jis nesiorientavo 
politikoje ir kad jį nedomino joki politiniai įvy- 
kiai. Jis turėjo savo aiškias pažiūras, kurias jis, 
reikalui esant, mokėjo ir ginti. Per vienų ves- 
tuvių vakarienę, bešnekučiuojant šį ir tą, kalba 
kažkaip nukrypo apie Mussolinį ir Italiją. Rim- 
tui begiriant Mussolinį, tėvas įsitraukė į pokal- 
bį su pastaba, jog Mussolini — tai pavojingas 
pamišėlis, kuris vėliau ar anksčiau pražudys 
Italiją. Tai buvo 1938 m., kai Mussolini buvo 
nukariavęs Etiopiją ir projektavo naują Romos 
Imperiją. Įsiliepsnojo ginčas, kuris įgavo tokią 
nediplomatišką formą, kad vakarienės dalyviams 
pasidarė labai nejauku. Ekskursija į politines 
temas sugadino svečiams nuotaikas, ir vienas po 
kito ėmė skirstytis. Vakarienė buvo baigta pa- 
greitintu tempu. Taip pat ir kitus du vadus 
(Hitlerį ir Staliną—V. B.) P. Kalpokas laikė to- 
kiais pačiais pavojingais pamišėliais, nors tuo 
metu jie buvo savo galybės viršūnėse. P. Kalpo- 
kui jie buvo niekas kitas, kaip paprasti despo- 
tai. Jis nesižavėjo jų žygiais ir laimėjimais, bū- 
damas tikras, kad jie vieną dieną žus, kritę iš 
debesų. Jis mėgo laisvę ir nepakentė prievartos, 

kokia ir kokiais tikslais ji būtų įvesta. Despotus 
jis smerkė visur ir visada, nežiūrint, ar tai vi- 
suomeniniame gyvenime, ar tai tarp dviejų žmo- 
nių. Tarp mokyklos bendradarbių buvo vienas 
kitas, kurie buvo despotai savo šeimose. P. Kal- 
pokas, nors ir nepalaikydamas su jais santykių, 
visiškai nebandė nuo jų slėpti savo nuomonės 
apie juos, pasakydamas jiems ją į akis ir už 
akių. 


Petras Kalpokas buvo menininkas — ir 
jam to užteko. Prie savo kaip menininko vardo 
jis nemėgo jokių priedų. Po penkiolikos darbo 
metų Meno Mokykloje ir dalyvavimo įvairiose 
parodose, tos mokyklos tarybos posėdžiuose iš- 
kildavo klausimas kai kuriuos daugiau nusipel- 
niusius tarnybos narius pakelti į profesorius. 
Tarp tų kandidatų, žinoma, buvo ir P. Kalpo- 
kas. Jis nors ir nesikratė tos garbės, bet ir reikš- 
mės tam titului neskyrė. Jis juokais suabejoda- 
vo, kam jam reikalingas šiam titului ministerio 
patvirtinimas, jei jį profesoriumi jau seniai va- 
dina malkų kirtėjai, vežikai ir smuklių kelne- 
riai. Ir tai buvo tiesa. Visi tie žmonės P. Kal- 
poką ypatingai gerbė, gal dėl to, kad jis su 
jais visuomet buvo bičiuliškas ir malonus. At- 
sitikdavo, kad žiemos metu kur nors Kaune prie 
Triumfo kino trepsenančius iš šalčio malkų kir- 
tėjus visus iš karto pakviesdavo į kurį restoraną, 
pavaišindavo vienu kitu stikliuku ir toliau nu- 
eidavo savo keliais. Paskui, žinoma, ne tik tie, 


kuriuos jis vaišino, bet ir jų draugai iš tolo P. 
Kalpoką sveikindavo, kaip savo bičiulį, vadin- 
dami jį profesoriumi. Jis mėgo tuos žmones, ku- 
riuose jis rasdavo daugiau sielos, negu Metro- 
polio svečiuose, ir jis niekad nepykdavo, nors 
ši bičiulystė jam kartais brangiai kaštuodavo ... 


Piniginiuose reikaluose P. Kalpokas buvo 
nepaprastai sąžiningas partneris. Visuomet jis 
buvo doras kitų žmonių atžvilgiu ir niekad nesi- 
jaudindavo, jei kiti žmonės buvo nedori su juo. 
Aš turėjau daug piniginių reikalų su juo, kai 
jis statėsi namiuką. Dažnai man tekdavo jam 
žiruoti vekselius ar padėti pinigais. Nors dau- 
geliui tai atrodė paprastu lengvabūdiškumu, ta- 
čiau nei karto neturėjau keblumų dėl jo vekse- 
lių su mano žirais. Taip pat niekuomet neteko 
girdėti, kad jis kitaip būtų pasielgęs su kitais 
žirantais ar skolintojais. O tuo tarpų pačiam 
daug kartų teko atsakyti savo kišene už žirus 
kitų žmonių vekseliuose. Labai įdomu, kad P. 
Kalpokas, net ir išpirkęs žiruotą svetimą vek- 
selį, nerasdavo reikalo nei santykius nutraukti 
su tais žmonėmis. Nebent tik jis būdavo su jais 
atsargesnis. 

"Dažnai P. Kalpokui tekdavo sugrįžti namo 
draudžiamu laiku, kol toks buvo, arba sudai- 
nuoti nelaiku ir ne vietoje... Už tai, žinoma, 
atsidurdavo policijos nuovadoje. Jo linksma nuo- 
taika ir sąmojus daug kartų tokiais atsitikimais 
niūrią protokolo rašymo procedūrą paversdavo 

paprasčiausiu vodeviliu. Kvatodavo ir policinin- 
kai ir sulaikytieji. Tokių spektaklių yra buvę 
daug visose Kauno policijos nuovadose. Kartą 
jis su P. Budvyčiu pakliuvo į policijos nuovadą 
Šančiuose. Jie buvo uždaryti areštinėn išsimie- 
goti. Ten radę dar vieną nelaimės draugą. Nuo- 
bodu. Kamera apšepusi, nešvari, narai pliki, 
šalta, krosnis apirusi, matyt, nekūrenama. Jis 
pasiūlė sutrumpinti nuobodų laiką ir padirbėti 
prie krosnies išardymo. Taip ir padarė. Kai se- 
kantį rytą policininkas atrakino duris jų išleis- 
ti iš areštinės, krosnies kameroje nebuvo, o ka- 
meros kampe buvo dailiai sukrautų ir nuo tin- 
ko nuvalytų plytų krūva... Darbas buvo at- 
liktas, tačiau už jį ne tik nebuvo gautas atly- 
ginimas, bet dar tekę šiek tiek sumokėti... 


Pirmaisiais nepriklausomybės metais, kol 
P. Kalpokas mažai kur tebuvo žinomas, jam tek- 
davo dažnai susidurti su policija. Vėliau, kai 
visos nuovados buvo aplankytos, visi policinin- 
kai gerai pažino ir po nuovadas daugiau netam- 
pydavo. Viešosios tvarkos sargai, pamatę įtar- 
tinam stovyje P. Kalpoką, paprastai prašydavo 
jį eiti tiesiai namo ir neatkreipti į save dėmesio. 
Tokiais atsitikimias jis būdavo labai mandagus, 
nusiimdavo skrybėlę, žemai nusilenkdavo, 
taip žemai, jog praeiviams sukeldavo nepaprasto 
juoko. Jei naktį policininkas jo nematydavo, tai 
jis vistiek nepraeidavo pro jį nepasisveikinęs ir 
jam nenusilenkęs. 


Vokiečių okupacijos metu kartą grįžome su 
P. Kalpoku iš vienų vaišių. Ėjome Savanorių 
prospektu. Jau buvo vėlu, gatvėse rodytis tuo 
metu buvo draudžiama. Kaip tik netoli polici- 
jos nuovados jam užėjo noras dainuoti, ir jis 
užtraukė kažką rusiškai. Pabandžiau sudrausti. 
Jis tik pakeitė vieną dainą kita, uždainuodamas 
savo kompozicijos rusiškai itališką popuri: 


Tre kabalero senza moneto, 

Pili modero in kabineto, 
Grande skandalo con volicia 

Po morde bili — Santa Lucia... 


Vos tik jis baigė Lucia, kai iš tamsos išni- 
ro piktas policininkas. Besiderant mums su val- 
džia, atsirado ir du vokiečiai patruliai. P. Kal- 
pokas prašneko į juos vokiškai, kiek bavariškų 
akcentu, ima jiems dainuoti linksmas bavariš- 
kas daineles, kurios suminkštino vokiečius ir 
gatvę pavertė maža scena... 


Tai tiktai vienas antras epizodas iš Petro 
Kalpoko skaudaus, kartu ir turiningo gyveni- 
mo. Trumpame straipsnyje jį visą apibūdinti 
yra labai sunku. Viena tik reikia pasakyti iš- 
vadoje, kad, nežiūrint žmogiškų ir tuo pačiu su- 
prantamų silpnybių, Petro Kalpoko gyvenimo 
kelias būdingas augštu humaniškumu, gausus 
dramatiškais momentais, kai ir iš po pajaco 
kaukės pratrūkdavo verksmo ašaros. 


P. Kalpokas — Kaprio uolos 

GEIŠA 


La geisha est une artiste gui jouit 
d'une certaine libertė de moeurs, mais 
ce n'est pas une courtisane. 


Larousse du XX siėle. 


Marius Nadeau, atvykęs turistu iš Prancū- 
zijos į Japoniją, išlipo iš laivo Nagasakio uoste 
ir nutarė aplankyti seniai bematytą savo bičiu- 
lį, kuris gyveno šitame sodų mieste ir vadinosi 
Arišima. Tai buvo nepaprastai mokytas japo- 
nas, prieš kelerius metus gilinęs filosofines stu- 
dijas net Paryžiuje, Sorbonos universitete, kur 
Nadeau su juo susipažino ir susidraugavo. 


Apie savo atvykimą į Nagasakį Marius ne- 
buvo jam iš anksto pranešęs. Netikėtu savo pa- 
sirodymu jis norėjo padaryti Arišimai pribloš- 
kiančią staigmeną. 

Apsidairęs uoste, Marius pastebėjo rikšą ir 
jos savininkui atkišo aptriušusį popierėlį, ku- 
riame buvo užrašytas Arišimos adresas. Žmo- 
gus, žvilgterėjęs į adresą, saldžiai nusišypsojo, 
žemai nusilenkė ir mostu parodė sėstis į rikšą. 
Vežamas Nadeau stebėjosi fantastišku namų 
stiliumi ir keistu žmonių apsirengimu, kuris bu- 
vo tarsi suderintas su architektūrinėmis šio 
miesto puošmenomis. Jam buvo kažkaip drovu, 
kad jį vežė ne arklys, bet žmogus, tarsi koks 
vergas. Tačiau taip važiuoti buvo įdomu: galė- 
jai netrukdomas žvalgytis į visas puses po mies- 
tą, išsistačiusį pagal nepaprastai gražią įlanką, 
stebėti pasakiškais reklamų vaizdais išmargin- 
tas gatves ir jausti pavasarinį žydinčių sodų 
kvepėjimą. Jis prisiminė, kad Nagasaki buvo 
pirmasis Japonijos miestas, kuriame šv. Ksave- 
ras pradėjo skelbti stabmeldžiams Dievo žodį. 


 Rikšininkas pagaliau įsuko į erdvų kiemą ir 
sustojo, giliai alsuodamas. Marius nemokėjo nė 
žodžio japoniškai, bet iš jo mostų suprato, kad 
esąs atvežtas duotu adresu. Paskui rikšininkas 
išskėtė pirštus ir parodė, kiek jam priklausą 
jenų už atvežimą. Marius pridėjo porą jenų dau- 
giau, negu jis norėjo. Toks dosnumas rikšininką 
labai nudžiugino, ir jis su ke'stu savo vežimė- 
liu laimingas nukikseno atgal, prieš tai dar kelis 
kartus nusilenkęs. 
Arišima tuojau pažino Sorbonos laikų savo 


JUOZAS TININIS 


draugą ir labai apsidžiaugė jo atvykimu. Pasi- 
rodė, kad jis buvo jau pasidaręs vietiniame Na- 
gasakio universitete profesorium. Abu draugai 
iki išnakčių kalbėjosi apie malonius senus lai- 
kus, praleistus Sorbonoje, ir bendrus pažįsta- 
mus, buvusius kolegas, dabar jau išėjusius į gy- 
venimą skirtingais profesiniais keliais. 

Rytojaus dieną Arišima išsivežė Marių au- 
tomobiliu parodyti miesto, kuris savo išvaizda 
skyrėsi nuo bet kurio europinio miesto. Sukre- 
veizoti japoniški raidžių užrašai krautuvių iška- 
bose Mariui buvo neišskaitomi. Tačiau iš pre- 
kylangiuose išstatytų daiktų jis suprato, kas tose 
krautuvėse parduodama. Jam ypač krito į akį 
namų stogai su augštai atverstais kerėpliškais 
nimai, kurių darytojai turėjo būti nemažiau 
kantrūs kaip viduramžių katedrų ornamentuo- 
tojai. Vakar, pravažiuodamas su rikša, jis ne- 
buvo atkreipęs didesnio dėmesio į šias architek- 
tūrinės pastatų puošmenas. Arišima stengėsi pa- 
rodyti Mariui visa, kas buvo gražiausia ir ver- 
tingiausia Nagasakio mieste: šintoistines ir bu- 
distines šventoves su tūkstančiais dievų, meno 
muziejus su europiečiui neįprasto stiliaus kūri- 
niais, žymiuosius architektūrinius pastatus, sa- 
murajų paminklus ir moderniškus tiltus. Visi 
šie dalykai buvo padaryti su skoniu ir gražūs, 
bet Mariaus nežavėjo: reikėjo būti japonu, no- 
rint, kad jie užgautų sielos stygas. 

Taip praėjo Mariui antroji svečiavimosi Na- 
gasakio mieste diena. Trečią dieną Arišima bu- 
vo užimtas: jis turėjo vykti į universitetą ir ten 
visą dieną egzaminuoti studentus. Negalėda- 
mas atidėti egzaminų ir praleisti dieną su Ma- 
riumi, jis pasikalbėjo su kažkuo telefonu japo- 
niškai ir, padėjęs ragelį, tarė: „+ 

— Nusamdžiau geišą, kuri tavim rytoj rū- 
pinsis, iki aš sugrįšiu iš universiteto. 

Marius Nadeau buvo daug girdėjęs apie 
geišas, bet niekad nebuvo jų matęs, ir toks pro- 
fesoriaus pasielgimas jam patiko. 

Atėjus rytui, profesorius išskubėjo į uni- 
versitetą. Jo motina, .- pastebėjusi, kad Marius 
jau atsikėlė, pakvietė jį rankų mostais prie sta- 
lo, ant kurio buvo sudėta visa, kas reikalinga 
pusryčiams, ir tam tikrais ženklais davė supras- 


403 


ti, kad jis turi valgyti. Kai kurie patiekalai bu- 
vo jam pirmą kartą regimi, ir jis nežinojo nei 
kaip, nei su kuo juos valgyti. Laimė, kad mote- 
riškė paliko jį vieną prie stalo, ir jis vartojo 
valgomuosius pagaliukus taip, kaip išmanė, daž- 
nai nevykusiai perkeldamas su jais maistą iš in- 
do į burną, bet nesivaržydamas. 


Marius dar nebuvo baigęs pusryčiauti, kai 
labai tyliai atsisklendė durys, ir pro jas pasi- 
rodė gal dvidešimties metų mergaitė. Ji nepra- 
tarė nė žodžio, bet savotiškai sukryžiavo rankas 
ant krūtinės ir pagarbiai nusilenkė Mariui, ku- 
ris vos nesusijuokė dėl tokio jos pasielgimo. Ji 
buvo apskritos galvos, užklotos labai vešliais ir 
tamsiais plaukais, prisagstytais raudonų rožių 
žiedų. Veido spalva išsiskyrė savotišku rausvu- 
mu. Tamsios, didelės, bet labai pailgos akys, 
dailiai išlenktos lūpos, taisyklinga nosis buvo si- 
metriškai išsidėsčiusios tarp kaktos ir apskrito 
smakro. Per dvi savo buvimo Negasakyje die- 
nas jis buvo matęs gatvėse daug gražių japo- 
nių, bet ši savo gracija pralenkė jas visas. Tik 
vėliau, kalbėdamas su profesorium, jis sužinojo, 
kad tėvai parenka gražiausias savo dukteris, 
siųsdami jas į geišų mokyklas, kur jos išmoko- 
mos dainuoti, šokti, kurti eilėraščius, aptarnau- 
ti svečius, paduodant jiems arbatos ar vyno pa- 
gal tam tikras, labai sudėtingas taisykles, ne- 
leisti nutrūkti užvestam pokalbiui, sudėstyti gė- 
les į vazas taip, kad jos reikštų dangaus, žemės 
ir žmogaus simbolius. Mergaitė buvo apsiren- 
gusi kimonu, išsiuvinėtu žaliais klevo lapais ir 
vyšnių žiedais. Dešinėje rankoje laikė savotiš- 
ką tristygi instrumentą, japoniškai vadinamą 
samisen, o kairėje — gražiai išsiuvinėtą ar iš- 
pieštą kelių spalvų derinio vėduoklę. Taip at- 
rodydama, ji kiek priminė prieškristinių laikų 
graikų poetę Sapfo, kurios statulą Marius buvo 
kadaise matęs Atėnų muziejuje. 

— Mano vardas Izumi, malonusis svety, — 
ji prakalbo taisyklinga prancūzų kalba, atsitie- 
susi iš nusilenkimo. 

— Iš kur jūs mokate mano krašto kalbą?— 
nusistebėjo Marius. 


— Mano tėvai gyveno Prancūzijoje ir tar- 
navo Japonijos atstovybėje, kai aš gimiau, bet 
paskui jie sugrįžo į Nagasaki ir parsivežė mane, 
ištrauktą tiesiog iš jūsų krašto mokyklos suo- 
lo, — atsakė geiša, vis dar tebestovėdama ne- 
toli durų. 


Marius pasisakė savo vardą ir pakvietė gei- 
šą užkąsti. Tačiau ji atsisakė ir, žengusi kelis 
žingsnius į priekį, pradėjo skambinti savo sami- 
senu Mariui negirdėtas japoniškas melodijas. Jis 
sėdėjo įsmeigęs į geišą žvilgsnį ir klausėsi mu- 
zikos, užmiršęs savo pusrytį. 

— Mano skambinimas atėmė jums norą val- 


gyti, — tarė geiša, atitraukdama pirštus nuo sa- 
miseno stygų. 
— Ne, priešingai, — atsakė Marius ir tvė- 


rėsi už valgio. 

Tada geiša nusišypsojo ir pridūrė: 

— Aš skambinu, kad jums būtų maloniau 
ir skaniau valgyti. 

Marius netrukus baigė valgyti ir, atsilošęs 
kėdėje, sekė stygomis šokinėjančius geišos pirš- 
tus. Geiša dabar padėjo į šalį savo samiseną ir 
tyliai, be mažiausio garso, ėmė šokti savotišką 
šokį, kurio negalima palyginti nė su jokiu euro- 
piniu šokiu. Jei šį šokį būtų išvydusi Terpsi- 
chora, senovės graikų choreografinio meno mū- 
za, nebūtų pašykštėjusi jam apibūdinti gražiau- 
sių žodžių. Marius pasiteiravo šokio prasmės, 
kai jis buvo baigtas, ir ji paaiškino, kad jis vaiz- 
davęs loto žiedo išsiskleidimą ir nuvytimą, arba 
žmogaus gyvenimą. Marius pagyrė jos šokį to- 
kiais epitetais, kaip nuostabus, žavus, puikus. Ji 
nusišypso'o patenkinta ir kreipėsi į Marių, klaus- 
Aama: 

— Ar jūs, malonusis svety, norite posi- 
likti kambary ar išeiti į sodą? 


— Aišku, kad į sodą, — atsakė Marius, at- 
sikeldamas nuo stalo. 


Geiša pasiėmė samiseną, ir bematant abu | 
jie atsidūrė profesoriaus namų sode, kuriame žy- 
dėjo vyšnios ir europiečiui nepažįstami vaisme- 
džiai.  Spalvingais žiedais apkarusiose šakose 
sklandė vėjas ir barstė žiedlapius ant Izumi ir 
Mariaus galvų. 


— Ar vyšnių žiedų kritimas nesako, kad 
žmogaus gyvenimas šioje žemėje laikinas? — 
staiga prakalbo geiša, 


Marius nusistebėjo geišos išmintimi. Jam 
nė į gavą nebūtų atėjęs šiuo metu toks pras- 
mingas sakinys. Jis pagyrė Izumi už jos išmin- 
tį, bet ji tuojau paaiškino, kad tik ką jos pasa- 
kyti žodžiai buvę ne kas kita, o tik prancūziškas 
vertimas trumpo japoniško eilėraščio, vadinamo 
haiku. Marius dabar iš jos sužinojo, kad kiek- 
vienas japonas inteligentas žinąs šimtus tokių 
haikų, išreiškiančių kokią nors gilią minti, tu- 
rinčią dažniausiai simbolišką prasmę. 

Jie priėjo sodo kampą su rausvai žydinčių 
gėlių kerais, nuo kurių jau baigė nukristi ryto 
rasa. Ir Izumi čia tarė: 


— Jausdamos laiko 


ašaras. 
Staiga vaismedžių šakose užkliuvo iš kaž- 


kur atskriejusi vėjo siūtis. Tada nuo geišos lū- 
pų vėl nukrito naujas haikas: 


slinktį, gėlės lieja 


SUZUKI HARUNOBU 
(1725-1770) 


MERGAITE SU ŽžIBINTU 


— Sakyk, ar žinai, kur gyvena žiaurus vė- 
jas, blaškąs vyšnių žiedus? Aš pas jį nuvyksiu 
ir smarkiai jį išbarsiu. 

Paskui geiša dar jam deklamavo haikus apie 
plaštakę, miegančią ant šventovės varpo, apie 
baltus kamelijų žiedus, apie vienišas žibuokles 
laukuose, apie snūduriuojančius bambukų miš- 
kus, apie liūdnai siūruojančias nendres, apie žy- 
dinčius vyšnių sodus mėnesienoje, apie ilgesio 
pagautas gerves, keliaujančias padzngėm's į 
naujo pavasario kraštus, apie linksmas gegužes, 
apie erdvėse džiūgaujančius vyturius, apie erš- 
kėčiuotas laukines rožes ir apie kitus gražius 
dalykus. Ji mokėjo šimtus haikų, vienas už kitą 


gražesnių, kurie buvo ne vien tik vertimai iš 
japonų kalbos, bet ir jos pačios improvizacijos. 
Marius paprašė, kad ji pasakytų bent vieną hai- 
ką japoniškai. Ji bematant tai padarė, ir Ma- 
rius įsitikino, kad japonų kalba p-sižymi dideliu 
skambumu, nors ir nesuprato haiko minties. 
Užvedęs kalbą apie skambumą, sužinojo, kad vi- 
si japonų žodžiai ir jų skiemenys baigiasi bal- 
siais. | 

Nuo haikų geiša netrukus perėjo prie japo- 
niškos dainos, kuriai pritarė samisenu. Tačiau 
jos balsas buvo silpnas ir nežavus. Mariui p2- 
tiko tik melodija. 

Veėjūkštis, tarpais prabėgęs per sodą, suju- 

dindavo dailias jos kimono klostes ir raudonus 
rožių žiedus tamsiuose jos plaukuose, sutvarky- 
tuose pagal tam tikrą japonišką madą. 


Marius nė nepastebėjo, kaip geišos draugys- 
tėje prabėgo kelios valandos. Vos tik profeso- 
rius sugrįžo iš universiteto ir pasirodė sode, gei- 
ša kelis kartus nusilenkė vienam ir antram ir 
bematant pasišalino. Ji išvyko namo, nes jos 
pareiga buvo baigta. Tik dabar Marius pajuto, 
kad geiša tarsi išsinešė ir jo paties dalį. Jam 
pasidarė nyku ir gaila taip staiga išėjusios gei- 
šos, su kuria jis net atsisveikinti nespėjo. 


— Ar gerai ji tave užėmė? — pasiteiravo 
profesorius. 
— Aš niekad neužmiršiu su ja praleistų va- 


landų, — atsakė Marius. 


Tada profesorius Arišima dar pridūrė: 

— Tai pati šauniausia Nagasakio geiša. 

Vakare profesorius nusivežė savo svečią į 
teatrą, kuriame buvo šokamas vienas japoniškų 
baletų. Sunku buvo Mariui suvokti japonišką 
baletą, kuriame kiekvienas balerinos judesys tu- 
rėjo tam tikrą tiesioginę ir perkeltinę prasmę. 
Ypač jam krito į akį balerinų judesiai, daromi 
su vėduokle, kuri, atitinkamai pakreipta, reiškė 
ir taurę, ir krentantį lapą, ir tekantį mėnulį. 
Stebėdamas šokančias balerinas, Marius jieško- 
jo tarp jų panašios į geišą Izumi, kuri jam šoko 
šį rytą profesoriaus namuose loto žiedo šokį, ir 
jam atrodė, kad nė viena jų nešoko taip lengvai 
ir gražiai, kaip haikų deklamuotoja. Vietomis 
profesorius paaiškindavo jam baleto prasmę, su- 
minėdamas tai vienos, tai kitos balerinos vardą: 


— Dabar ana balerina, vardu Kvapusis Še- 
šelis, šoka amžino gyvenimo šokį, o ta, vardu 
Alyvos Žiedas, vaizduoja nesulaikomai slenkan- 
tį laiką, ta kita, vardu Ryto Rasa, kaip tik šiuo 
„akimirksniu savo judesiais išreiškia nemarų mei- 
lės ilgesį. 

— O ką reiškia Izumi vardas? — staiga pa- 
klausė Marius. 

— Izumi? Tai Trykštantis Fontano Vanduo, 
— atsakė profesorius. 

"Iš teatro jie grįžo vėlai ir tuojau nuėjo gul- 
ti. Marius sapnavo, kad jis vedė Izumi ir su ja 
išvažiavo į Prancūziją. Rytą Marius pasiteiravo: 

— Ar Izumi dar laisva? 

— Ne. Ji turi sužadėtinį, — atsakė profe- 
sorius, nusišypsojęs. 

Marius nuraudo. Nemaloni žinia atėmė jam 
žadą ir panardino į tylų ir ilgą susimąstymą. 
Pagaliau jis nusprendė nedelsdamas išvykti iš 
Nagasakio. Apie tai jis tuojau pasakė profesoriui 
ir dar pridūrė: L 

— Jeigu man sudarysite progą dar kartą su 
Izumi pasimatyti ir atsisveikinti, būsiu jums am- 
žinai dėkingas. 

— Aš tuojau iškviesiu ją telefonu, — tarė 
profesorius Arišima. 

Jis priėjo prie telefono ir paskambino. Ta- 
čiau netrukus jis padėjo ragelį ir sujaudintu bal- 
su tarė: 

— Vakar mieste sudužo tramvajus, kuriuo 
iš mūsų vyko namo Izumi: ji sužeista. 

Marius pastiro, išgirdęs tokią žinią. Tačiau, 
greit apvaldęs susijaudinimą, pasiteiravo: 

— Ar smarkiai? 

— Nežinau. Vyksiu į ligoninę, kur ji da- 
bar paguldyta, ir ten viską sužinosiu, — tarė 
liūdnų balsu profesorius. Ž 

— Drauge vyksiu ir aš. Juk man reikia ją 
vistiek prieš išvažiuojant iš Nagasakio pamatyti. 

Nuvažiavę į atitinkamą ligoninę, jie nebuvo 
įleisti į sužeistosios palatą. Tačiau iš gailestin- 
gųjų seserų patyrė, kad sudužusio tramvajaus 
langų stiklai žiauriai suaižė jai veidą, nors šiaip- 
jau kitų sužeidimų nebuvo. Taip pat iš pašneke- 
sio su seserimis paaiškėjo, jog pati geiša neno-. 
rėjo, kad jie pamatytų tvarsčiais apraišiotą jos 
veidą ir tuo būdu išsineštų blogą įspūdį. 

— Aš esu jos nelaimės priežastis, — paste- 
bėjo profesorius Arišima, grįždamas su Mariu- 
mi iš ligoninės. — Juk, iš tikrųjų, jeigu nebū- 
čiau jos pakvietęs ateiti vakar į savo namus, ji 
nebūtų buvusi sužeista. 

— Man atrodo visai kitaip. Jeigu aš nebū- 
čiau atvykęs į Nagasakį, nebūtų jos ištikusi ne- 
laimė, — išreiškė savo nuomonę Marius. 

— Taip galvodami, susiduriame su likimo 
klausimu, kurio jau daug metų nepajėgiu iš- 
spręsti. Atrodo, kad žmogų gyvenime visur lydi 
neišvengiamas likimas, kartais apdovanodamas 
jį nenupelnytu labu, o kartais nubausdamas ne- 
žinia už ką, — samprotavo profesorius. 

Marius, kaip jau buvo nutaręs, rengėsi ne- 
bedelsdamas palikti Nagasakį ir vykti į Tokio, 
nors ir buvo jam labai gaila, kad nebesurado ga- 
limybių pasimatyti su geiša... Tačiau profesorius 
ji sudraudė, sakydamas, kad jis turįs palaukti, 
kol pasveiks geiša. Marius, žinoma, nesiprieši- 
no tokiam jo nusistatymui, nes labai norėjo dar 
kartą su ja pasimatyti. 

Arišima kasdien vis skambindavo į ligoninę, 
bet kaskart gaudavo neigiamą atsakymą dėl ga- 
limybės apsilankyti pas ligonę. Taip jiems vel- 
tui belaukiant, nejučiomis praėjo ištisa savaitė. 
Antros savaitės pradžioje Marius nutarė žūt- 
būt su geiša pasimatyti ir atsisveikinti. Nieko 
apie tai profesoriui neprasitaręs, „jis nuvažiavo į 


ligoninę, susirado atitinkamą palatą, tyliai at- 
sklendė jos duris ir greit atpažino tą, kurios 
jieškojo. Šiurpas nupurtė Marių, pamačius, kuo 
virto gražuolė Izumi. Tiesa, jos veidas buvo Oope- 
racijos būdu sutvarkytas, bet vistiek jame tūno- 
jo likę baisūs randai, nelaimės ženklai. Už ką li- 
kimas buvo atėmęs jai grožį ir padaręs ją pa- 
baisa? Išvydusi Marių, geiša užsidengė abiem 
rankom savo sudarkytą veidą ir liepė į ją ne- 
žiūrėti. Jis pastebėjo, kad ji dabar verkė. Jo 
paguoda neįstengė jos suraminti. Pagaliau ji nu- 
emė vieną ranką nuo veido, instinktyviai siek- 
dama nosinės nusišluostyti ašaroms. Tada Ma- 
rius jai pasakė, kad negerai laikyti ranką ant 
veido su dar nevisai užgijusiomis žaizdomis. Ji 
paklausė ir nuėmė nuo veido ir antrą delną, duo- 
dama jam keblų klausimą: 

— Ar aš dabar labai negraži? 

Marius valandėlę tylėjo, jieškodamas tin- 
kamo atsakymo. Paskui tarė: 

— Žinoma, jūs nebūsite tokia, kokia buvo- 
te, bet vistiek dar pakankamai turite grožio, ku- 
rio liko jūsų laikysenoje, žodžiuose ... 

Marius kalbėjosi su ja kelias valandas ir vi- 
saip ją guodė. Paskui pasimaišė slaugė ir jį iš- 
prašė iš palatos,nes svečių lankymosi laikas jau 
seniai buvo pasibaigęs. 

— Kuo gi ji nusikalto, ta grakščioji geiša, 
kad likimas taip žiauriai ją nubaudė — galvojo 
Marius, grįždamas iš ligoninės. 

Vakare Marius Nadeau išvyko laivu į To- 
kio. Apsistojo nebrangiame, bet švariame vieš- 
buty, kurio tarnautojai buvo neišpasakytai man- 
dagūs. 

Marius lankė žymesnes Tokio vietas, ir vis 
jam neišėjo iš galvos sužeistoji geiša. Jeigu 
prieš įvykstant nelaimei, praleidęs su ja kelias 
neužmirštamas valandas sode, buvo manęs jai 
pasipiršti, tai dabar jo sieloje tebuvo likusi jai 
tik vienintelė užuojauta. Keista žmogaus šir- 
dis: nebėra grožio — nebėra ir meilės. 

Apie geišos nelaimę jis atsitiktinai pasipa- 
sakojo vienam japonui, kuris kasdien ateidavo į 
viešbutį vakarieniauti. Jie visada valgydavo 
prie bendro staliuko. Išklausęs pasakojimo apie 
nelaimingą geišą, japonas tarė: 

— Ar jūs suinteresuotas, kad ji atgautų 
grožį? 

Netikėtas japono klausimas labai sudomino 
Marių. Jis valandėlę mąstė ir paskui tarė: 

— Niekas nebegali jai grožio sugrąžinti. 

— Gali. Mūsų sostinėje gyvena garsus chi- 
rurgas, kuris operacijos būdu atstato prarastą 
grožį, — tvirtino japonas ir ėmė plačiai aiškinti 
įvairius atsitikimus apie raukšlių nuo veido pa- 


šalinimą, nosių sutrumpinimą, prailginimą ir 
atitiesimą su tokiu užsidegimu, kad Marius pra- 
dėjo tikėti medicinos galia. 

Tą patį vakarą Marius Nadeau parašė pro- 
fesoriui Arišimai laišką į Nagasakį, pranešda- 
mas apie nustabųjį chirurgą, kuris galėtų sugrą- 
žinti geišos veidui pirmykštį grožį. Praslinkus 
kelioms dienoms, atėjo atsakymas. Arišima ra- 
še, kad geiša atvykstanti iš Nagasakio į Tokio 
Mariaus adresu, kad jis turįs pasirūpinti nuga- 
benti ją minėtam chirurgui, kad jam nebūsią jo- 
kių išlaidų, nes jis aprūpinęs geišą atitinkama 
suma jenų. 

Vos porai dienų praėjus, geiša atsirado vieš- 
buty, kuriame buvo apsistojęs Marius. Skubo- 
mis Marius susitarė su garsiuoju chirurgu, ir 
jau sekančią dieną geiša atsigulė į ligoninę gro- 
žio operacijai. 

Padarius operaciją, Marius nuolatos lankė 
geišą ligoninėje ir nekantraudamas laukė tos 
dienos, kada bus nuimti tvarsčiai nuo jos veido. 
Su kiekvienu apsilankymu jis atnešdavo jai rink- 
tiniausių gėlių puokštę. Pagaliau atėjo ta diena, 
bet ji atnešė Mariui ir pačiai geišai tik nusivy- 
limą. Naujoji operacija tik sušvelnino veido 
randus, bet neįstengė nė dalies pirmykščio gro- 
žio sugrąžinti į jos veidą. 

Geiša Izumi, sugrįžusi po kelių dienų iš li- 
goninės į viešbutį, atrodė apyverksnė ir labai 
liūdna. Marius laukė, kad ji greičiau grįžtų at- 
gal į Nagasakį. Tačiau ji vis kažko lūkuriavo. 


Aplankęs žymesnes "Tokio vietas, Marius 
nutarė vykti apžiūrėti japonų poetų apdainuoto 
Fuji-Yamos ugniakalnio, kuris buvo maždaug už 
septyniasdešimt penkių mylių nuo sostinės. Jis 
pakvietė į šią iškylą ir geišą, kuri tuojau sutiko 
su jo pasiūlymu, ir jau sekančią dieną jie buvo 
pakeliui į garsųjį kalną. Traukinys netrukus 
atvežė juos į nedidelę stotelę Fuji-Yamos papė- 
dėje. Jie čia persėdo į specialų traukinėlį, skir- 
tą vežioti turistams ir piligrimams, vykstantiems 
į šventojo kalno viršūnę. 


Traukinėlis lankstėsi kalno šlaitais, nelygi- 
nant žaltys, ir vis kilo augštyn, kol pagaliau su- 
stojo. Visi keleiviai bematant išlipo. ir baigė 
kopti iki viršūnės pėsti, nes bėgių toliau nebe- 
buvo. Atsisukus ir pažvelgus žemyn, atsivėrė 
nuostabus vaizdas: iš milžiniškos lygumos, nu- 
sagstytos blizgančiais ežeriukais, kilo į padangę 
šis kūgio pavidalo kalnas, iš apačios apaugęs 
pušų miškais, o pačioje viršūnėje pagražintas 
sniego kepure, nors ir jų lankymosi metu buvo 
Japonijoje pavasaris. 

Ugniakalnio krateris buvo apsuptas aštuo- 
niais kaukarais, kurių augščiausias vadinosi 

HOKUSAI 


(1760-1849) 


Kengaminė. Vieni turistai ar piligrimai lipo į 
vienus, kiti į kitus kaukarus, kad nuo jų galėtų 
geriau matyti kraterio vidų. Marius su savo 
bendrakeleive ir keliais kitais atvykusiais įko- 
pė į Kengaminę, nuo kurios labai ryškiai galė- 
jai matyti kraterio bedugnę su iš jos rūkstan- 
čiais dūmais ir jausti aštrų sieros kvapą. Kra- 
terio viršus buvo elipsinio pavidalo ir apsuptas 
trimis sustingusios lavos pylimais. Kai kurie 
turistai nusileido nuo kaukarų ir, pasidavę 
sme1sumui, užkopė ant antrojo pylimo, esančio 
arčiau kraterio. Tačiau jie nebedrįso kopti į 
trečiąjį pylimą, nes ten jau buvo pavojinga: 
verdanti bedugnėje lava galėjo aptėkšti neat- 
sargų žiūrovą. Marius vis dar tebestovėjo augš- 
tojo kaukaro viršūnėje ir negalėjo atitraukti 
akių nuo siaubingo kraterio. Tą patį darė ir kiti 
turistai, pasilikę su juo ir gal pirmą kartą iš- 
vydę Fuii-Yamos kraterį. 

FUJI-YAMOS KALNAS 


Taip besigėrėdamas neįprastu reginiu, Ma- 
rius nė nepastebėjo, kad geiša atsidūrė ant ant- 
rojo pylimo. Nepatenkintas, kad ji nuo jo atsi- 
skyrė, netarusi nė žodžio, jis nutarė ją prisivyti 
ir pasigėrėti vaizdais nuo antrojo pylimo. Kai 
jis pasiekė antrojo pylimo viršų, geiša jau kopė 
į trečiąjį pylimą. Tai pamatęs, jis suriko: 

— Izumi, grįžk atgal, pavojinga! 

Geiša atsisuko ir pamojavo jam savo vė- 
duokle. Tada Marius dar kartą jai šūkterėjo, bet 
ji, nepaisydama įspėjimo, apsisuko ir kopė toliau. 
Vienas turistas, kurį Marius skubėdamas prisi- 
vijo, nusišypsojo ir tarė: 

— Nešaukit: ji nebegrįš. 

— Kaip tai? — nustebo Marius. 

— Kas trečiojo pylimo briauną pasiekia, 
tas niekad nebegrįžta, — paaiškino turistas: — 
krateris kiekvienais metais priglaudžia kelis šim- 


tus nelaimingai įsimylėjusių ar gyvenimu nusi- 
vylusių asmenų. 

Marius tik dabar suprato geišos intencijas 
ir šoko tekinas ją vytis, nuolat šaukdamas, kad 
ji grižtų atgal. Tačiau ji visai nepaisė jo šauks- 
mo ir skubėjo prie trečiojo pylimo briaunos, už 
kurios buvo ketvirčio kilometro gylio krateris 
su verdančia lava dugne. 

Marius visomis jėgomis stengėsi prisivyti 
geišą. Jai painiojosi tarp kojų ilgas kimonas, ir 
ji net kelis kartus buvo parklupusi. Pagaliau 
jis jau buvo visai arti jos. Ir tą momentą, kai 
ji įsisiūbavo šokti į kraterį, jam pasisekė nu- 
tverti ją už kimono krašto, ir, tebūnie amžina 
padėka Viešpačiui, jos šuolis nepavyko: ji tik 
pakrito kniūbščia ant kraterio krašto, ir iš jos 
rankos iššoko vėduoklė, kuri dabar tyliai sklen- 
dė žemyn į šiurpią bedugnę, nelyginant koks 
margaspalvis paukštis. Jis greit sugriebė ją į 
glėbį ir nunešė į saugią vietą. Geiša draskėsi, 
stengėsi išsiveržti iš jo glėbio ir nesitvėrė pik- 
tumu. 

— Kodėl jūs man sutrukdėte? — pasigirdo 
apmaudingas jos balsas, kai Marius paleido ją 
iš savo rankų. 

— Nenorėjau, kad mirtumėte tokia jauna. 

— Kas iš to, kad aš jauna, bet kad mano 
veidas sudarkytas. 

— Apie tai negalvokite: už jūsų veido sle- 
piasi graži siela... 

— Aš mažai ką teišmanau apie sielą, tik 
žinau, kad žmonės jos nevertina. 

Mariui pavyko ją šiaip taip apraminti. Jis 
nuvedė ją prie atėjusio traukinėlio, bet ji neno- 
rėjo lipti. Marius prievarta ją įsodino. Pradėjus 
leistis traukinėliui žemyn, ji tarė: 

— Kur dabar mane vežate? 

— Atgal į Tokio. Turite grįžti į Nagasaki. 

— Niekuomet. Iš ko gi aš ten gyvenčiau? 
Argi kas benorėtų samdyti geišą su taip sudar- 
kytu veidu? 

— Jūs esate dar jauna: spėsite įsigyti tokią 
profesiją, kurioje grožis nesvarbu. 

— Argi yra tokia profesija, kur moters gro- 
žis būtų nesvarbu? Taip sakydamas, jūs klys- 
tate. Moters grožis svarbu visur, ypač norint 
ištekėti. 

— Ištekėti svarbiausias dalykas meilė, — 
dėstė Marius. 

— Jei taip, tai kodėl mano sužadėtinis at- 
sisakė mane vesti, išvydęs mano veido randus? 

— Kaip jis galėjo taip negarbingai pasi- 
elgti? Aš jus dėl to labai užjaučiu. 


— Užuojautos man maža. Aš noriu meilės. 
Gyvenimas nebeturi man vertės, jeigu nebėra 
žmogaus, kurs mane mylėtų. 

Marius nenuleido nuo jos akių, stebėdamas 
kiekvieną jos judesį ir saugodamas, kad ji ne- 
iššoktų iš traukinėlio. Ji tai suprato ir tarė: 


— Nebijokit, aš nešoksiu iš traukinėlio ir 
nepadarysiu gėdos nei sau, nei jums, nes Ja- 
ponijoje yra tik du garbingi nusižudymo būdai: 
harakiri ir šuolis į Fuji-Yamą. Aš palauksiu, 
kol jūs išvažiuosite iš Tokio, ir tada niekas ne- 
beužstos man kelio sugrįžti į šventąjį kalną. 

— Meskit iš galvos nelemtą savo sumany- 
mą. Juk dar ne viskas prarasta. 

— Viskas, ir mano nusistatymas nebepakei- 
čiamas. 

Taip besiginčydami, jie privažiavo Tokio ir 
netrukus pasiekė viešbutį, iš kurio prieš kelias 
valandas buvo išvykę į nemaloniai pasibaigu- 
sią iškylą. 

Praėjo viena, antra, trečia diena, ir geiša 
tikrai laukė Mariaus išvažiavimo, visai nebegal- 
vodama grįžti į Nagasakį. Tada Marius parašė 
laišką profesoriui į Nagasakį, išdėstydamas gei- 
šos nusistatymą, ir laukė atsakymo. Jis kiek 
nustebo, bet kartu ir labai apsidžiaugė, sulau- 
kęs ne laišką, bet patį profesorių, kuris tuojau 
pasiteiravo: 

— Ar operacija sugrąžino jos veidui bent 
pusę to grožio, kurį jis turėjo? 

— Apie tai juk rašiau jums savo laiške, bet 
dabar tuojau pats pamatysite, — atsakė Marius 
ir nuvedė jį pas geišą į jos kambarį. 


— Izumi, tu daug gražiau dabar atrodai 
negu prieš operaciją, — tarė profesorius, išvy- 
dęs geišą. 


— Ar tai tiesos ar paguodos žodžiai? — 
staigiu klausimu atsiliepė Izumi. 

— Tiesos, — atsakė profesorius teatrališku 
balsu, kuriame skambėjo netikrumas. 

Marius, perdavęs geišą profesoriaus globai, 
tuojau išvyko iš Tokio. Aplankęs dar keletą 
Japonijos miestų, kupinas išgyvenimų ir įspū- 
džių, sugrįžo į Europą. Netrukus po to jis parašė 
profesoriui Arišimai laišką, pranešdamas, kad 
laimingai sugrįžęs į Paryžių. Mėnesiui praslin- 
kus, jis gavo iš Nagasakio laišką, kurio gale bu- 
vo toks sakinys: . 

— Mano žmona Izumi tau siunčia | linkėjimų 
ir dėkoja, kad ją išgelbėjai nu šokimo į Fuji- 
Yamos kraterį. 


409 


MADRIGALAS ĮSIMYLĖJELIAMS 
Donei 


Tavo akys stebina mane. 


Tiek jose Tatarako, 
Tiek nendrių išlingavau 
Ir užvožiau blakstiena, 
Kad patvino — 


Jau už upės, o netrukus bus Ramiuoju 
[Vandenynu. 


Jei prileisime, kad meilė gali ginti nuo bangų, 
Tai aš myliu tave ir esu saulėtas. 
Ak! 


Taip suvėlėme peisažą, kad jau tikrai nebežinau, 


Kur baigiasi žvilgsnis, 


Ir turiu nemeluotą norą išsimaudyti tavo akyse, 


Arba užmesti tinklą, 


Arba, geriausia, uždainuoti su panerta galva, 


Nors žinau, kad balsas kils vaviršiun burbulais, 


Tavimi besišyosančiais, kaip muilo bombos, 
Ir kad gerovės, kaip sakau, 

Maitinančios ant mano rankų savo mažyčius, 
Pasistengs juos perverti snapų ėdrumu 

Čia pat, čia pat po paviršium 


Tavo akių — 


Nes apie jas rašau. 
Jerzy S. Sito 


AUKSINIS PUODUKAS 


Išdrožiau angeliukus juodu skaptu, 

Kad man prie lūpų juoktųsi geriant, 
Minkštu pirštu išglosčiau taurės kraštą, 
Kad mano lūpas aukso lūpos, kai geriu, 
Bučiuotų, 

Ir vynuogių krūmą pasodinau prie mūro, 
Kur saulė ties siena palinksta, 

Idant taurės saldi tamsi gelmė būtų 

Ryto rasa, kurią pakeičia vasara 
Raudonu vyno spindesiu, 


Ir taurę ant lentynos pastačiau, 
Kur dulkės nugula ant aukso, 
Tarytum musių ramios minios, 

Ir juodi užmigo angeliukai, 

Nes mano lūpos — druskos klodai, 
Ir vyno kraujas — ant laužo dega. 


Janusz A. Ihnatowicz 

Iš LENKŲ POEZIjOS 


KARAI SN IN GA 


Kai sninga, 

Liktarnos 

Tartum eglutės, o naktis krenta ant jų 
Labai juodais plotkeliais—lyg sniegas. 


Kai sninga, 

Vaiski tyla 

Sukasi ratu lengvam laukimo šokų 
Ir pakloja vestuvinį rūbą 
Įsimylėjėlės balta ramybe. 


Kai sninga, 

Minkštai girgžda angelo sandalai, 

Kurs sniege jieško savo sparnų plunksnos. 
Kai sninga, 

Švelnėja atbrailos, 

O akmenys tartum balti pūkuoti triušiai, 


Kramtą sidabrinius lapojus. 


Kai mėnuo eina per sniegą, 
Ant lapu guli žvaigždės. 


O naktis yra tartum poema 
Baltom eilėm parašyta. 


MAIšTAS EILEĖRAŠČIU 


Ten gimiau. 

Nesirinkau vietos. 

Noriai būčiau gimęs pavrasčiausia žolėj. 
Žolės visur auga. 

Vien tik dykumos manes nenorėtų. 
Arba galėjau juk gimti 

Vėjo kamuolėly, 

Kai dūsauja oras. 

Bet gimiau ten. 

Prikalė mane, kai buvau dar vaikas. 
O vėliau su arandinėlėm išleido vasaulin. 
Esų čia. Gimiau ten. 

Kad bent būčiau jūroje gimęs! 
Įmagnetinta geležie, 

Mane vis i ašigali kreipianti, 

Sunki esi; be taves man taip lengva, 
Kad aš savo svori prarandu. 

Taigi velku tas grandinėles 

Ir vurtau ias kaiv karčius. 

O žmonės iš tenai rėkia: 

Grįžk! 

Šaukia: cio, cio, cip. 

Prosas ir skalsės ant vėjo. 

Šuva į gurbą. 

Aš esu poetas (reikia pasivadinti). 
Kalba mano grandinės. 

Žodžiai mano raištis. 

Ten gimiau. 


(Noriai būčiau gimęs paprasčiausia žolėj). 


Bohdan Czaykowski 


ŽINOJIMO LIŪDESYS 


Jūsų pasaulis 


Pažįsta atomo paslaptis, 
Bet nepažįsta gyvenimo paslapčių. 


Jūsų pasaulis 


Turi geležinius raumenis, 
Bet jūsų sielos sielos iš papier-machė. 


Jūsų pasaulis 


Įsirausė į brandžią žemę, 
Bet neturi dangaus ties galva. 


Jūsų pasaulis 


Turi paragrafų teisingumą, 
Bet nežino Gimimo prasmės. 


Todėl atmetu pasaulį, 

Kuriame pritrūko vietos meilei. 
Todėl atmetu pasaulį, 

Kur teisingumas — nusikaltimas. 
Verčiau maitinsiu savo bejėgiškumą 
Vėjų riksmu tarp pinijų šakų. 


Verčiau gaudysiu sidabrines draugystės žuvis 


Nuoširdžiu širdies vylium. 


Tokia yra mano tiesa, 
Viso kito paklaus manęs Dievas. 


NAUJI 55 METAI 


Ant atdaro Guliverio delno 

Egzotiški šokiai, meilės scenos drąsios 
Ir jautrios podraug, 

Sunkių eilių deklamacija, 

Dirbtinės 

Šviesos dirbtinės ir šventė 

Hyde Parke. 


Linksminasi liaudis, 
Linksminasi rūmai 
Liliputo karalystės 

Ant atdaro Guliverio delno. 
Ir stebi liaudis, 

Ir stebi rūmai 

Šypsančias Guliverio lūpas. 
Įdomu jiems, 

Kiek gerų manierų laimėjo 
Guliveris iš blogos pasakos. 


Zygmunt Lawrynowicz 


Išvertė J. Kėkštas 

POLITIKA IR REZISTENCIJA 


ST. A LS ESNŽAS 


Politikos ir rezistencijos aptarimas. — Politikos 
ir rezistencijos santykis. — Rezistencija Lietu- 
voje. — “Rezistencija tremtyje. 


Mūsų aplinkybėse kalbėti apie krašto rezis- 

tenciją yra tas pats, ką kalbėti apie didvyrišku- 
mą, augščiausią savęs išsižadėjimą, kilniausią 
patriotiškumą, kartu neapsakomą vargą, didžiau- 
sią auką. Yra tai tas pat, ką sklaidyti garbin- 
giausius istorijos lapus. Nesijaučiame turį mo- 
ralinės teisės bei duomenų dabar vertinti mūsų 
rezistenciją krašte, bet norime pabandyti labiau 
teoretiškai spręsti politikos ir rezistencijos san- 
tykį. Šito klausimo nekeltume, jei nemanytume, 
kad jo vienoks ar kitoks išsprendimas esamose 
sąlygose duotų daugiau aiškumo mūsų laisvini- 
mo kovos ir vadovaujančių veiksnių organizaci- 
jai. 
“Iš paviršiaus gal kam nors atrodo, kad poli- 
tika ir rezistencija yra tas pat. Bet kai kurie 
mūsų rezistentai, priekaištaudami Vlikui, reika- 
lauja, “kad būtų atstatytas aiškus ir neabejoti- 
nas rezistencinis charakteris", ir prikiša, kad jis 
supolitiškėjęs; o tą organą ginantieji tvirtina, 
kad mes visi esame rezistentai, ir aną priekaiš- 
tą tuo būdu atmeta. Neabejojame, kad jie tuos 
du dalykus skiria. Skiriame ir mes, bet kai vieni 
tai sako priekaištaudami, o kiti gindamiesi, tai 
susidaro įspūdis, lyg rezistencija yra augštesnė, 
svarbesnė už politiką, lyg politiškumas yra ne- 
pageidaujamas ir neigiama žymė Vliko charak- 
teriui. 

Žodis “politika" turi daugialypę prasmę. Ji 
įvairiai aptariama ir labai įvairiai vartojama. 
Sakoma: didžioji, augštoji, mažoji, politika. Ki- 
tiems politika yra viskas, kas turi kurių nors 
tolimesnių tikslų, o yra ir tokių, kurie ją nusa- 
ko kaip meną kuo daugiausia gauti, kuo ma- 
žiausia duoti ir niekuomet nepasakyti savo tik- 
rųjų užmačių. Dar kitiems tai yra tik formali- 
nis dalykas. Bet ne tai mums rūpi. Čia nori- 
me aptarti tik du politikos aspektus: jos kom- 
petenciją ir rangą santykyje su rezistencija. 


Pagal J. Maritain'o “instrumentalistinę" 
valstybės teoriją, kuri kai kuo skiriasi nuo se- 
nesniųjų “substancialistinės? ar “absoliutisti- 
nės", tauta, politinė bendruomenė, kurią sudaro 
piliečių visuma, ir valstybė yra trys atskiri da- 
lykai. Kai tautinės bendruomenės sąmonėj iš- 
kyla valstybingumo idėja (ne visos tautos siekia 

sukurti savo valstybę), tam tikroje teritorijoje 
susiformuoja vadinamoji politinė bendruomenė, 
kurios galutinis tikslas, Maritain'o žodžiais ta- 
riant, yra “tikras, tačiau, be abejonės, netobu- 
las Evangelijos principų realizavimas žemiškoj 
egzistencijoj'',') o tiesioginis tikslas — bendra- 
sis gėris, t. y. viešoji gerovė ir bendroji tvarka, 
paremta įstatymu. 

Valstybė yra tik politinės bendruomenės 
instrumentas, agentūra, “tai nėra asmuo ar žmo- 
nių bendruomenė, bet institucijų komplektas, 
sukonstruotas į vieną svarbiausią mašiną''.?) O 
Harold Laski valstybę aptaria kaip viešųjų pa- 
tarnavimų korporaciją.*) J. Maritain teisingai 
sako, kad asmuo yra politinei bendruomenei ir 
politinė bendruomenė asmeniui, bet jokiu atve- 
ju asmuo nėra valstybei, bet valstybė yra asme- 
niui.*) Politinė bendruomenė yra visuma, o vals- 
tybė yra svarbiausia tos visumos dalis.''*) “Nuo- 
sekliai tad, politinė bendruomenė, prigimties ir 
tikslingumo reikalaujama, yra tobuliausia iš vi- 
sų laikinųjų bendruomenių“'.*) 


Politika kaip tokia yra politinės bendruome- 
nės veikimo ir aspiracijų išraiška, kuri tvarko 
valstybę ir organizuoja viešąjį gyvenimą, o tai 
suponuoja politikos kompetenciją visuose žemiš- 
kuose reikaluose tiek pačioje bendruomenėje, 
tiek santykiuose su kitomis tos rūšies bendruo- 
menėmis. Ji yra laisva pasirinkti ir priemones, 
žinoma, kol jos yra moralios ir etiškos, savo 
tikslams siekti. 

Sąmoningai čia priminėm valstybės ir po- 
litinės bendruomenės sąvokų išskyrimą, norėda- 
mi pabrėžti, kad politika, nežiūrint ar valstybė 
egzistuoja ar yra priešo sugriauta, vistiek tebėra 
vyriausia tvarkdarė, o santykiuose su kitais — 
vyriausia sprendėja. Okupuotos valstybės pri- 
pažinimas de facto, o dažniausiai — de jure, 
iš tikrųjų yra tik politinės bendruomenės ir jos 
valstybės atstatymo siekimų pripažinimas. Šian- 
dien lietuviškoji politinė bendruomenė tebėra 
gyva, Lietuva de jure tebeegzistuoja, todėl poli- 
tikos, kaip vyriausios sprendėjos ir tvarkdarės 
atsisakymas, reikštų politinės bendruomenės 
mirties pripažinimą ir valstybės atstatymo vil-“ 
čių palaidojimą, nes nėra politinės bendruome- 
nės be politikos. 

Moderni demokratiška bendruomenė politi- 
nę savo valią reiškia tik per partijas. Jos nėra 


priemonių kategorijoj, siekiant kokio bendruo- 
menės tikslo, bet yra tik kanalai ar laidininkai 
viešajai nuomonei reikšti ir daugumos valiai 
vykdyti tikslą atitinkančiomis priemonėmis. 


Pagaliau, popiežiaus Pijaus XII žodžiais ta- 
riant, “demokratinė valstybė, monarchija ar res- 
publika, kaip ir kiekviena kita valdymosi for- 
ma, turi turėti tikrą ir veiksmingą autoritetą''.7) 
O kokio jis pobūdžio? — tik politinio. Pagaliau 
politika apima visą valstybinį gyvenimą; politi- 
nės partijos per valstybines institucijas, o kar- 
tais per jų pakaitalus, reprezentuoja piliečių va- 
lią, (rezistencinės organizacijos tos funkcijos ne- 
turi), palaiko santykius ir sudarinėja sutartis su 
kitomis valstybėmis, kai reikia kariauti — va- 
dovauja kraštui kovoj su priešu, o eventualiai, 
jau valstybę okupavus, politinėms institucijoms 
tenka vadovauti kovai už jos atstatymą. 


Kr 


Rezistencija, žodiškai į lietuvių kalbą išver- 
tus, reiškia pasipriešinimą. Tačiau jis, ypač pas- 
kutiniojo karo metu, tapo ir politiniu terminu. 
Spauda nuolat mirga antraštėmis ir išsireiški- 
mais kaip: “Rezistencija tremties dvasiai", “Re- 
zistencija svetimoms įtakoms“, “Rezistencija nu- 
tautėjimui“ ir t.t. Toks šio žodžio vartojimas 
suponuoja lyg kažką daugiau, negu tos pačios 
prasmės lietuviškasis “pasipriešinimas"'. Jis kar- 
tu ir klaidina, sudarydamas įspūdį, kad čia kaž- 
kas rišasi su vad. rezistencinėmis organizacijo- 
mis ar kuo kitu. Tačiau “rezistenciją? kaip po- 
litinį terminą gal ir tektų priimti, kaip esame 
priėmę daugelį iš svetimų kalbų kilusių terminų. 


Vartydami visas didžiąsias šio krašto enci- 
klopedijas, tokio žodžio mūsų jieškoma politine 
termino prasme visai nerandame. Politiniai lek- 
sikonai tik kai kurie jį turi, pvz. White's “Poli- 
tical Dictionary“. Atsivertus “rezistenciją, sa- 
koma — “see underground", o suradus “pogrin- 
dį", iš pradžių skaitome apie pogrindines parti- 
jas, kaip komunistų partija, kuri daugelyje kraš- 
tų prieš karą buvo uždrausta. Paskui skaitome 
apie paskutiniojo karo vokiečių okupacijoj po- 
grindį, apie prancūzus, kad jie palaikė nuolatinį 
ryšį su De Gaulle komitetu, arba, kaip jie po in- 
vazijos, pavadinti FFI, kovojo kartu su britų ir 
amerikiečių daliniais, griežtai klausydami įsaky- 
mų iš vyriausios aliantų būstinės ir t.t. O pas- 
kutinis sakinys sako: “Pogrindžio opozicija karo 
metu taip pat vadinama “rezistencija".*) Vadi- 
nasi, rezistencija neatsiejama nuo pogrindžio. 
Tai suponuoja tiesioginį jos sąlytį su okupantu, 
pasyvų jam pasipriešinimą ir aktyvią partizani- 
nę kovą ginklu, propaganda, sabotažu ir t.t. Tas 
terminas anaiptol nereiškia pasipriešinimo visur, 


visokiomis priemonėmis ir viskam, kas tik yra 
nenaudinga tautai ir valstybei. Tada visiškai 
nebesusigaudytume, kas yra rezistencinė veikla, 
kas politinė, diplomatinė, tautinė-kultūrinė ko- 
va ir t.t. Juo labiau į pirmąją netelpa pastaro- 
sios i7 nėra jos įrankis. 

Aktyvioji rezistencija yra fizinė jėga, kaip 
kad buvo prancūzų “Maguis" (tuo vardu popu- 
liariai vadinama visos prancūzų rezist. organi- 
zacijos), lenkų — požeminė armija (armija po- 
dziemna), Michailovičiaus četnikai ar Tito par- 
tizanai ir kt. Visur yra keli jai bendri bruožai: 
dvasinis atsparumas, savanoriškumas ir karinis 
charakteris. 


Ne kitaip, pavyzdžiui, tuos dalykus suprato 
ir prancūzai. Gen. Charles De Gaulle, buvęs 
laisvosios Prancūzijos paskutinio Reynaud kabi- 
neto karo viceministeris, Londone paskelbė 
“Prancūzų Tautinį Komitetą“, kurio niekas ne- 
vadino rezistencinių. Iš pabėgėlių ir kolonijinių 
kontingentų sudaryti kariniai daliniai kovai su 
okupantu iš pradžių buvo vadinami “Kovojanti 
Prancūzija“. Jų niekas taip pat nevadino rezis- 
tencija. Rezistencija buvo vadinamos tik pogrin- 
džio jegos, populiariai žinomos “Maguis" vardu. 
Ten sutilpo įvairių pažiūrų žmonės. Katalikas 
kovojo kartu su socialistu prieš tą patį priešą, 
nors jų pasaulėžiūra ir politinės aspiracijos bu- 
vo diametraliai priešingos. 

* 


Tęsiant tą pavyzdį toliau, iškyla klausimas, 
kaip visi tie trys veiksniai, būtent: politinis or- 
ganas — “Prancūzų Tautinis Komitetas", kari- 
nė formacija — “Kovojanti Prancūzija" ir rezis- 
tencinė organizacija — “Maguis'' tarp savęs san- 
tykiavo? Pirmasis vadovavo ir derino antrųjų 
veiklą, reprezentavo Prancūziją ir palaikė san- 
tykius su kitomis valstybėmis, nors ne visų są- 
jungininkų buvo oficialiai pripažintas, pvz. 
Amerikos. Nežiūrint to, gen. De Gaulle, kaip 
prancūzų tautinio komiteto pirmininkas, daly- 
vavo 1943 m. sausio mėn. Casablancos konferen- 
cijoj su Churchiliu ir Rooseveltu. 

Pačia savo prigimtim rezistencija yra nepo- 
litiška partine prasme. Ji yra politiška ti patrio- 
tine prasme ir neturi tų funkcijų, kurias turi 
politinės partijos, bet yra rankos politiniams 
tikslams siekti. Rezistencinės organizacijos, kaip 
teisingai prof. J. Brazaitis palygino su Šaulių 
Sąjunga,?) iš dalies yra daugiau karinio charak- 
terio. Panašių organizacijų turi ir kiti demokra- 
tiniai kraštai, pvz., USA— National Guard. Ne 
be reikalo sąjungininkams išlipus į Prancūziją, 
gen. D. Eisenhoweris rezistencijai, vadinamai 
“Maguis", davė karinį statusą ir pavadino 
“Prench Forces of Interior“, sutrumpintai FFI. 

BRONIUS MILAKNIS 


Rezistencinės organizacijos neturėtų imtis 
politinių partijų uždavinių ir funkcijų, o jei jų 
imasi, tai įklimpsta į rivalizaciją ir sunkiai iš- 
brendamas painiavas. Politiškumas (išskyrus 
patriotine prasme) yra priemaiša, balastas joms. 
Jei rezistencija tvarkosi kariniais pagrindais, tai 
kaip kariuomenėje sunku įsivaizduoti pvz. Tel- 
šių įguloj liaudininkų, socialdemokratų ar krikš- 
čionių demokratų atskiras kuopas, taip ir pvz. 
Laukuvos valsčiuje panašiais pagrindais susi- 
skirsčiusius partizanų dalinėlius. Turbūt, niekas 
nesiginčys, kad prezidentas, ministeris pirminin- 
kas ir krašto apsaugos ministeris yra augštesnis 


414 


KRISTAUS GALVA 


už kariuomenės vadą, nes pastarasis klauso jų 
įsakymų, nors yra laisvas karo vedimo mene. 
Tokios organizacijos, kaip Šaulių Sąjunga ar 
National Guard, yra taip pat vyriausybės kont- 
rolėj. Rezistencinės organizacijos, kaip ir rezis- 
tencija apskritai, yra laikino pobūdžio,—tol, kol 
okupantas tebeterioja kraštą; tuo pačiu ji yra 
žemesnio rango kaip politika, nes kol dar yra 
valstybingumas, tol bus ir politinė veikla. 

Kai kariuomenės vado poaugštis pasidaro 
vyriausiu valstybės autoritetu, tada apie demo- 
kratiją nebėra kalbos. Kai partizanai ar kariuo- 
menė pradės organizuoti diplomatinę-politinę ko- 


vą, tai jie pereis į kitą sritį, kuri yra politinė. 
Kariai pasirašo paliaubų sutartį, o politikai — 
taikos, kuri yra galutinė. Jei gintume rezisten- 
cijos pranašumą, lyginant ją su politika, tai bū- 
tų tas pat, jei kareivis sakytų, kad kariuomenės 
štabas yra augštesnis už vyriausybę. Pagal de- 
mokratinę santvarką ne politika kaip tokia yra 
rezistencijos priemonė, bet rezistencija suprasta 
dalinai, kaip fizinė jėga, yra volitikos įrankis. 


Nuosekliai tad, politinės partijos bendra- 
darbiavimas su karinio pobūdžio organizacijo- 
mis principe yra saistomas tam tikrų faktorių. 
Labai dažnai tie patys žmonės dalyvauja vienose 
ir kitose, tačiau jos dėl savo skirtingos prigim- 
ties negali būti jungiamos. Pvz. National Guard, 
kuri yra panašaus pobūdžio kaip mūsų Šaulių 
Sąjunga, negali būti jungiama, sakysim, su res- 
publikonų partija, nors ten būtų vien tik res- 
publikonai. 


Negalime praeiti pro rezistentą, kaip as- 
menį. Veikdamas pogrindyje, t. y. pagal okupan- 
tų įstatymą nelegaliai, jis yra nuolatinėje di- 
džiausioje grėsmėje ne tik sau pačiam, bet ir sa- 
vo artimiesiems ir kaimynams. Tokiems jokio 
teisinio statuso (kaip pvz. karo belaisviams) nė- 
ra, yra tik tortūros arba kulka. Kariuomenė su- 
daryta prievartos principu,—čia paskiras asmuo, 
nors ir nenorėtų aukotis tautai, bet turi. Rezis- 
tentas tai daro laisva valia su didesne rizika, iš 
susipratimo ir pasiaukojimo, todėl jis kaip as- 
muo tautiniu požiūriu stovi visų augščiausiai, nu- 
sipelno didžiausios garbės. 


Be abejo, savanoriškas principas ir tokiam 
metui charakteringas veiksmingos valdžios ne- 
buvimas, kai viskas paremta tik gera valia, su- 
daro galimybių visokioms painiavoms ir kompe- 
tencijų sumaišymui. Nevisada atsiranda savano- 
rių kariauti ar kitą rizikingą darbą dirbti, bet 
savanorių politikuoti niekada netrūksta. Taip ir 
prancūzų Tautinis Pasipriešinimo Komitetas, tik 
po 1943 metų apjungęs visas žymesnes pasiprie- 
šinimo jėgas, deklaravo savo pažiūras į ateities 
Prancūziją. Deja, dėl didelio politinio savo su- 
dėtyje margumo, jis turėjo pasitenkinti tik to- 
kiais dalykais, kurie buvo visiems bendri, kaip 
žmogaus teisės, gana radikalūs socialiniai ir eko- 
nominiai metmenys ir kita. Tie dalykai jiems 
daug energijos išeikvojo, truko dveji metai, kol 
visos jėgos, pačios realybės spaudžiamos, buvo 
apjungtos. Nors politinis momentas iki tam tik- 
ro laipsnio neišvengiamai reiškėsi, tačiau pran- 
cūzų “Maguis" karinis charakteris buvo išlaiky- 
tas. Čia naudojomės prancūzų pavyzdžiu, bet, 
išnagrinėję daugelio kitų kraštų pogrindžius, tu- 
rėtume tą patį vaizdą, būtent: lenkų egzilinė Si- 
korskio vyriausybė ir Bor-Komarowskio “Armi- 


ja podziemna“, jugoslavų karalius Petras ir Mi- 
chailovičiaus četnikai vienoj pusė, Stalinas ir 
visi jo partizanai kartu su Tito antroj pusėj. 


Šį skirsnį susumuodami, turėtume padaryti 
išvadą, kad rezistencija, kaip ir karas, yra po- 
litikos pobūdis, o švelnesnėmis aplinkybėmis kar- 
tais aspektas, tačiau nesti atvirkščiai. Be abejo, 
priespaudos metais politinės vadovybės nebuvi- 
mas, kai veikia tik viena fizinė jėga, niekada 
neduos norimų rezultatų. Tai yra akivaizdžiai 
įrodžiusi carų Rusijos istorija. 


KA 


„Mūsų Lietuvių Aktyvistų Frontą pirmos 
bolševikų okupacijos metu reiktų laikyti beveik 
idealia rezistencine organizacija. Ji, bent apa- 
čiose, buvo organiškai vieninga, vienas kito ne- 
rūšiavo pagal politinius įsitikinimus, patriotiš- 
kumas buvo pagrindinė jungtis, o karinis cha- 
rakteris pademonstravo stiprų kumštį. Reikia 
labai apgailėti, kad tas frontas suiro, susiskaldy- 
damas pagal politines sroves, per greit kai ku- 
riems vadams parodžius skirtingas tos rūšies už- 
mačias. Tai buvo persipolitikavimo žymė. Tai 
atsitiko dėl to, kad politinės partijos ir jų vadai 
paleido iniciatyvą, nesukūrė politinio organo, 
kuris būtų vadovavęs visų rūšių kovai. Rezisten- 
cinės jėgos pačios turėjo eiti rankų ir galvos 
pareigas. Tačiau gilioji to priežastis, tai buvęs 
autoritetinis režimas, kuris likvidavo partijas, o 
likučiai turėjo sulįsti į pogrindį. Tai išardė jų 
vidinę organizaciją, neleido papildyti naujais, 
jaunesniais žmonėmis. Šie gal būtų parodę dau- 
giau ryžtingumo ir mažiau bijoję asmeniškos ri- 
zikos, kurią jie rodė rezistencinėj veikloj LAF-te. 


Antrame etape, tai yra vokiečių okupacijos 
metu, supolitintos rezistencijos konsolidavimo 
darbas sunkokai sekėsi. Kuriant Vliką, poli- 
tinis ir rezistencinis momentas buvo suplakti 
viename organe. Šitokia padėtis buvo galima tik 
pasyvios rezistencijos metu, kada reikėjo daryti 
daugiau politinio pobūdžio sprendimus ir pata- 
rinėti tautai, kaip vienu ar kitu atveju elgtis. 
Susiskirstymas į grupes tebuvo efektyvus tik 
centre, o apačios vistiek liko vienalytė patrio- 
tinė masė. Tuo pat metu visi nacių okupuoti 
kraštai, išskyrus Pabaltijį, laisvose Vakarų demo- 
kratijose turėjo politinius organus, kaip egzilines 
vyriausybes ar komitetus, ir rezistencinius cent- 
rus pogrindyje. Deja, mums teko tenkintis tik 
vienu centru pogrindyje. . 


VLIKui einant dvejas pareigas, mūsų rezis- 
tencijos reiškimasis, lyginant su LAF, įgavo 
naują formą, tai yra, vietoj organiškai vienos, 
universalios organizacijos, įvedus politinį mo- 
mentą, rezistencinės organizacijos susirišo su 

politinėmis srovėmis ir tapo tų srovių kovos or- 
ganizacijomis. 

Apie trečią rezistencijos etapą mums jau 
sunkiau kalbėti, nes stokojame davinių ir dar da- 
bar neturime moralinės teisės ją vertinti. Ta- 
čiau iš nuotrupų norime spręsti, ar mūsų padėti 
pagrindai buvo teisingi, kad turėtume progos 
įvertinti, ar tiksliai grindžiame dabartinę išlais- 
vinimo kovą tremtyje. Šia proga norime ilgiau 
sustoti pire Žemaičių Kęstučio Apygardos vado 
Visvydo ypatingo dėmesio vertos kalbos, pasa- 
kytos Vilniuje, Lietuvos pogrindžio organizaci- 
jos apjungimo reikalu suvažiavimo proga.!*) 

Iš jos išryškėja: 

Pirma, mūsų paliktoji vlikinė pogrindžio or- 
ganizacinė struktūra, kaip neatitinkanti laiko ir 
padėties reikalavimų, sugriuvo tuojau pat. 

Antra, partizaninė veikla yra labai stipriai 
supolitinta partine prasme. Visvydas aiškiai 
reiškia politines užmačias ateičiai, siūlydamas 
“sudaryti vieningą bendrą dabartiniam laisvės 
kovos sąjūdžiui priimtiną programą“. Primena, 
kad “mes reiškiame kuklių vilčių turėti tiesio- 
ginės įtakos tolimesniam mūsų krašto tvarky- 
muisi''. Arba kitoj vietoj — “BDPS pasiūlytoji 
susivienijimo forma, įvelkanti mus į grynai ka- 
rinį drabužį, neapima visų tų aspiracijų, į ku- 
rias mes turime teisę ir, pasakyčiau, pareigą..." 
Jam atrodo, kad toks pasiūlymas yra “daugiau 
akademinių samprotavimų išdava“ (m. p.). 


Trečia, yra pasiekta labai didelės politinės 
pulverizacijos. Jis paliudijo, kad nepriklauso- 
mos Lietuvos partijos dar tebeveikia ir šiandien 
(o jų, rodos, buvo nemažai) ir sumini dar rezis- 
tencines organizacijas kaip “LLA, LLK, LLG, 
LF, LP ir tt." Mes dar nežinome, kiek jų dar 
slepiasi už to “ir t.t.". Jos visos su programomis, 
nors Visvydas teigia, kad “esminių ideologinių 
skirtumų beveik nera,tik gal jose daugiau pa- 
sireiškia jų pačių autorių vieno ar kito sociali- 
nio ar kultūrinio reikalo išsprendimas"'. 


Ketvirta, konstatuoja, kad “ši kova esmėje 
yra tęsinys pasipriešinimo rudajai okupacijai“ 
(m. p.), o grynai “karinis drabužis", esą, “jau 
nebeatitinkąs organiškai išaugusios padėties". 
Žemaičių Kęstučio apygardos vadas Visvydas 
paliečia ir tą laikotarpį, kol mes buvom Lietuvoj 
ir gal dažnu atveju kai kas nulėmėm rezisten- 
cinės organizacijos struktūrą ateičiai, kuri jam 
ir kitiems antrame bolševikmetyje tapo dabar- 
tim. Jis sako: “Aš manau, kad šiandien dar ne- 
dera spręsti arba teisti ano meto pogrindžio vei- 
kimo, organizuotumo, pogrindinės spaudos .. 
(o. sekantieji žodžiai jau skamba kaip skaudus 
mums kaltinimas) “...tik mums prisimintina tai, 
kad kovai dėl laisvės ir nepriklausomybės buvo 

padėti netinkami pagrindai, kurie iki šiai dienai 
dar buvo basliu laisvės kovos vežimo ratuose“ 
aa job 


Šiandien dar sunku spręsti, kaip atrodys po- 
litinis naujosios Lietuvos valstybės susitvarky- 
mas, tačiau aksioma, kad jie ten Lietuvoj bus 
lemiantis veiksnys: jie spręs. Mūsų iš emigraci- 
jos atvežtos idėjos tik tiek teprigis, kiek mes 
pajėgsime juos įtikinti. Dabar jau aišku, kad 
krašto politinis veidas daugiau ar mažiau pasi- 
keis. Rezistencijoj dirbę asmenys išeis į politinę 
areną ir pasakys savo žodį. 


Tačiau klausimas: kokiu būdu ir formomis? 
Tėra du keliai — demokratinis ir totalistinis. 
Neabejojame, kad tuos klausimus, Visvydo žo- 
džiais tariant, “spręs pati tauta, tvarkydama sa- 
vo reikalus tikrais demokratiniais pagrindais". 
Išeinant iš valstybės teorijos sektų, kad rezis- 
tencinės kovos organizacijos, kaip tokios, jokio 
politinio žodžio nepasakys, kaip nepasakė pran- 
cūzų “Maguis". Rezistencijos žmonės telksis į 
partijas ir per jas dalyvaus politiniame gyveni- 
me. Neabejojame, kad bus naujumų, būtent: 
gal nauji partijų vardai, kartais senąjį pailginant 
ar sutrumpinant, gal pasikeis jų skaičius, ir, 
esame tikri, jų stiprumas. "Taip atsitiko Belgi- 
joje, Olandijoje, Norvegijoje, Danijoje ir Pran- 
cūzijoje. Juk ir Bidault, būdamas kariuomenė- 
je, paskui vokiečių nelaisvėje ar vėliau dirbda- 
mas rezistencijoje, turėjo politinius planus atei- 
čiai, kuriuos siekė realizuoti per naują partiją, 
kuri karo metu sustiprėjo, tapdama viena iš trijų 
didžiausių. 

Antras kelias, tai Tito kelias. Jis savo re- 
zistencinės organizacijos po karo neišformavo, ja 
remdamasis paėmė valdžią ir šiandien ja laikosi. 
Tai totalistinis kelias, kuriuo Lietuva, tikime, 
nenueis. 


* 


Į pabaigą norėtume pakalbėti apie rezisten- 
ciją tremtyje. Jei rezistencija yra neatsiejama 
nuo pogrindžio, tai mes čia, laisvame pasaulyje, 
kovodami dėl nepriklausomybės, vedame ne re- 
zistencinę, o politinę kovą įvairiomis priemonė- 
mis, kaip diplomatinėmis, propagandinėmis ir 
t.t. Organizuojame visokiais būdais įvairias pa- 
saulio politines jėgas Lietuvos atstatymui pagel- 
bėti. Nėra ir rezistencinės kultūrinės-tautinės 
veiklos. Nepriklausomybės metais čia Ameri- 
koje ir kitur užsienyje buvo kultūrinė-tautinė 
veikla, buvo kova už lietuvio išlaikymą. Nejau- 
gi dabar, atsiradus naujiems žmonėms ir nau- 
joms sąlygoms tėvynėje, tos veiklos pobūdis pa- 
sikeitė, nejaugi dėl to iš kultūrinės-tautinės veik- 
los ji pavirto į rezistencinę tose srityse veiklą? 


Anaiptol, ji tebėra universali kultūrinė-tautinė 
kova, kaip buvus. Jei atskiri asmenys, priklau- 
są rezistencinėms organizacijoms, daug dirba 
kultūriniam bare, nuo to šios rūšies veikla ne- 
tampa rezistencinė, lygiai kaip tą patį darbą 
dirbant asmenims, kurie priklauso kuriai nors 
partijai, ji netampa partine. Vadinasi, nėra po- 
grindžio—nėra ir rezistencijos. 


Aplamai, į Lietuvoje buvusias organizaci- 
jas ir tremtyje atsikūrusias reiktų pažiūrėti nau- 
joj tremties sąlygų šviesoj. Vienos jų turi savo 
atramą ir pagrindą, pvz. kultūrinės, pasaulėžiūri- 
nės organizacijos ir tam tikra prasme politinės 
partijos, o kitos įgavo kitokį charakterį, negu 
buvo Lietuvoje, kaip Šaulių Sąjunga, rezistenci- 
nės organizacijos ir kt. Pastarųjų turime dvi 
rūšis, būtent: “atsivežtas" iš nacių okupuotos 
Lietuvos ir naujas, įsikūrusias emigracijoje. 
Prie pastarųjų vis labai.tinka žodelis “buvusių"'. 
Gana taikliai buvę Lietuvių Fronto nariai pa- 
sivadino “Lietuvių Fronto Bičiuliais“, tuo ne- 
tapatindami savęs su LF, kuris yra savo vieto- 
je, t. y. tėvynėje. Antrosios, t. y. rezist. orga- 
nizacijos, kurios susiorganizavo tremtyje (pagal 
paskutinės okupacijos metu Lietuvoje atsiradu- 
sias) neturi absoliučiai jokio pateisinimo, kaip 
rezistencinės. Juk patys jų veikėjai krašto re- 
zistencijoj tuo pačiu vardu vadinamų organiza- 
cijų rėmuose visai nėra dirbę. Šių organizaci- 
jų vardu eidami, jie negali prisidėti ir to Žode- 
lio “buvę": Pastarosios atsirado ne rezistenci- 
niais, bet politiniais motyvais. Kartais kai ku- 
rios iš jų kelia egzistencijos teisės joms pripaži- 
nimą. Žinoma, jos visos yra, ar kas nori ar ne- 
nori, tačiau, išeinant iš faktinės padėties, pir- 
mąsias tegalima laikyti tik buvusių rezistentų 
organizacijomis, kartu — naujomis politinėmis 
grupėmis. Bet reikalauti, kad visuomenė jas 
pripažintų rezistencinėmis organizacijomis tikra 
to žodžio prasme, būtų tas pat, jei vilkas reika- 
lautų laikyti jį liūtu. 


Pabaigai kyla klausimas: ar VLIKas yra 
politinis ar rezistencinis organas? Jei norime sa- 
kyti, kad jis yra tautos politinės valios reiškė- 
jas, dalyvaujant jame visoms partijoms, jei tei- 
giame, kad jis yra suverenumo vykdytojas už 
valstybės sienų,'*) tai jis yra politinis, o ne re- 
zistencinis organas. Nesistenkime jį pavaizduo- 
ti panašų į partizanų ar kariuomenės štabą, o 
artėkime į egzilinę vyriausybę, nes politika ir 
rezistencija tarp savęs santykiauja kaip visuma 
su dalim. Neliesdami dabartinės VLIKo struk- 
tūros klausimo ir rezist. organizacijų vaidmens 
jame, norime pastebėti, kad be reikalo supoliti- 
nę rezistenciją, bent “nesurezistencinkim" VLI- 
Ko ir juo labiau nepirškim jo tokioj šviesoj sve- 
timiesiems, kurie turi aiškų politikos ir rezisten- 
cijos suvokimą. VLIKas tik savo kilme yra re- 
zistencinis, nes atsiradęs rezistencinėse sąlygo- 
se, bet savo pobūdžiu, darbo lauku ir pareigo- 
mis yra politinis, o tai ir yra svarbiausia. Labai 
gaila, kad garbingoji rezistencija šiandien tapo 
visokioms santarvėms ir kitokiems politikie- 
riams spekuliacijos objektu. 


A 

AŠTUONI LAPAI 


“AšTUONI 


LAPAI". Premijuotas 
Romanas. Išleido Liet. Knygos Klu- 
bas 1956 metais. 

Susidomėję  atsiverčiame antrąją 
Birutės Pūkelevičiūtės knygą. Pir- 
moji, nedidelis eileraščių rinkinys, 
buvo parašyta jauna talentinga ran- 
ka, nors ir kiek pretenzinga, bet 
daug žadančia. “Aštuonių lapų" 
rankraštis laimėjo šių metų 'Drau- 
go" tūkstanties dolerių premiją, skir- 
tą geriausiam 1956 metų romanui. 
Žinome taip pat, jog autorė yra bu- 
vusi talentinga aktorė Kauno teat- 
re. Koks gi bus jos romanas? 


Birutė, Nepriklausomoje Lietuvoje 
gimusi ir užaugusi, atsiduria Danci- 
ge 1944 metais ir pergyvena rusų 
užėjimo siaubingus epizodus. Jų su- 
krėsta iki sielos gelmių, ji paregi 
savo trumpą 19 metų gyvenimą lyg 
naujomis akimis. Nuostabaus pasta- 
bumo ir nemažiau nuostabios atmin- 
ties padedama, autorė prikelia at- 
skirus Kauno vaizdus, kurie man, 
Kaune augusiai, džiugina sielą. Kiek- 
viena detalė yra savoje vietoje, tarsi 
vaikščioji B. Pūkelevičiūtės vedama 
už rankos po seniai užmirštus vai- 
kystės skersgatvius. Yra čia ir mar- 
gų šilkų krautuvė “Fru Fru", ir rū- 
telė valstybės teatro uždangoje, ir 
Kauno Velykos, ir gimnazisčių va- 
karėliai, ir mama, ir tėtis. Yra ir 
kaimas, ir atostogos, ir žalias “Liū- 
tas" — didysis Nemuno garlaivis, ir 
margi Kulautuvos žydaičių chalatai, 
ir prieplaukoj laukią arkliai. 

Visi tie vaizdai piešiami vaižgan- 
tišku gyvumu ir reljefingumu. Pū- 
kelevičiūtės miestas pasirodo jau vi- 
sai kitoks, negu buvo įprasta matyti 

iki šiolei mūsų literatūroje. Kaimo 
ir miesto konfliktas išnykęs. Biru- 
te yra lietuviška miesčionė, kuriai 


jos miesto grindinys lygiai taip pat 
brangus, kaip kaimiečiui gimtojo so- 
do medis. “Mano Kaunas — žibuoklių 
spalvos!' — sušunka herojė užbaig- 
dama savo vaikystės prisiminimus. 


Dancigo įvykiai nuolatos perkerta 
Kauno idilę. Mums atrodo, jog au- 
tore juos įtalpina gana atsitiktinai 
po kurio nors prisiminimų pluošto. 
Ji pasakoja pirmąsias rusų dienas 
Dancige, kareivių siautimą, plėšika- 
vimą, prievartavimą... Kaip mato- 
me, tai sunkiai pavaizduojamas siu- 
žetas, nes patys faktai labai drama- 
tiški. Sunku nenuslysti į banalumą, 
paviršutiniškumą. Veikėjos Birutės 
lūpose tie faktai palieka mergaitiš- 
ki ir naivūs, Nors ir yra puslapių, 
kuriose autorė iškelia gilesnę gaidą, 
tačiau jai dar toli iki anos Dievo ir 
žmogaus vienatvės, be kurios joks 
tikras meno kūrinys neišvysta die- 
nos. Pūkelevičiūtė Dancigo įvykiuo- 
se objektyviai neužgriebia nei vieno 
savo veikėjų gilios intimybės ir tuo 
pačiu nesukuria nei vieno charakte- 
rio. Dar Lietuvos prisiminimuose 
autorė, kad ir prabėgomis, duoda ke- 
lis gyvus portretus: dėdę kunigą, 
Vladą, tuo tarpu kai čia, pasakytu- 
me, nei vieno meniškai gyvo žmo- 
gaus nėra. 

Knyga, kaip matome, susideda iš 
dviejų dalių. Galima būtų pridėti ir 
trečią, tačiau ji taip neišvystyta, jog 
skaitytojui ji lieka neaiški, beveik 
neprieinama, Tai Didžioji Savaitė, 
susidedanti iš antraščių, eileraštinių 
įvadų ir lyrinių protrūkių tekste. At- 


rodo, jog autorei šita dalis yra bran- 
gi ir svarbi, jog per šitą dalį ji bu- 
vo norėjusi skaitytojui įduoti raktą 
į Dancigo ir Kauno vaizdų gilesnę 
prasmę, prakirsti jų paviršutinišku- 
mą. Tačiau bandymas lyrine precep- 
cija papildyti obejktyvinės tikrovės 
vaizdavimą  prozoje visuomet yra 
sunkus ir rizikingas. Išskyrus išim- 
tinius atvejus, jis dažniausiai nepa- 
siseka. Nepasisekė jis ir Pūkelevičiū- 
tei. Jos knyga, kurioje mirgėte mir- 
ga geros ir išradingos savybės, pa- 
šlyja daugiausia dėl kompozicinių 
trūkumų. Prancūzai pavadintų juos 
“vice de construction" — konstruk- 
cijos yda. Atrodo, jo priežastis sly- 
pi tame, ičiū 

rinko savo knygai aiškaus organi- 
zacinio principo, kurių taip apstu li- 
teratūroje ir kurie literatūros teori- 
joje vadinasi žanrais. Aišku iš vir-. 
šelio, jog autorė norėjo parašyti ro- 
maną, bet perskaičius knygą prade- 
di tuo abejoti. “Karo vaizdai ir šiaip- 
jau vaizdai", šitaip pavadino “Aš- 
tuonis lapus" viena mūsų žinoma 
žurnalistė ir pedagogė. "Trūkumas 
bet kokios problemos, nepasirinkimas 
atvaizduoti konkretaus laikotarpio, 
atsisakymas sukurti veikėjus išstu- 
mia “Aštuonis lapus" iš romano žan- 
ro ir palieka tarpe prisiminimų bei 
prabėgančių vaizdų knygų. Visos 
gražios Pūkelevičiūtės talento ypa- 
tybės: savarankiška, drąsi plunksna, 
nepaprastas pastabumas, gyvumas, 
humoras, sensualumas, pasilieka ne- 
išnaudotos ir nesuorganizuotos. Pū- 
kelevičiūtei galima būtų pritaikyti 
gražius Francois Mauriac žodžius, 
skirtus kitai jaunai talentingai ra- 
šytojai: “Elle a du talent; il lui reste 
a faire ses preuves" — ką galima 
būtų ir taip išversti: ji turi talentą; 
jai belieka jį įrodyti. 

Marija Karūžaitė 


«e Terros leidykla spausdina Aloy- 
zo Barono apysakų rinkinį vaikams 
“Mėlyni karveliai", Juozo Titinio no- 
velių knygą “Sužadėtinė" ir Antano 
škėmos dramą, “Pabudimas"', laimė- 
jusią 1953 m, Clevelande kultūros 
fondo konkurse pirmąją premiją. 


JAUNYSTĖS MARŠAS 


1. “Jaunystės maršas"-—dvasios žodis 


Mumyse šiandien yra giliai įsi- 
skverbusi materialistinė pažiūra, kad 
darbai yra viskas, o žodžiai nieko 
nereiškia. Tačiau tikrumoje žodžiai 
yra mintis, o mintis yra Žmogus. 
Sakydami žodžius, mes kuriame min- 
tį, o mintis, jei ji tikra, nuoširdi ir 
gili, yra mūsų siela. Sakydami ki- 
tam žodžius, mes dovanojame jam 
savo dvasią. Ir jei mūsų žodžiai ei- 
na iš mūsų dvasios, mes kitus tur- 
tiname, padarome juos vertingesnius. 
Tačiau tokie žodžiai yra reti ir sun- 
kiai išgaunami. 

Kun. A. Sušinskas, kaip retas ku- 
ris, moka tarti šiuos dvasios žo- 
džius. Jo naujai pasirodžiusioji kny- 
ga “Jaunystės maršas" yra tokie 
dvasios žodžiai mūsų jaunimui. Joje 
autorius atiduoda jaunimui savo 
dvasią. Ką jis pats yra giliai išgy- 
venęs, ką jis yra savo gyvenime sie- 
kęs, dėl ko kovojęs ir kentėjęs, tai 
visa jis išsako šioje knygoje. A. Su- 
šinskas yra pats rūpestingai rinkęs 
dvasios turtus, pradedant Biržų gim- 
nazija ir baigiant Lietuvos ir Vo- 
kietijos universitetais, siekdamas 
augščiausio išsilavinimo, Turėdamas 
įgimtą talentą pažinti gyvenimą ir 
žmones, jis visą laiką yra stebėjęs 
mūsų jaunimą tiek gimnazijos suo- 
le, tiek įvairiose organizacijose, ku- 
riose jam yra tekę vadovauti. Jis sa- 
vo patirtį ir įgytą išmintį yra su- 
rašęs šimtuose straipsnių, skirtų 
jaunimui, ir ypač savo knygoje — 
“Jaunystės maršas". 


2. Moksleivio tipas 
marše" 


“Jaunystės 


“Jaunystės marše" A. Sušinskas ne 
tik duoda jaunimui įvairių gerai iš- 
mąstytų pamokų, liečiančių charak- 
terio ugdymą ir mokslo siekimą, bet 
sukuria lietuvio moksleivio ir stu- 
dento tipą. Lietuviui moksleiviui ir 
studentui būdinga, kad jis siekė 
mokslo, ne tiek asmeninės gerovės 
ir laimės jieškodamas, bet šventai 
buvo pasiryžęs aukotis Bažnyčiai ir 
tautai, keldamas kultūrą ir didinda- 
mas dvasinių turtų lobyną. Lietuvį 
studentą ir moksleivį stiprino ir 
įkvėpė jo sunkiame kelyje į mokslo 
šviesą kilnus idealizmas ir ryžtas 
siekti mokslo ir šventumo viršūnės. 

Visas “Jaunystės maršas" yra at- 
remtas į šį būdingą lietuvio moks- 
leivio ir studento bruožą — būti pa- 
siryžėliu. Atsižvelgiant į tas sunke- 
nybes, kurias reikėjo nugalėti moks- 
lo siekiant, mūsų žmonės į studen- 
tus žiūrėjo, kaip į pasiryžėlius, ir 
lietuvis moksleivis ir studentas gal 


labiausiai buvo priartėjęs prie stu- 
dento idealo, nes žodis studentas yra 
kilęs iš lotyniško žodžio studere, 
reiškiančio ryžtis, siekti ir kovoti. 
Taigi studento sąvokos lietuviškas 
pakaitalas būtų pasiryžėlis, kuris ne 
tik atitiktų lotyniško žodžio pras- 
mę, bet ir išreikštų lietuvio mokslei- 
vio ir studento gyvenimo turinį. 

Išeidamas iš šios moksleivio gyve- 
nimo sampratos, A. Sušinskas “Jau- 
nystės marše" rinktiniais žodžiais ir 
gyvais pavyzdžiais piešia lietuvio 
moksleivio idealą. Autorius nenutyli 
ir tų sunkenybių, kurių pasitaiko 
mokslo siekimo kelyje, tačiau visur 
stipriai pabrėžia, kad sunkenybės 
neturi moksleivio įveikti, ir leidžia 
jam pajusti, kad mokslas tik tada 
sekasi, kai jam atsiduodama su visa 
energija, su visomis dvasios galio- 
mis. šiame atsidavime glūdi pirmojo 
mokinio ir apskritai sėkmingo moks- 
lo paslaptis. 

Ryškindamas mokslo ir ugdymosi 
paslaptį, autorius atsiremia į planin- 
gą racionalinį auklėjimą bei auklė- 
jimąsi, pratindamas jaunuolį laiky- 
tis tam tikros tvarkos darbo ir lais- 
valaikio normavime, švaros ir higie- 
nos reikalavimų vykdymo ir kitų 
gerų papročių ugdymo, kas, be abe- 
jo, gerai veikia žmogaus būdo for- 
mavimą. Nėra abejonės, kad proti- 
nės energijos racionalus tvarkymas, 
ypač jei jis sujungiamas su entu- 
ziazmu, kaip daro autorius, gali ap- 
saugoti jaunuolį nuo įvairių dvasios 
painiavų ir susilpninti primityviųjų 
instinktų bei polinkių galią. Tačiau 
autorius žino, kad žmogaus prigim- 
tyje yra ir iracionalinių jėgų, su ku- 
riomis susidūrus, proto nurodymai 
tampa bejėgiai. Seksualiniai ir ero- 
tiniai bei kiti iracionalūs jausmai 
dažnai sugriauna gražiuosius teore- 
tinius išvedžiojimus, padaro žmogų 
aklą, pavergdami jo protą ir valią. 
Todėl autorius jieško gilesnių pa- 


grindų, į kuriuos galėtų atremti 
charakterio ugdymą. šie geresni pa- 
grindai yra žmogaus prigimtyje 


glūdįs nuolatinis tobulumo, šviesos 
ir gyvenimo pilnatvės siekimas. At- 
sirėmęs į šį pagrindinį žmogaus pri- 
gimties troškimą ir jį vykusiai su- 
jungdamas su religiniais, etiniais ir 
patriotiniais gyvenimo pradais, au- 
torius sukuria tvirtą ir vispusišką 
auklėjimo idealą, giliai smingantį į 
jaunuolio dvasią ir keičiantį jo gy- 
venimą. 


3. “Jaunystės maršas" ir šių dienų 
moksleiviai 


Kadangi “Jaunystės marše“ yra 
nupieštas idealus lietuvio moksleivio 


tipas ir patrauklios priemonės. šiam 
idealui siekti, todėl pirmąją šios kny- 
gos laidą labai pamėgo Lietuvos 
moksleiviai ir plačiai ją skaitė: jie 
jautė, kad čia paliečiama visa tai, 
kuo jie patys gyvena, ko savo šir- 
dies gelmėse trokšta. Jie surado šio- 
je knygoje savo gražiausių troški- 
mų ir siekimų įsikūnijimą. 

Bet kaip yra šiandien, praėjus nuo 
pirmosios laidos beveik dvidešimčiai 
metų? Ar ji pataikys ir į šių dienų 
moksleivio širdį, ar atitiks jo troš- 
kimus ir ar žavės jį savo idealais? 

Daug kas yra pasikeitę šiandie- 
ninio moksleivio gyvenime: svetima 
aplinka, svetima mokykla, svetimas 
gyvenimo būdas. Tačiau šiose skir- 
tingose gyvenimo aplinkybėse moks- 
leivio idealas nepasikeitė. Nors gy- 
venimo keliai yra skirtingi, tačiau 
į mokslo ir charakterio tobulumo 
viršūnės veda tik vienas kelias: tai 
nepaliaujamo savęs tvardymo, nenu- 
galimo ryžto, kietos valios ir nenu- 
ilstamo darbo kelias. šių dvasios sa- 
vybių tremties moksleiviui dar la- 
biau reikia, negu nepriklausomoje 
Lietuvoje, nes didmiesčio aplinkumo- 
je, kurioje jam tenka gyventi, moks- 
lus eiti ir tautinę sąmonę išlaikyti, 
pavojai nepalyginamai didesni. Todėl 
A. Sušinsko “Jaunystės maršas“ šių 
dienų moksleiviui yra dar reikalin- 
gesnis, žmogaus prigimtis lieka ta 
pati, o mokslo ir asmenybės idealai 
daug sunkiau pasiekiami. 

Todėl tikimės, kad šių dienų moks- 
leiviai ir jaunimas šią knygą pamėgs 
ir iš jos semsis išminties ir šviesos 
savo gyvenimui. O autorius padarė 
tikrai vertingą darbą, knygą iš nau- 
jo perredaguodamas ir naujais paty- 
rimais bei pavyzdžiais papildydamas 
ir pritaikydamas ją šių dienų moks- 
leivio dvasios nuotaikai. Džiugu, 
kad prel. Pr. Juras šias autoriaus 
pastangas įvertino, savo lešomis kny- 
gą išleisdamas, kad ja galėtų nau- 
dotis šviesos ir tobulumo trokštąs 
mūsų jaunimas. ) 

Nors dail. Ados Korsakaitės tam- 
sus knygos viršelio fonas ne visai 
derinasi su šviesiomis autoriaus min- 
timis, tačiau iš šios tamsos į augš- 
tybes kyląs erelis gražiai simbolizuo- 
ja tą ryžtą ir idealizmą, kuriuo per- 
sunkta visa knyga, ir tą tragišką 
būklę, kurioje yra atsidūręs tremties 
moksleivis, 

Autoriaus tikslas didžiai vertin- 
gas: “Jaunystės maršas", iš naujo 
suskambėjęs svetimoje žemėje, siekia 
priminti jauniesiems lietuviams: be- 
simokant ne lietuviškoje mokykloje, 
nenutolti nuo savo tautos ir išlikti 
sąmoningais lietuviais, besistengiant 
išugdyti savyje “tobulą žmogų ir 
šventą krikščionį". Visos tos gero- 

LIETUVOS PRANCIŠKONŲ SUKAKTYS 


Prieš vienuolika metų Lietuvos 
pranciškonai šventė 700 m. sukaktį 
nuo pirmojo šv, Pranciškaus Asy- 
žiečio sūnaus pasirodymo lietuvių 
gyvenamose srityse, o šiais metais 
jie „mini tris reikšmingus istorinius 
įvykius, nuo kurių priklausė jų bū- 
vis, vidinis gyvenimas ir veikla. 


šiemet lietuviai pranciškonai kar- 
tu su visu Mažesniųjų Brolių ordi- 
nu mini 500 m. sukaktį nuo pranciš- 
konų dvasios atnaujintojo, šv. Jono 
Kapistrano, mirties, kurio pastango- 
mis ir Lietuvoje įsikūrė be dispensų 
šv. Pranciškaus regulą laikantieji 
pranciškonai — observantai, Lenki- 
joje ir Lietuvoje vadinami bernardi- 
nais. šv. Jonui Kapistranui einant 
Bohemijoje popiežiaus legato parei- 


gas ir naikinant husitų hereziją, di- 
dysis Lietuvos kunigaikštis ir Len- 
kijos karalius Kazimieras kartu su 
Krokuvos kardinolu Zbignievu Oles- 
nickiu kvietė jį aplankyti Lenkiją ir 
Lietuvą. Tris kartus gavęs tokius 
pakvietimus ir sulaukęs ypatingo jų 
pasiuntinio Jono Dlugošo, šv. Jo- 
nas Kapistranas 1453 m. atvyko į 
Krokuvą ir čia su dideliu pasiseki- 
mu sakė pamokslus. Tuo metu Kro- 
kuvoje viešėdamas, jis moteryztės 
ryšiu sujungė karalių Kazimierą su 
Austrijos imperatoriaus dukra Elz- 
bieta, kuriems vėliau gimė šv, Ka- 
zimieras. 

Tuo metu visame pranciškonų or- 


dine buvo pradėjusi nykti neturto 
meilė, taip charakteringa šv. Pran- 


sios mintys ir gražieji idealai, pa- 
trauklia forma ir giliu įsijautimu į 
jaunuolio sielą atskleisti “Jaunystės 
marše", yra tikras aukso fondas mū- 
sų jaunimo dvasios vertybėms ug- 
dyti. Todėl kiekvienas moksleivis 
turi su. džiaugsmu imti į rankas 
“Jaunystės maršą", jį nuolatos skai- 
tyti savo sielos turtams didinti ir 
savo dvasios vertybėms išskleisti. šie 
dvasios turtai reikalingi ne tik ver- 
tam žmogiškam gyvenimui gyventi, 
bet ir atstatyti sugriautai tėvynei, 
kurioje dabartinis mokslus einąs jau- 
nimas turės užimti žymią vietą ir 
savo darbu bei pasiaukojimu įkvėpti 
visus kitus. 
A. Baltinis 


ATSIŲSTA PAMINĖTI 


Juozas Grušas:  KARJERISTAI. 
Romanas. Pirmoji dalis. Antrasis lei- 
dimas, 190 p. Nidos Knygų Klubo 
leidinys nr. 14, 1956 m. 

DUOKLE, poezija. Išleido “"Teviškė- 
16" 1956 m., 62 p. Iliustravo VI1. Vi- 
jeikis, 

Antanas Gustaitis: ANAPUS TEI- 
SYBĖS. Humoristiniai eilėraščiai. Iš- 
leido Gabija, Straight Path, Wyan- 
danch, N. Y. Iliustravo dail. Romas 
Viesulas. 144 psl., kaina 2 dol. | 

II tomas, istorinis romanas iš Vytau- 
to Didžiojo ir Jogailos laikų. 360 p., 
prieš titulinį puslapį paveikslas. Ver- 
te Kazys Jankūnas. Viršelio piešinys 
dail. V. K. Jonyno, viršelis su aplan- 
ku. Spausdino Tėvų Pranciškonų 
spaustuvė Brooklyne. Išleido “Ka- 
rys", 916 Willoughby Ave., Brooklyn 
21, N. Y. Kaina $3.50. 

Stasys Raštikis: KOVOSE DĖL 
LIETUVOS. Kario atsiminimai. I da- 


lis. Išleido “Lietuvių Dienos", Los 
Angeles, 704 p. Kaina $7.00. 

LAPAI. Romanas. Išleido Lietuviškos 
Knygos Klubas. Chicago, 1956. 392 p. 
Kaina $3.75. 

Albinas Baranauskas: SNIEGO 
PLATUMOS. Novelės. Išleido Nida. 
Londonas, 1955, 

Jonas Balys: LIETUVIŲ MITOLO- 
GIšKOS SAKMĖS. Išleido Nida. Lon- 
donas, 1956. 191 p. 

Antanas Baranauskas: THE FO- 
REST OF ANYKščIAI. English 
translation by Nadas Rastenis. With 
original Lithuanian text, Edited by 
Juozas Tininis. Lithuanian Days, 
9204 S. Broadway, Los Angeles 3, 
Calif. Woodcuts by J. Kuzminskis. 
Photo Cover by Vytautas Maželis. 
1956. 44 pp. $2.00. 


ciškaus vienuolijoje. Tada buvo pa- 
statytos tos didingos bažnyčios, da- 
bar daugiausia šv. Pranciškaus ba- 
zilikomis vadinamos, o šalia jų iš- 
augo ir puošnūs vienuolynai, nesi- 
derinę su šv. Pranciškaus regulos 
dvasią. Panašūs reiškiniai..rodėsi ir 
Lenkijos pranciškonų provincijoje, 
kuriai priklausė ir Lietuvos pranciš- 
konų vikarija, vėliau virtusi laisves- 
nių Lietuvos pranciškonų — konven- 
talų provincija. Visam ordinui nuo 
pirmykštės dvasios nukrypti neleido 
šv. Bernardinas, šv. Jonas Kapistra- 
nas, šv. Jokūbas Markietis ir kt. Jie 
aplink save būrė tiksliau regula gy- 
venančius brolius, kūrė observantų 
konventus, organizavo provincijas, iki 
pagaliau atsirado savaranki pranciš- 
konų observantų šaka, kurios narius 
1517 m. Leonas X pripažino pačiais 
ištikimiausiais šv. Pranciškaus vai- 
kais ir jų centriniam viršininkui da- 
vė viso Mažesniųjų Brolių ordino ge- 
nerolo titulą. 


šiose aplinkybėse šv. Jonas Kapis- 
tranas, atvykęs į Krokuvą, savo pa- 
mokslais ne tik grąžino Dievui dau- 
gelį žmonių, bet ir šv. Pranciškaus 
ordinui laimėjo 130 naujų kand'datų, 
kurių tarpe buvo nemaža Krokuvos 
universiteto studentų, bakalaurų, ma- 
gistrų ir net profesorių. Tada Stra- 
domijoje, šiauriniame Krokuvos prie- 
miestyje, buvo įkurtas griežtesniųjų 
pranciškonų — observantų šv. Ber- 
nardino vienuolynas, kurio vardu 
žmonės ėmė vadinti ir jame gyve- 
nančius pranciškonus, o paskui ir vi- 
sus Lenkijoje ir Lietuvoje išsiplati- 
nusius observantus. 


Netrukus šie reformuotieji pran- 
ciškonai — bernardinai — įsikūrė 
ir Lietuvoje. Vilniuje juos įkurdino 
pats Lietuvos ir Lenkijos karalius 
Kazimieras, kuris 1468 m, jiems pa- 
statydino bažnyčią ir vienuolyną. Il- 
gainiui šie pranciškonai įsikūrė 
Kaune (1470), Tykočine (1479) ir 
Polocke (1498). Pradžioje iš šių vie- 
nuolynų buvo sudarytas Lietuvos 
pranciškonų komisariatas, o vėliau 
įsteigta šv. Kazimiero provincija. 
šią provinciją net dviem atvejais 
rusai sunaikino, bet dabar jos na- 
riams pavyko ją atkurti Amerikoje. 


Šiais metais taip pat sueina 25 
metai nuo rusų panaikintos Lietu- 
vos pranciškonų provincijos atgaivi- 
nimo. 1864 m. Muravjovo įsakymu 
buvo uždaryti visi Lietuvos pranciš- 
konų vienuolynai, išskyrus Kretin- 
g3ą, kuri buvo palikta seneliams ir 
ligoniams. Iš šio vienuolyno, page- 
rėjus laikams, ir prasidėjo naujas 
pranciškonų atgimimas. Čia 1912 m. 
įstojo jaunas energingas kunigas 
Antanas Bizauskas, ordine gavęs 


Pranciškaus vardą. Netrukus jo pa- 
vyzdžiu pasekė dar keli pasaulieč'ai 
kunigai, o vėliau pradėjo stoti ir 
kandidatai į brolius ir klierikus. 

Tada atgaivintas Kretingos pran- 
ciškonų vienuolynas augščiausios or- 
dino vadovybės 1913 m. buvo pri- 
jungtas prie Silezijos šv. Jadvygos 
provincijos su komisariato teisėmis. 
Šios vokiečių provincijos globoje tu- 
rėjo atsikurti Lietuvos pranciško- 
nai. Čia jie turėjo atlikti naujokyną 
ir išeiti filosofijos ir teologijos moks- 
lus. Lietuvoje tačiau netrukus jie 
gavo komisarą lietuvį, kuriuo su 
maža pertrauka buvo T. Pranciškus 
Bizauskas. 


Pranciškonams dar geriau pradėjo 
sektis, Lietuvai atgavus nepriklauso- 
mybę. Tada įsikūrus naujam vienuo- 
lynui Kaune bei vėl atgavus rusų 
uždarytą "Troškūnų vienuolyną, or- 
dino generolas su savo taryba, šv. 
Sostui leidžiant, 1931 m., liepos 13 
d. įkūrė jau nepriklausomą Lietu- 
vos pranciškonų komisariatą, ku- 
riam tų pačių metų lapkričio 19 d. 
paskyrė viršininkus. Kai 1932 m. 
buvo atidaryta šv. Antano kolegija 
— gimnazija Kretingoje, žymiai pa- 
daugėjo kandidatai į kunigus pran- 
ciškonus, o didėjant vienuolių skai- 
čiui, kūrėsi ir nauji vienuolynai. 


Atgaivinta Lietuvos pranciškonų 
provincija jau rengėsi dideliems dar- 
bams, bet 1940 m. Sovietų Rusijai 
užgrobus Lietuvą, pranciškonai ir 
vėl buvo išblaškyti ir, tik maža jų 
dalis, pasiekusi Ameriką ir čia įsi- 
kūrusi, šiais metais svetur tegali 
švesti 25-rių metų savo provincijos 
jubilėjų. 


šiemet sueina 10 m. nuo Lietuvos 
pranciškonų komisariato įkūrimo 
Amerikoje. 1940 m, Rusijos komu- 
nistams užgrobus Lietuvą ir tuojau 
atėmus visus vienuolynus, provinci- 
jos ir ordino vadovybė Tėv. Justinui 
Vaškiui pavedė rūpintis Lietuvos 
pranciškonų įkurdinimu Amerikoje. 
1941 m. pradžioje Tėv. Justinas Vaš- 
kys atvyko į JAV ir, subūręs aplink 
save kelis po platų pasaulį išblašky- 
tus lietuvius pranciškonus, didelė- 
mis pastangomis nugalčięs milžiniš- 
kus sunkumus, tų pačių metų 
rugpjūčio 2 d. Pittsburghe atidarė 
pirmąją laikiną Lietuvos pranciško- 
nų vienuolyną. Pagaliau po nenu'ls- 
tamo trejų metų T. Justino Vaškio 
ir T. Juvenalio Liaubos darbo 1944 
m. liepos 22 d. ikuriamas pastovus 
Lietuvos pranciškonų vienuolynas 
Greene, Maine. Į šį vienuolyną tuo- 
jau pradėjo stoti JAV gimę jaunuo- 
liai. Pirmieji jų buvo br. J. Petke- 
vičius ir br. K. Gulbinas iš Scran- 
tono, Pa., ir klierikas B. Tamoliū- 


nas iš Amsterdamo, N. Y., o 1946 
m. pavasarį iš Italijos atvyko nema- 
žas būrys jaunų mokslą baigusių 
vienuolių kunigų. 


Kadangi antrą kartą sugrįžę ru- 
sai vėl panaikino karo metu beatsi- 
gaunančius vienuolynus ir Rusijos 
gilumon ištrėmė daugelį jų narių, 
likusieji be vienuolynų ir pastoves- 
nės vadovybės išsiskirstė po visą 
Lietuvą. Tokiose aplinkybėse ir Ame- 
rikoje įsikūrusiam vienetui nebuvo 
įmanomas joks ryšys su Lietuvos 
pranciškonų vadovybe, todėl bet ko- 
kiam reikšmingesniam veiksmui rei- 
kėdavo gauti Amerikos pranciškonų 
generalinio delegato leidimą. Tas su- 
darė didelių nepatogumų namų vir- 
šininkui, dėl to Tėv. Justinui Vaš- 
kiui prašant, generalinis delegatas 
T. Motiejus Faust savo 1946 m. bir- 
želio 7 d. duotu raštu JAV kanoniš- 
kai įsteigė Lietuvos pranciškonų ko- 
misariatą— provinciją ir paskyrė jo 
organizatorių T. Justiną Vaškį ko- 
misaru — provincijolu, 


Nuo to įvykio jau praėjo 10 m. 
Per tą laiką Lietuvos pranciškonai 
JAV ir Kanadoje įkūrė 6 vienuoly- 
nus. Jų veikla reiškėsi įvairiose sri- 
tyse ir beveik išimtinai lietuvių tar- 
pe. Jie padėjo lietuviams kunigams, 
vedė misijas ir rekolekcijas. Nega- 
na to — atgaivino vieną nykstančią 
lietuvių parapiją, o kitą, Kanadoje 
suorganizavę, pastatė didelius pasta- 
tus. Pastebėtina, kad savo parapijo- 
se jie stengiasi pritaikyti visus mo- 
derniškojo apaštalavimo metodus. 
Dievo žodį jie skelbė ir radijo ban- 
gomis ir net keliose vietose vedė re- 
ligines radijo valandėles. Per tą lai- 
ką jie gana aktyviai reiškėsi spau- 


doje ir redagavo lietuviškus laik- 
raščius. Dabar jie leidžia kultūros 
žurnalą “Aidus", savaitėje 2 kartu 


pasirodantį laikraštį “Darbininką" ir 
mėnesinį “šv. Pranciškaus Varpelį'. 
Jie reiškėsi visuomeniniame veikime, 
dirbdami įvairiose organizacijose. 
Amerikoje įsikūrę pranciškonai taip 
pat rūpinosi tremtinių šelpimu bei 
jų kvietimu į JAV. Sielodamiesi lie- 
tuviškojo jaunimo auklėjimu, jie 
įsteigė dvi vasarines stovyklas, kur 
kasmet jaunimas lietuviškoje aplin- 
koje praleidžia vasaros atostogas. 
šiemet Kennebunkporte, Me., pran- 
ciškonai atidarė ir gimnaziją. Joje 
ruošiami kandidatai į kunigus pran- 
ciškonus. Jų vienuolynai puošiasi lie- 
tuvių architektų statytomis švento- 
vėmis, lietuviškais kryžiai, lietuvių 
skulptorių ir dailininkų statulomis 
bei paveikslais. Viso to jie nebūtų 
galėję padaryti, jei nebūtų pajėgę 
įkurti savos nepriklausomos provin- 
cijos. 


Trumpai pažvelgę į šias tris Lie- 
tuvos pranciškonų sukaktis, matome, 
kad nuo šv. Jono Kapistrano refor- 
mos, pranciškonų atgaivinimo nepri- 
klausomoje Lietuvoje ir jų provin- 
cijos Amerikoje įkūrimo priklauso 
jų gyvavimas ir veikimas tarp lietu- 
vių.  Nereformuotieji pranciškonai— 
konventualai nepriklausomoje Lietu- 
voje neatsikūrė, nors prieš 1864 m. 
ir jie Lietuvoje turėjo daug vienuo- 
lynų, Jei nebūtų buvę šv. Jono Ka- 
pistrano reformuotų Mažesniųjų Bro- 
lių, anksčiau vadinamų bernardinais, 
nei nepriklausomoje Lietuvoje, nei 
čia, Amerikoje, neturėtume lietuvių 
pranciškonų. Pagaliau, jei nebūtų 
atsikūrusi Lietuvos provincija ir čia 
Amerikoje nebūtų pajėgusi išsiskleis- 
ti jos atžala, pranciškonai nebūtų 
galėję atlikti minėtų darbų. čia ir 
aiškėja visų trijų sukakčių reikšmė, 
kurios minimos šiais metais. 


Viktoras Gidžiūnas, O.F.M. 


* 


e šv. Tėvas, lapkričio 10 d. grįžęs 
iš Castel Gandolfo vasarvietės į Va- 
tikaną, sujaudintas Vengrijos kru- 
vinų įvykių ir kylančios karo grės- 
mės, radijo bangomis prabilo į pa- 
saulį. Kalbėdamas apie Vengriją, po- 
piežius pažymėjo, kad paskutiniai 
įvykiai rodo, jog reikia grąžinti lais- 
vę pavergtoms tautoms. Jis ragino 
pasaulį “nepamiršti savo brolių ir 
nepalikti jų aklam likimui bei žmo- 
gų žeminančiai vergijai". Čia jis iš- 
kėlė krikščionių pareigą veikti pa- 
vergtųjų išlaisvinimui. Skatino jung- 
tis tautas, kad įmanoma būtų pasi- 
priešinti užpuolimams. šv. "Tėvas 
skaudžiai apgailestavo paskutinius 
įvykius, pažymėdamas, kad jėga nė- 
ra tinkama priemonė teisingumui 
ugdyti, Pabaigoje jis išreiškė viltį, 
jog ateis pastovi taika bei ramybė. 


e Spalio 7 d. buvo paskelbtas pa- 
laimintuoju popiežius Inocentas XI, 
gyvenęs 17 šimtmetyje ir organiza- 
vęs pasipriešinimą prieš turkų inva- 
ziją Europon. 


e Spalio 12 d. Vatikane mirė prel. 
L. Perosi, šių laikų žymiausias baž- 
nytinės muzikos kūrėjas, sulaukęs 
85 m. amžiaus. Velionis pop. Leono 
XIII buvo paskirtas muzikos direk- 
toriumi Sikstinos koplyčioje. Tose 
pareigose išbuvo iki mirties, Jo su- 
kurtos mišios, oratorijo“, motetai ir 
kiti dalykai yra žinomi ir giedami 
visame krikščioniškame pasaulyje. 
Gražiausiu kūriniu laikoma oratorija 
Transitus animae, kurią kompozito- 
rius parašė savo mirusio tevo at- 
minimui, 

MOZARTAS: GYVENIMAS IR KUŪRYBA 


Visas pasaulis šiais metais mini 
W. A. Mozarto gimimo 200 metų su- 
kaktį, kuri atžymima intensyviu jo 
kūrinių atlikimu operų ir koncertų 
salėse ir gyvu nepaprasto jo gyveni- 
mo ir kūrybinių kelių tyrinėjimu. 
Nors Mozarto muzikos pradų šaknys 
nusitiesia iš jo pirmtakų Bacho, 
Haendelio, Scarlatti ir Glucko, jo 
kūrybinis gajumas, garso ir formos 
tobulas „atbaigimas ir muzikinės iš- 
raiškos nuoširdus ir krištolinis skaid- 
rus išsiskleidimas galingai veikia to- 
limesnę klasinės muzikos išsivysty- 
mo eigą. 

Wolfgangas Amadeus Mozartas gi- 
mė 1756 m. sausio 27 Salzburge, 
Austrijoje. Jo tėvas Leopoldas Mo- 
zartas buvo pasižymėjęs smuikinin- 
kas ir kompozitorius, sukūręs daug 
vokalinės bažnytinės, simfoninės, ka- 
merinės, operinės ir kitokios muzi- 
kos. Šis tėvo muzikalumas buvo vie- 
na iš palankiausių aplinkybių sūnaus 
genijui augti. Mozartas jau ketvir- 
taisiais savo amžiaus metais pradėjo 
komponuoti, tačiau ir pačioje jo pri- 
gimtyje buvo paslėpta giliausio mu- 
zikos kūrybinio pajautimo sėkla. Ma- 
žasis Mozartas buvo nepaprastai ga- 
bus techniškiems muzikos dalykams. 
Jis be pasirengimo sutransponuoda- 
vo bet kokį muzikos kūrinį, bema- 
tant grodamas, pritaikydavo melodi- 
jai akompanimentą, nepaprastu grei- 
tumu perimdavo instrumentų groji- 
mo techniką, stebindamas stilingu 
savo ir kitų kūrinių išpildymu. 


Tie Mozarto sugebėjimai buvo aks- 
tinas jo kelionėms po Europą dar 
ankstyvoje vaikystėje. Savo tėvų ly- 
dimas, jis atlieka ilgą grandinę kon- 
certų: salėse, didikų rūmuose ir baž- 
nyčiose. Tačiau Vienoje Mozartas su 
savo tėvu iš vietinių muzikų patiria 
daug nemalonumų. Vienos publikos 
favoritai ne taip lengvai norėjo per- 
leisti bet kam garsą ir garbę, kurią 
jie per eilę metų čia įsigijo. Jie jau- 
te, jog mažojo Mozarto asmenyje ky- 
la naujas muzikos genijus, tačiau 
nenorėjo to pripažinti, visaip mažino 
jo vertę ir skleidė visuomenėje ne- 
pasitikėjimą, Dvylikos metų amžiaus 
berniukas apjungė Vienos muzikus 
kovai prieš jį. Vieniečiai planingai 

statė kliūtis Mozartui 
kiekviename žingsnyje. 

Po nesėkmės Vienoje Mozartas 
grįžo į Salzburgą. Čia W. Mozartas 
augštesniame. kompozicijos skyriuje 
dar pagilino savo muzikos studijas. 
Išbuvęs Salzburge apie metus laiko, 
Mozartas su savo tėvu išsirengė 
gastrolėms po Italiją. Italai visur 
juos karštai priėmė ir ligi kraštuti- 
numo stebėjosi Mozarto nepaprastais 
gabumais. 


Kai Mozartas sulaukė ankstyvosios 
jaunatvės, smalsieji ir sensacijų mė- 
gėjai jau netaip karštai reagavo į 
jo talentą. Suaugusio Mozarto guvius 
pasirodymus nejautrūs klausytojai 
arba pavydūs muzikai — profesiona- 
lai laikė eiliniais įvykiais, Tačiau jis 
savo subrendimo laikotarpyje lieka 
nemažiau retas pavyzdys muzikos. is- 
torijoje. Be savo nepaprastų tech- 
niškų sugebėjimų muzikoje, Mozar- 
tas buvo labai produktyvus ir išra- 
dingas, Jis dideliais šuoliais veržėsi 
į tuo laiku dar neišnaudotas melodi- 
jas, instrumentacijos, vokalinio ir 
operos meno sritis. 


Tačiau mažai kas Mozartą laikė 
tuo, kuo jis buvo. Daugumas muzi- 
kų ir muzikos mėgėjų dar pilnai ne- 
suprato Mozarto kūrybinio pašauki- 
mo ir savo abejingumu bei pasyvu- 
mu teikdavo jam nemažai nusivyli- 
mo. “Paryžiuje gali šimtą kartų su- 
vaikščioti dėl nieko", — rašo Mozar- 
tas savo tėvui, “prancūzai moka 
komplimentais, kaip niekas kitas, o 
tačiau, kur tik eini, randi priešų". 
Tik po “Idomeneo" operos pastaty- 
mo Muenchene Mozarto vardas ga- 
lutinai pripažįstamas. Visi sutiko, 
kad tai yra gražiausia muzika, kuri 
buvo kada nors girdėta. Po kiek lai- 
ko Mozartas vėl apsigyveno Vienoje. 
Šį kartą susidomėjimas jo kūryba 
šiame mieste buvo labai gyvas. Be 
to, Mozartas žavėjo vieniečius, kaip 
puikus klavisino virtuozas ir jautrus 
interpretatorius, neturįs sau lygių 
to laiko muzikos pasaulyje. Jo ope- 
ros buvo Vienos muzikinio gyveni- 
mo sensacija. Nors italų opera, do- 
minavusi tuo laiku visoje Europoje, 
Vienos teatruose buvo stipriai įlei- 
dusi savo šaknis, negalima buvo pa- 


ir jo tėvui 


neigti Mozarto naujų ir reikšmingų 
įnašų operos meno srityje. Vienoje 
gyveną italų operų kompozitoriai 
savo pinklėmis nebepajėgė sutruk- 
dyti Mozarto operų pastatymo. Ga- 
linga kūrybinė srovė, savo grožiu ir 
gaivumu liete liejosi iš jo gausių kom- 
pozicijų. Ypatingai džiaugsmingas 
gyvenimo dienas Mozartas turėjo 
Pragoje. To miesto gyventojai, anks- 
čiau daug girdėję apie Mozartą, jo 
pirmuosius pasirodymus sutiko su 
nepaprastu entuziazmu. Dar prieš 
atvykimą į Pragą čia buvo pastaty- 
ta jo opera “Figaro vestuvės", kuri 
turėjo didelį pasisekimą. Atsidėko- 
damas pragiškiams už jo muzikos 
įvertinimą, Mozartas, apsigyvenęs 
naujų draugų tarpe, gražiame Pra- 
gos priemiestyje parašė dramatinę 
operą “Don Giovanni". Savo neilgo 
gyvenimo pabaigą Mozartas, neskai- 
tant trumpų kelionių, praleido Vie- 
noje. Jo žymiausi paskutiniai kūri- 
niai, parašyti Vienoje, yra opera 
“Zauberfloete"" (Užburtoji fleita) ir 
“Reguiem", kurios neužbaigęs mirė. 


Apie Mozarto kūrybos genijų, ž'ū- 
rint iš dabartinio laiko perspekty- 
vos, galima. susidaryti gana tikrą 
vaizdą. Tuo klausimu visur randame 
daugybę bibliografinės  medž'agos. 
Mozartas, kaip ir kiti didieji muzi- 
kai, buvo novatorius visoje muziki- 
nės kompozicijos apimtyje, Praplės- 
tos muzikos formos, nauja harmoni- 
ja, kantilenos praturtinimas, naujų 
instrumentalinių efektų įvedimas 
simfonijoje, muzikinės išraiškos pa- 
gyvinimas ir daugelis kitų kūrybinių 
savybių lydėjo Mozarto kompozicinę 
veiklą. Savo charakteriu Mozarto 
kūryba skaidri, nuoširdi ir atvira. 
Nieko jame nėra uždengto ir paslap- 
tingo. Jis kuria su vaikišku džiaugs- 
mingumu ir atsidėjimu, todėl jo vei- 
kaluose tiek daug gyvo ir žaidžian- 
čio ritmo. Jei Mozartas liūdi, jo liū- 
desys nėra patetiškas: jis tik apreiš- 
kia savo dvasios būseną iš lengvo 
aptemdyta harmonija ir švelniai ver- 
kiančia kantilena. Tik kai kuriuose 
fortepijono kūriniuose, “Don Giovan- 
ni", “Reguiem" ir g-mol simfonijoje 
pasirodo neramesnių dramatinių nuo- 
taikų. To laiko muzikalioji visuome- 
nė mėgo muziką, rašomą daugiau 
konsonantinės harmonijos  pagrin- 
dais, todėl paskutinieji Mozarto vei- 
kalai, kuriuose buvo nemažai neį- 
prastų disonansų, sukeldavo įvairių 
nuomonių ir ginčų dėl jo muzikos. 
Kai kuriems tas harmonijos ir me- 
lodijos naujas šuolis iš įprastų mu- 
zikos kūrybinių tradicijų atrodė per 
staigus ir nesuprantamas. Daugelis 
jo simfoninę instrumentaciją laikė 
per tiršta, sukeliančia neįprastą 
triukšmą. Mozartas laisviau ir lanks- 


čiau vartojo instrumentų grojimo 
ypatybes ir efektus, tuo pasiekdamas 
gyvesnės muzikinės išraiškos savo 
veikaluose. 

Nemažiau intuicijos jis turėjo ir 
žmogaus balso pažinime, Operoje jis 
taip pat sugebėjo daugiau negu ku- 
ris kitas to laiko operinis kompozito- 
rius iškelti muzikos dramatinį ele- 
mentą. Palyginus su vėlesnėmis ope- 
romis, tai buvo tik pirmieji bandymai 
išvesti ši meną iš negyvo taško. Mo- 
Zartas tebetęsė itališkos operos tra- 
dicijas, tačiau jo stipri individualy- 
bė ir vokiškos kultūros charakteris 
įnešė daugiau konstruktyvinių muzi- 
kos pradų ir logikos dramos santy- 
kyje su muzika. Po Mozarto italų 
opera į senas vėžes jau nebesugrįžo, 
bet paraleliai su Wagnerio operų re- 
formomis išvystė, galima sakyti, ope- 
ros aukso amžių. 

Tyrinėjant W. Mozarto kūrybą, la- 
bai įdomu pažinti jį kaip žmogų. Bū- 
damas žinomo smuikininko ir kom- 
pozitoriaus sūnus, jis paveldėo iš tė- 
vo muzikinius gabumus ir idėjas, jas 
dešimteriopai išvystęs ir pagilinęs. 
Tėvas, Leopoldas Mozartas, gerai 
jautė, ką nešė muzikos pasauliui jo 
sūnaus genijus. Tarp jų užsimezgė 
šilčiausi gyvenimo ryšiai. Jaunasis 
Mozartas Leopoldą vadina daugiau 
negu tėvu. Jame jis matė pagelbinin- 
ką, gynėją ir intymiausį draugą, Jis 
dalinasi su tėvu idėjomis, sumany- 
mais, pasisekimais ir sunkumais, vi- 
sada rasdamas jame nuoširdžiausią 
atbalsį ir pritarimą. 


Mozartas per visą savo gyvenimą 
buvo labai nuolaidus ir taikus. Jei 
kas jo nevertindavo arba įžeisdavo, 
jis ramiai, kartais nė žodžio nepra- 
taręs, pasitraukdavo. Sakoma, kad 
Mozarto beveik nematydavo bent 
kiek supykusio. Nors buvo švelnaus 
būdo, Mozartas turėjo daug gyvybi- 
nės energijos. Dėl savo muzikos il- 
gai ir nenuilstamai, bet teisingai ko- 
vodavo. Jei susidarydavo nenugali- 
mos kliūtys, jis iškeliaudavo kitur, 
jieškodamas palankesnės dirvos sa- 
vo genialioms idėjoms įkūnyti. Bū- 
damas“ pirmasis savo gyvenamojo 
laikotarpio kompozitorius ir dažnai 
apsuptas didelės garbės, niekada ne- 
sididžiuodavo. Žmonės stebėdavosi jo 
nuoširdumu, paprastumu ir prieina- 
mumu. Mozartas niekam nepavydė- 
jo, priešingai, išgirdęs kitų kompo- 
zitorių parašytą gerą muziką, karš- 
tai ją įvertindavo. Tokiu būdu jis 
labai susidraugavo su kitu genialiu 
vokiečių kompozitorium — J. Hayd- 
nu. 

Mozarto gyvenime Dievo sąvoka 
visada buvo gyva ir aktuali. Dar 
mažas būdamas jis sakydavo: “Pir- 
mas — Dievas, antras — mano te- 


Mozartas (centre) paskutinėmis dienomis prieš mirtį repetuoja savo “Reguiem"'. 


T. W. Shieldso 


velis". Nė įsirašymas į masonus ne- 
atitraukė jo nuo religijos. Tačiau ir 
masonų draugija dar gerokai prieš jo 
gyvenimo pabaigą jau nebevaidino 
jam svarbios rolės. Gausi religinė 
kūryba liudija apie Mozarto nuolati- 
nį kontaktą su Dievu. Laiškuose taip 
pat kartas nuo karto pastebimas jo 
visiškas atsidavimas Augščiausiojo 
valiai. “Nesirūpinki manimi", rašo 
Mozartas tėvui. “Aš visada turiu 
Dievą prieš savo akis; aš žinau Jo 
galybę; aš bijau Jo rūstybės, tačiau 
taip pat pažįstu Jo meilę, Jo gailes- 
tingumą ir malonę savo kūriniams, 
ir kad Jis niekada neapleidžia tų, 
kurie tarnauja Jam. Aš esu visiškai 


graviūra 


atsidavęs Jo valiai, ir tai darydamas, 
aš esu patenkintas ir laimingas". 
Savo kūryba nukariavęs Europą, 
pačiais savo amžiaus subrendimo 
metais Mozartas pradėjo negaluoti. 
Rašydamas “Reguiem", jis jautė ar- 
tėjančią mirtį. “šį Reguiem aš rašau 
sau", sakydavo Mozartas. 1791 me- 
tais Mozartas mirė. Jis buvo palai- 
dotas kapinėse netoli Vienos, bet jo 
palaidojimo vieta buvo beveik už- 
miršta. Ir vėliau jo žemiškojo gyve- 
nimo palaikų vieta pasiliko nežino- 
ma, tačiau jo genialūs darbai yra 
nemirtingi, nešdami savo tyros ir 
skaidrios dvasios atspindžius ligi šių 
laikų. Jeronimas Kačinskas 


MUZIKOS KONKURSAI 


JAV Lietuvių Kultūros Fondas, 
mecenato kun. dr. Juozo Prunskio 
pavestas, susitaręs su ALRK Vargo- 
nininkų Sąjunga, skelbia kompozito- 
riams konkursą naujai dainai ir nau- 
jai giesmei parašyti: 

1. Kompozitoriaus pasirinkto teks- 
to ir apimties giesmė gali būti pa- 
rašyta solo, duo, trio ir t.t. balsui su 
vargonų pritarimu arba chorui, Gies- 
mės tekstas turi būti lietuviškas. 
Giesmė turi būti taip sukomponuota, 
kad atitiktų Katalikų Bažnyčios šios 
rūšies giesmių reikalavimams. 

2. Kompozitoriaus pasirinkto teks- 
to ir apimties patriotinio turinio dai- 
na gali būti parašyta solo, duo, trio 
ir t.t. balsui su fortep. pritarimu 
arba chorui, į 


3. Choriniai kūriniai gali savo ap- 
imty turėti solo balsų pasirodymus, 
o taip pat ir instrumentų pritarimą. 
Choriniai kūriniai gali būti taikomi 
mišriems, arba vyrų, arba moterų, 
arba vaikų chorams, 


4. Kūriniai, ne autoriaus ranka pa- 
rašyti ir pasirašyti slapyvardžiais su 
uždarame voke pridėtu slapyvardžių 
paaiškinimu ir adresu, turi būti ne 
vėliau kaip ligi 1957 m. kovo 15 die- 
nos pristatomi adresu: Kultūros Fon- 
das (muzikos konkursas), 1602 So. 
48th St., Cicero 50, Ill. 

5, Atsiųstus kūrinius įvertins jury 
komisija, pirmoje eilėje atsižiūrėda- 
ma jų meninės vertės, o toliau — jų 
turinio ir išpildymo galimumų. 

VENIMAS 


ALRK FEDERACIJOS KONGRESAS 


1956 m. spalio 12, 13, 14 d.d. Bos- 
tone įvyko Amerikos lietuvių gyve- 
nime labai reikšmingos organizaci- 
jos — ALRK Federacijos — jubilie- 
jinis kongresas, skirtas paminėti 50 
m. veiklos sukakčiai. Šis auksinio 
jubiliejaus kongresas pasižymėjo da- 
lyvių gausumu ir nuotaikų gyvumu. 
50 m. išgyvenusi organizacija atro- 
dė pagyvėjusi, gavusi naujų jėgų ir 
turinti aiškių planų ateičiai, 

Toji organizacija Amerikos lietu- 
viams reiškia tą patį, ką Lietuvos 
katalikams reiškė Katalikų Veikimo 
Centras. Tik jos organizacinė struk- 
tūra turėjo ir tebeturi paties gyve- 
nimo išugdytų skirtingumų. 1906 m., 
kai Amerikos lietuviai katalikai nu- 
sprendė sujungti visas savo jėgas į 
vieną federaciją, Lietuvoje dar gy- 
venta caro okupacijos metus ir or- 
ganizacinis gyvenimas negalėjo būti 
taip išplėtotas, kaip tai būtų buvę 
reikalinga. Didžiosios Lietuvos kata- 
likų organizacijos, kaip ateitininkai, 
pavasarininkai, moterų draugija ir 
kitos, susikūrė prieš pat pirmąjį pa- 


saulinį karą ir išplėtė veiklą vals- 
tybės atstatymo metais. Amerikos 
lietuviai turėjo daugiau laisvės or- 
ganizuotis, tačiau. organizaciniam 
darbui buvo ir kliūčių. Lietuvių imig- 
rantų išsibarstymas negausiomis ko- 
lonijomis ir vadų stoka buvo pagrin- 
dinės kliūtys. Tačiau kas metai da- 
ryta pažangos. Plečiantis lietuvių ka- 
talikų parapijų tinklui, plėtėsi ir Fe- 
deracijos veikla. Federacija apjungė 
visokias lietuvių katalikų - draugijas 
— bažnytines brolijas, pašalpines or- 
agnizacijas, vienuolynus, socialinio 
pobūdžio draugijas ir visuomeninio- 
kultūrinio pobūdžio organizacijas. 
Federacijos veikla prasidėjo tada, kai 
dar nebuvo oficialiai suformuluoti 
katalikų akcijos nuostatai ir kai pats 
visų Amerikos katalikų visuomeninis 
gyvenimas vyko be bendrinės orga- 
nizacijos, Federacijos veikla vyko 
dviem pagrindinėm kryptim — kova 
prieš lietuvių išeivių tarpe stipriai 
besiplečiančią bedievybę ir parama 
atsikuriančiai Lietuvai. 

Kai Lietuva iš naujo pateko į rau- 


Už du jury komisijos parinktus 
kūrinius jų kompozitoriams kun. dr. 
J. Prunskis skiria į dvi lygias dalis 
dalinamą 500 dol. premiją. 

7. Jury komisijai paliekama teisė 
spręsti, ar gali abi premijas laimėti 
tas pats kompozitorius. 

8. Žurnalas “Muzikos Žinios“ įgyja 
teisę premijuotus kūrinius atspaus- 
dinti. Nepremijuoti kūriniai gali bū- 
ti spausdinami susitarus su jų kom- 
pozitoriais. 

9. Jury komisijos sąstatas bus pa- 
skelbtas vėliau. 

10, šiame konkurse kviečiami da- 
lyvauti visi bet kur gyveną lietuviai 
kompozitoriai. 

JAV Liet. Kultūros Fondas 
ir ALRK Vargonininkų S-ga 
; ž 

Didelis muzikos meno gerbėjas 
Steponas Bučmys, gyvenąs Daytone, 
Ohio, paskyrė 150 dol. premiją cho- 
ro dainai. Daina turi būti nuotaikin- 
ga, pritaikyta mišriam chorui su so- 
lo vyro balsui, su pritarimu ar a 
capella, ne trumpesnė 120 taktų. 

Tekstas pasirenkamas laisvai. Kū- 
rinys turi būti nurašytas ne auto- 
riaus ranka su pridėtu slapyvardžiu. 
Atskirame uždarame voke įrašoma 
autoriaus vardas, pavardė, adresas. 
Ant voko — slapyvardis. Konkurso 
terminas iki 1957 m, vasario 16 d. 
Kūrinius siųsti šiuo adresu: J. Žile- 
vičius, 230 Inslee Place, Elizabeth, 
N. J. (Muzikos žiniose balandžio 
mėn. buvo paskelbta kita data — 
gruodžio 15, ji dabar pakeičiama į 
1957 m. vasario 16 dieną). 


Jury komisija bus paskelbta vė- 
liau. Už geriausią kūrinį skiriama 
pirmoji premija — 100 dol., antroji 
premija — 50 dol. Ar galės tas pats 
autorius gauti dvi premijas, spren- 
džia jury komisija, Premijuoti kū- 
riniai pereina premijos skyrėjo nuo- 
savybėn su išleidimo teise. Varžybo- 
se kviečiami dalyvauti visi lietuviai 
kompozitoriai ne tik iš Amerikos, 
bet ir iš kitų kraštų. 


Juozas žilevičius, 
Įgaliotas pravesti konkursą 


donųjų okupaciją, Federacijos veikė- 
jai stojo į pirmąsias gretas kovoje 
dėl Lietuvos nepriklausomybės at- 
statymo. Jaunosios kartos didelės da- 
lies nutolimas nuo lietuviškojo gyve- 
nimo ir vyresniųjų veikėjų amžiaus 
padiktuotas nuovargis gerokai atsi- 
liepė pastaraisiais metais į tos Or- 
ganizacijos veiklą. Tėvynės nelaimės 
atbloškė į šį kraštą keliasdešimt 
tūkstančių naujų ateivių, jų tarpe 
daug uolių katalikų veikėjų. Išgyve- 
nus pirmuosius išsiaiškinimo ir su- 
sipažinimo metus, jubiliejiniais me- 
tais jau galime konstatuoti pasiektą 
nemažą darnumą senųjų veikėjų, 
šiame krašte išaugusio prieauglio ir 
naujosios imigracijos žmonių. Buvęs 
jubiliejinis kongresas jau ir buvo to 
naujo darnumo ryški demonstracija. 


Posūkis į veiklos sutikslinimą 


Katalikų akcija siekia apimti vi- 
sokio amžiaus ir visokio išsilavini- 
mo katalikus. Pačiame Amerikos ka- 
talikų gyvenime taip pat jau pasuk- 
ta veiklos subendrinimo linkme pa- 
gal popiežiaus Pijaus XI. susiformu- 
luotus nuostatus. Taigi ir Amerikos 
lietuviams katalikams iškilo aiškus 
reikalas labiau suderinti ir deramai 
išplėsti organizacijos rėmus. Pačia- 
me jubiliejiniame kongrese šalia ben- 
drųjų posėdžių jau buvo atskiri vy- 
rų, moterų ir jaunimo posėdžiai. Tai 
davė daug gyvumo pačiam kongre- 
sui ir gražių vilčių ateičiai. Gausus 
ir labai gyvas jaunimo posėdis da- 
vė naujo akstino siekti dviejų tiks- 
lų — suderinti skirtingose aplinky- 
bėse išaugusių jaunimo organizacijų 
veiklą ir tų organizacijų veikėjus 
stipriau įjungti į federacijos eiles, 
gerai suprantant, kad, neturint prie- 
auglio, kiekvienos organizacijos am- 
žius yra ribotas. Jubiliejinis kongre- 
sas nutarė steigti prie centro val- 
dybos vyrų, moterų ir jaunimo sek- 
retariatus ir imtis plačiu mastu or- 
ganizuoti lietuvių katalikų vaikų or- 
ganizaciją. Naujoji centro valdyba 
turės savo pirmaeile pareiga įvyk- 
dyti tuos nutarimus. Kongreso me- 
tu pasireiškęs senosios imigracijos 
atstovų, šiame krašte išaugusių vei- 
kėjų ir naujosios imigracijos darbuo- 
tojų  bendradarbiavimas turės būti 
plačiamas ir skatinamas. Atrodo, 
jog naujai atvykusiems veikėjams 
jau paaiškėjo, kad jeigu neįmanoma 
palaikyti visų pavienių gausių or- 
ganizacijų egzistencijos, tai yra bū- 
tina atgaivinti ir plėtoti pagrindines 
didžiąsias organizacijas, kurių cent- 
re kaip tik stovi Federacija. Nuo- 
sekliai tuo keliu einant, bus galima 
greitai pastebėti nemažų rezultatų. 
Laukti daugiau nėra ko. Kongrese 
vyravo darbo, ne laukimo nuotaikos. 


Federacija yra katalikų akcijos 
organizacija ir todėl ji nesprendžia 
politinių klausimų. Tai buvo labai 
aiškiai pastebima visoje kongreso 
eigoje ir tai malonu pabrėžti. Pra- 
vestas savos organizacijos vardu ir 
jos tikslų rėmuose, jis turėjo gražaus 
atgarsio tarp savų ir tarp svetimų 
ir nesukėlė jokių  kontroversijų. 
Kongresas pagerbė eilę senųjų vei- 
kėjų, kurie yra įdėję labai daug šir- 
dies ir energijos į tos organizacijos 
darbą. 


Katalikų Bažnyčia ir Lietuvos 
reikalai 


Kovojanti Bažnyčia, ginanti amži- 
nuosius principus, neleidžianti tiro- 
nijai pajungti žmonių bei tautų są- 
žinių, yra didelis ramstis mūsų tau- 
tos dabartinėje situacijoje, Visur pa- 
saulyje mes, kaip katalikiška tauta, 
randame Bažnyčios paguodą ir pa- 
ramą mūsų siekimams. Tai buvo la- 
bai ryšku ir praėjusiame kongrese. 
Labai populiaraus ir įtakingo arki- 
vyskupo R. J. Cushingo aktyvus da- 
lyvavimas kongreso darbuose at- 
kreipė šio krašto viešosios nuomo- 
nės dėmesį į Lietuvos reikalą. Už 
Lietuvą meldėsi tūkstančiai žmonių 
Bostono katedroje, Lietuvos reikalas 
ta proga buvo minimas didžiojoje 


spaudoje. Arkivyskupo  Cushingo 
simbolinis sulyginimas dabartinės 
Lietuvos su pirmųjų krikščionybės 


amžių kankine, žiūrinčia pro kalė'i- 
mo celės langą ir ten matančią vil- 
ties žvaigždes, buvo tikrai jaudi- 
nantis dabarties tikrovės primini- 
mas ir realus paskatinimas mums 
visiems neprarasti vilties žvaigždės 
ir nepasimesti kovoj dėl krašto lais- 
vės, 

Kongresas ir toliau pavedė savo 
vadams dalyvauti tose bendrinė-e 
lietuvių organizacijose, kurios rūpi- 
nasi Lietuvos laisvinimu, lietuvių 
šelpimu ir lietuvybės išlaikymu. Tai 
ALT, BALF, Bendruomenė. Kon- 
gresas kvietė katalikus veikėjus rem- 
ti Vyriausiojo Lietuvos Išlaisvinimo 
Komiteto darbą, siekiant lietuviškų 
jėgų apjungimo kovoje dėl krašto 
išvadavimo. 

Malonu pažymėti, kad kongresui 
dėmesio parodė ir to miesto valdž'a. 
Bostono miestas yra didele dalimi 
katalikų apgyventas. Miesto val- 
džios pryšakyje stovi ta'p pat ka- 
talikai. Jų surengti oficialūs kongre- 
so atstovams pagerbti pu-ryčiai bu- 
vo viešas pademonstravimas tų ry- 
šių, kuriuos mes turime su šuo 
kraštu ir jo įtakingais žmonėmis. 


Pagal Dievo paveikslą 


Kongrese buvo stipriai akcen:uo- 
tas reikalas patiems katalikų veikė- 


jams stiprinti krikščioniškąją  dva- 
sią savyje. Jeigu katalikas veikėjas 
savo viešojoje veikloje nepajėgia pri- 
minti Dievo paveikslo, jeigu jo elge- 
sys nėra natūraliai krikščioniškas, 
jeigu jo darbai nesiderina su skel- 
biamomis idėjomis, negalima laukti 
didesnio veiklos pasisekimo. Yra rei- 
kalas vis iš naujo kiekvienam save 
reviduoti, nepaliaujamai siekti kili- 
mo. Yra reikalas su krikščioniška 
įtaka siekti ten, kur jos visai nėra 
arba kur ji yra apgailetinai suma- 
žėjusi. "Tam ir yra pasauliečių apaš- 
talavimas, kuris, suderintas su dva- 
sininkų veikla, turi padėti atnaujinti 
žmonijos veidą pagal Kristaus nuro- 
dymus. Tas siekimas veda katalikų 
veikėjus į plačią nukrikščionėjusią 
visuomenę. Arkivyskupas Cushing 
nurodė, kad vien Jungt. Amerikos 
Valstybėse yra 75 milijonai žmonių, 
neturinčių ryšio su jokia religine 
bendruomene, Tokių žmonių esama ir 


tarp lietuvių. Apaštalavimas tarp jų 
yra tiesioginė katalikų akcijos misi- 
ja. Prisikelsiančioji laisvam gyve- 
nimui Lietuva taip pat bus reikalin- 
ga pasišventusių veikėjų. Užtat yra 
didelis reikalas palaikyti ir ugdyti 
idealistines nuotaikas mūsų veikėjų 
tarpe. 

Linkėkime, kad ALRK Federacija 
antrojo savo veiklos penkiasdešimt- 
mečio pradžioje sėkmingai vykdytų 
iškeltus šūkius; jų įvykdymas bus 
palaimingas visai mūsų katalikų vi- 
suomenei ir kenčiančiai tautai. 

Krikščioniškoji veikla pradedama 
ir baigiama malda. Kongresas buvo 
nuoseklus, kai, baigdamas savo dar- 
bus, priėmė mūsų Mėlynosios Armi- 
jos veikėjų pasiūlymą kreiptis į viso 
pasaulio katalikus vyskupus bei val- 
džios galvas, prašant melstis už Lie- 
tuvos ir viso pavergto pasaulio iš- 
vadavimą. 

K. Mockus 


RECENZUOKIME PLATESNES KULTŪRINES 
VERTYBE 


Įprastinė recenzijos paskirtis — su- 
pažindinti periodinės spaudos skai- 
tytoją su naujai pasirodžiusiomis 
kultūrinėmis vertybėmis, ypatingai 
knygomis. Normaliai augščiausiame 
ir taikos sąlygose klėstinčiame tau- 
tos kultūros gyvenime recenzuojamcs 
ne tik naujai pasirodžiusios knygos, 
bet ir teatro spektakliai, kino fil- 
mai, koncertai, žymesnės paskaitos ir 
kiti kultūros gyvenimo reiškiniai. Ir 
nepriklausomosios Lietuvos spaudoje, 
ypač žymiausiuose jos dienraščiuose, 
savaitraščiuose ir žurnaluose turėjo- 
me ne tik knygų apžvalgos skyrius, 
bet ir pastovius teatro, kino, radijo 
skyrius. 

Emigracijoje tautinės kultūros gy- 
venimas yra žymiai siauresnis, vie- 
našališkesnis. Džiaugiamės, kai mū- 
sų išeivijos laikraščiuose atrandame, 
nors ir ne visai pastovias, knygų re- 
cenzijas, laukiamų teatro spektaklių 
ar koncertų apibūdinimus bei įvyku- 
sių įvertinimus. Kalbant apie naujai 
iš spaudos išėjusių knygų recenzi- 
jas, norisi pageidauti, kad mūsų 
laikraščių redaktoriai susirastų sau 
pastovių bendradarbių visoms knygų 
naujienoms recenzuoti. Juk jei kiek- 
vienas savaitraštis (juo labiau dien- 
raštis) gauna iš leidyklų po vieną 
egzempliorių naujai išspausd'ntosios 
knygos, tai negana tai atžymėti 
“gauta paminėti" skyriuje: ne kiek- 
vienam laikraščio skaitytojui viena 
pati autoriaus pavardė ir knygos pa- 
vadinimas bei pažymėtoji kaina pa- 
kankamai teikia paskatinimų susi- 


domėti knyga ir ją įsigyti. Pastovių, 
nors ir trumpų, recenzijų skyriuje 
knyga apibūdinama literatūriniu, es- 
tetiniu ir kitais požiūriais, tad ir 
skaitytojas lengviau apsisprendžia, 
kurią iš recenzuojamųjų knygų jis 
tuojau pat turi įsigyti, ko iš jos 
gali tikėtis savo protui ir širdžiai ir 
pan. 

Tačiau ne apie knygų recenzijas 
čia norima kalbėti. Jų vis dėlto tu- 
rime savo laikraščiuose. Norisi kiek 
plačiau išsitarti dėl kitų kultūrinių 
vertybių recenzavimo. Turiu galvoje 
mūsų radijo valandų, patefono plokš- 
telių ir įvairių atsitiktinių leidinių 
recenzavimą. 

Mūsų lietuviškosios išeivijos gyve- 
nime radijas gimtąja kalba yra la- 
bai vertinga priemonė lietuvybei pa- 
laikyti, greitai ir plačiai susižinoti. 
Kadangi beveik visos radijo valan- 
dos išsilaiko tik iš gautųjų preky- 
bos, pramonės ir įvairaus verslo 
skelbimų, tai ir tų valandų turinys 
didele dalimi susidaro iš tų pačių 
skelbimų, arba skelbiančiųjų skonį 
atitinkančių plokštelinės muzikos ga- 
balų. Tačiau pastaraisiais laikais kai 
kurios iš tų radijo valandų žymiai 
pažengė tiek žodinio tiek muzikinio 
turinio atžvilgiu, Kad ta pažanga 
būtų pastovesnė, ne atsitiktinė, rei- 
kalingas būtų ir radijo valandų re- 
cenzavimas. Turėtų būti recenzuoja- 
mos bent žymesnės, kuriomis tau- 
tinių švenčių ar sukakčių progomis 
rengiamos, radijo valandos. Jei ka- 
da būtų galima susilaukti platesnės, 

bent kelių lietuviškųjų radijo va- 
landų veiklą apimančios apžvalgos, 
būkime tikri, kad toji lyginamoji 
(pvz. metinė) apžvalga tik paska- 
tintų jų vedėjus tobulinti programą 
ir jos perteikimą klausytojams. Be 
to, periodinis radijo valandų recen- 
zavimas prisidėtų ir prie lietuviškųjų 
radijo valandų klausytojų gausini- 
mo. 


Kas čia kalbama apie radiją, dar 
labiau tinka televizijai. Lietuviško- 
sios televizinės valandėlės yra dar 
labai retos, atsitiktinės, ir trumpos 
(ilgiausios, pusvalandinės, J. Stuko 
rengtosios). Visos jų galimybės yra 
dar miglotoje ateityje ir tik lietu- 
viškosios, pirmoje eilėje, auditorijos 
rankose. Kad lietuviškosios televizi- 
nės valandėlės pasidarytų periodinė- 
mis, reikia plataus jų išgarsinimo. 
Garsinimui lietuvių tarpe padėtų ir 
jau įvykusių televizijos valandėlių 
recenzijos. Tuo turėtų pasirūpinti ne 
tik dienraščių ar savaitraščių, bet ir 
mėnesinių žurnalų redakcijos. 


Kas metai susilaukiame naujų lie- 
tuviškosios muzikos plokštelių, net 
ištisų jų albumų. Tačiau vieno tik 
jų paminijimo laikraščiuose per ma- 
ža. Juk laikraščių (apskritai, pe- 
riodikos) skaitytojų tarpe esama ir 
tokių žmonių, kuriems labai svarbu 
žinoti ne tik, kas įdainavo ar įgro- 
jo plokštelę, bet ir kaip tas įdainavi- 
mas ar įgrojimas atliktas techniš- 
kuoju atžvilgiu. Vokalinės muzikos 
veikalai plokštelėse vis dar praski- 
na sau kelią į negausią muzikos mė- 
gėjų visuomenę. Žymiai blogiau yra 
su instrumentaline, ypač simfonine 
muzika. Pastarosios įrekordavimas 
buvo mėgintas prieš trejus su vir- 
šum metų. Buvo paskelbtas tos sim- 
foninės lietuviškosios Muzikos plokš- 
telės platinimas abonentams po $10. 
Ypač uoliai ši plokštelė buvo rekla- 
muojama viename iš mūsų JAV lie- 
tuviškų savaitraščių. Plokštelei išė- 
jus iš gamybos, jokio kompetentingo 
atgarsio nesusilaukėme, tik vienas 
kitas nepalankus gandas pasiekė su- 
interesuotuosius. šių eilučių auto- 
rius, kaip ir gal daugelis kitų muzi- 
kos mėgėjų, nedrįso pirkt katės mai- 
še, nudelsė iki to laiko, kada kiti rū- 
penčiai ir išlaidos kvaršina galvą ir 
tuština kišenę. šiuo metu ta plokšte- 
lė (veravot gamybos) yra Curtain 
Call Concerts, Inc. firmos žinioje ir 
"Tėvynėje" skelbiama jau pusę kai- 
nos (5 dol.) tekaštuojanti. Bet ar ji 
yra ta pati, prieš keletą metų skelb- 
toji (su Lietuvos himnu, Jakubėno, 
Gruodžio ir. kt.  simf. kūriniais), 
plokštelė, ir iš vėlesniųjų skelbimų 
neaišku. 

Suprantama, kad muzikos kūrinį 
(gaidose ar plokštelėse) vertinti ga- 

li tik muzikas. Kad toks kūrinys, 
kaip ir knyga, patektų į jo rankas ir 
susilauktų paminėjimo, juo labiau — 
kritiško įvertinimo, reikia, kad tuo 
pasirūpintų kūrinių leidėjai. Deja, 
plokštelių gamybos ir leidimo srityje 
šis reikalavimas retai tinkamiau vyk- 
domas, O jis vykdytinas ir biznio su- 


metimais, nes vienos tik reklamos, 
be kompetentingų recenzijų, tikrai 
per maža, 


Tas pat pasakytina ir apie viešai 
platinamus dailės kūrinius: paveiks- 
lus, atvirukus ir pan. Ir jie turi bū- 
ti recenzuojami, kaip ir knygos, nes 
ir jiems viena pati reklama skelbi- 


PAST 


RUSŲ KUNIGA!KšTIS 


mais nedaug padeda plisti visuome- 
nėje. 

Mūsų radijo (eventualiai, ir tele- 
vizijos ateityje) valandėlių vadovai 
neturėtų pamiršti dėsnio “ranka ran- 
ką mazgoja" ir savo programose. 
Juk kultūrinių gėrybių (knygų, Žur- 
nalų, muzikos kūrinių ir kt.) pami- 
nėjimas per radiją yra tokios pat 
vertės, kaip ir spaudoje. O gal dar 
ir didesnės, labiau įtaiguojančios ?... 
Kodėl tad leidėjams nelaikyti tokių 
pačių glaudžių ryšių su radijo va- 
andėlių vedėjais, kaip iš tradicijos 
laikomi su periodine spauda? 

V. čižiūnas 


ABOS 


IR PRANCŪYZŲ BARONAS 


PAS ŽEMAITIJOS ŪKININKĄ 


Įdomiuose kan. M. Vaitkaus atsi- 
minimuose iš seminarijos laikų (AI- 
DAI Nr. 5, 1956 m.) yra paminėtas 
jo apsilankymas pas Švėkšnos klebo- 
ną, vėliau prelatą Julių Maciejaus- 
ką, mirusį 1947 m. Los Angele, kur 
jis įsteigė lietuvių parapiją. Tuo lai- 
ku švėkšnon buvo atvykęs Vilniaus 
generalgubernatorius, kunigaikštis 
Sviatopolk-Mirskis. Atsiminimus apie 
šį įdomų vizitą norečiau kiek papil- 
dyti ir atitaisyti mažus netikslumus. 
Apie jį man teko daug ką girdėti iš 
svečiavusių kunigaikštį grafų Plate- 
rių, iš dalyvavusio jo priėmime ma- 
no tėvo dr. Rugio ir iš senesnių 
švėkšniečių. 

Kunigaikštis Sviatopolk-Mirskis bu- 
vo kilęs iš Lietuvos didikų šeimos, 
kurios dalis liko katalikai. Vienas 
jų, dekanas Sviatopolk-Mirskis, bu- 
vo Mogilevo arkikatedros klebonu ir 
1918 metais buvo bolševikų žiauriai 
nužudytas kartu su dviem jį gynu- 
siais policininkais. 

Kunigaikštis Sviatopolk-Mirskis 
buvo viena iš kilnesnių rusų imperi- 
jos asmenybių, mėgiamas ir populia- 
rus visuomenėje. Neilgai išbuvęs Vil- 
niaus generalgubernatoriumi, jis bu- 
vo paskirtas Rusijos vidaus reikalų 
ministeriu. Tose pareigose jis pasi- 
žymėjo savo išmintimi, teisingumu ir 
gerumu ir todėl gal neilgai išbuvo 
tose savo pareigose, 

Tas augštas Rusijos asmuo ir tuo- 
metinis Lietuvos valdytojas atvyko 
1904 m. į svečius pas švėkšnos dvaro 
savininką, grafą Adomą Platerį, ku- 
ris tais laikais buvo Vilniaus guber- 
nijos bajorų maršalka (vadovu) ir 
turėjo labai augšto laipsnio vietą 
prie Rusijos caro dvaro. Kunigaikštį 
Sviatopolk-Mirskį, be jo svitos, at- 
lydėjo Kauno gubernatorius Veriov- 
kinas, geras ir palankus lietuviams 


žmogus, ir svečias iš Prancūzijos, 
etnografas baronas de Baye, Prancū- 
zų Geografinės draugijos narys, su- 
sidomėjęs lietuvių tautos gyvenimu 
ir papročiais. 

Ne tik kad pajvairinus augštiems 
svečiams laiką, bet kad ir supažinus 
juos ir jų palydovą prancūzų moks- 
lininką su mūsų kaimiečiais ir jų 
gyvenimu, buvo suorganizuotos vai- 
šės ir iškilmės žemaitiškame sodžiu- 
je. Vaišes suruošė savo gražiame 
ūkyje, artimame švėkšnai Alseikių 
kaime, pasiturįs ir susipratęs ūki- 
ninkas Urbonas. Tai buvo pagarsė- 
jęs šioje apylinkėje, kartu su ūki- 
ninku Bliūdžiumi, kontrabandininkų 
"karalius". Juodu daug pasidarbavo, 
kartu su dr. Rugiu, kaip knygnešiai. 

Kunigaikštis su visais savo paly- 
dovais kelias valandas svečiavosi 
gražiame Urbono ūkyje. Svečiai klau- 
sėsi lietuviškų dainų ir gėrėjosi kai- 
miečių šokiais. Jie stebėjosi ne tik 
lietuvišku svetingumu, bet ir puikiu 
priėmimu, kuriame kunigaikštis ir 
svečiai buvo net šampanu vaišinami. 
Jau nepriklausomybės laikais man 
pasakojo viena iš dalyvių daininin- 
kių, Klumbienė iš Vilkų Kampo kai- 
mo, kaip svečiams patiko kaimiškas 
vaišingumas ir padainuotos dainos, 
kaip jie gėrėjosi šokiais ir rūbais ir 
koks malonus buvo kunigaikštis ir 
kiti augšti svečiai. 

Kunigaikštis apžiūrėjo ir didžiulės 
ir gražios Švėkšnos bažnyčios įpu- 
sėtą statybą ir aplankė kleboniją. 
Per šį vizitą jį turėjo matyti kan. 
M. Vaitkus. 

Kaip teko girdėti, kunigaikštis 
Sviatopolk-Mirskis visuomet malo- 
niai prisimindavo savo svečiavimąsi 
Švėkšnoje ir jam suruoštas Alsei- 
kiuose pas Urboną vaišes. 

Baronas de Baye, grįžęs į Pary- 


ĮVYKIAI 


e Lapkričio 4 d. gen. D. Eisenho- 
weris perrinktas JAV prezidentu. Jis 
gavo 9 milijonus balsų daugiau už 
demokratų kandidatą A. Stevensoną. 
Balsavimuose dalyvavo apie 60 mili- 
jonų žmonių. Senate ir Atstovų Rū- 
muose persvara teko demokratams. 

e Vengrų sukilimas prieš komu- 
nistų diktatūrą, žiauriausiai numal- 
šintas, naujon švieson iškėlė visų pa- 
vergtųjų tautų klausimą. Rusijos ki- 
šimasis į Vengrijos vidaus reikalus 
buvo du kartus pasmerktas Jungti- 
nių Tautų nepaprastuose posėdžiuo- 
se ir perkeltas svarstyti į bendrąją 
sesiją. Lietuviai gausiai dalyvavo 
Amerikoje suruoštose protesto de- 
monstracijose prieš vengrų tautos 
naikinimą. 

e Amerikos Lietuvių Tarybos vyk- 
domojo komiteto nariai lapkričio 16- 
17 d.d. buvo suvažiavę į Niujorką. 
Suvažiavime aptarta bendrieji orga- 
nizaciniai reikalai, sudaryta veiklos 
planas ateičiai. Vykdomojo komiteto 
sudėtis liko ta pati. Posėdžiuose da- 
lyvavo ir svečių, tarp kurių pažymė- 
tina min. E. Turauskas iš Prancūzi- 
jos ir Žymantas iš Anglijos. Prieš su- 
važiavimą buvo susirinkę ir kiti poli- 
tiniai veiksniai pasitarti apie vienin- 
gą darbą ir paskutinius Europos įvy- 
kius. Pasitarime dalyvavo Vliko pre- 
zidiumas, Alto vykdomojo komiteto 
nariai, Lietuvos Laisvės Komiteto at- 
stovai ir gen. konsulas Jonas Budrys, 
kuris atstovavo min. P. Žadeikiui. 

e Vokietijos lietuvių bendruomenės 
naujoji taryba savo pirmajame posė- 
dyje svarstė Vasario 16 gimnazijos 
reikalus. Ten buvo su dėkingumu pri- 
siminta jos rėmėjai bei išlaikytojai. 
Atsišaukime į pasaulio lietuvius, po 
kuriuo pasirašo J. Bataitis, kun. A. 
Bunga ir dr. A. Rukša, sakoma: 

“Vasario 16 gimnazijai vis dar 
tenka kovoti su gyvybiniais sunku- 
mais. Ši švietimo institucija, teikian- 
ti laisvojo pasaulio lietuvybei daug 
garbės bei pasididžiavimo, drauge 
yra ir didelio rūpesčio šaltinis, 

Vokietijos lietuvių bendruomenė 
tik viso laisvojo pasaulio lietuvių pa- 
ramos dėka įstengusi gimnaziją iš- 
laikyti, ir šiandien dar yra privers- 
ta šauktis lietuviškosios visuomenės 
paramos ir kviesti laisvuosius lietu- 
vius neleisti gimnazijos rėmimo pa- 
stangoms nusilpti. 

Vasario 16 gimnazijos auklėtiniai 
yra prisirišę prie savojo švietimo ži- 


žių, 1905 metais padarė platų pra- 
nešimą apie Lietuvą garsioje tais 
laikais Prancūzų Geografinėje Drau- 
gijoje. Jonas Rugis 


dinio ir tikisi, kad lietuviškasis soli- 
darumas jį išlaikys. Būkime tikri, 
kad Vasario 16 gimnazija ir jos dar- 
bas yra dovana lietuvių tautos lais- 
vės ryžtui paremti, nes žinia, kad 
pasaulyje yra sąlygos jauniesiems 
lietuviams laisvėje lietuviškai moky- 
tis, yra drauge ir dvasinis pastipri- 
nimas tiems jauniesiems lietuviams, 
kurie tų galimybių pavergtoje tėvy- 
nėje neturi. 

šimtmečiais lietuvis kovojo dėl 
šviesos, reta kita tauta tiek sudėjo 
aukų dėl švietimo. Todėl Vokietijos 
Lietuvių Bendruomenės taryba ir tu- 
ri moralinės stiprybės bei pareigos 
tarti visiems laisviesiems broliams ir 
sesėms — 

Tėvynės nelaisvės metais neleiski- 
me Vasario 16 gimnazijai pražūti, ne- 
leiskime užgesti šiam šviesos židi- 
niui emigracijoje! 

e Kanados Tautos Fondo atstovy- 
bės pirmininkų pakviestas L. Girinis- 
Norvaiša. Anksčiau šias pareigas ėjo 
M. Arlauskaitė. 

e Į Vokietijos Krašto Tarybos val- 
dybą išrinkti: Šlenteris, Sutkus, Ba- 
taitis, Stankaitis ir šukys. 

e Tarptautinėje moterų parodoje 
New Yorke Lietuvos moteris atsto- 
vavo “Moterų vienybė" ir “Lietuvių 


Moterų Atstovybės" klubas. Mūsų 
moterų skyriuose buvo įspūdingas 
lietuviškas kryžius su prasmingu 


įrašu, primenančiu komunistų vergi- 
ją, V. Augustino Lietuvos vaizdų 
nuotraukų rinkinys ir įvairių rank- 
darbių bei spausdinių. Paroda buvo 
atidaryta lapkričio 4-12 d.d. 

e Balfo pirm. kan. dr. J. B. Kon- 
cius grįžo iš Europos į JAV ir šios 
organizacijos reikalais lankosi lietu- 
vių parapijose bei valdžios įstaigose, 

e Gruodžio 4 d. sueina 15 metų, kai 
mirė prof. St. šalkauskis. Sukaktį 
ruošiasi minėti ateitininkai. 

e Dr. Eduardui Turauskui šiemet 
sučjo 60 metų amžiaus. Jubiliatas 
nuo studentavimo dienų įsijungė į 
visuomeninę, politinę ir spaudos veik- 
14. E. Turauskas yra buvęs seimo na- 
rys, ateitininkų vyriausios tarybos 
pirm., “Ryto" dienraščio vyr. redak- 
torius, Eltos direktorius, Lietuvos 
atstovas Čekoslovakijoje, užsienio 
reikalų ministerijoje politinio depar- 
tamento direktorius ir Lietuvos at- 
stovas prie Tautų Sąjungos. Dabar 
jis gyvena Prancūzijoje, nenuilsta- 
mai veikdamas lietuviškuose ir tarp- 
tautiniuose sąjūdžiuose. Praėjusiais 
metais dr. E. Turauskas, atvykęs į 
JAV. atstovavo lietuvius krikščionis 
demokratus pavergtųjų tautų seimo 
sesijoje Niujorke. 


e Europos Taryba Strasburge įstei- 
gė metinę premiją 10.000 šveicariškų 
frankų (2.500 dol.). Premiija skiria- 
ma už mokslo, literatūros, žurnalis- 
tikos ir politikos klausimais parašy- 
tus veikalus. Juose turi būti iškelta 
Europos Jungtinių Valstybių idėja. 

e Danijos lietuviai yra susiorgani- 
zavę į Liet. Bendruomenę, kuriai pir- 
mininkauja A. Bričkienė. 

e Spalio 16 d. Waterbury mirė se- 
nosios kartos lietuvių veikėjas dr. J. 
Colney-Aukštikalnis. Jis šiame kraš- 
te gyvai reiškėsi visuomeninio gyve- 
nimo baruose. Yra buvęs Amerikos 
Lietuvių Tautinės Sąjungos pirminin- 
ku. Dirbo ir Liet. Bendruomenėje. 
Mirė 70 metų amžiaus, 

e Spalio 11 d. Niujorke buvo su- 
važiavę lietuviai kunigai į savo meti- 
nį seimą. Posėdžiams pirmininkavo 
prel. K. Vasys. Centro valdyba pa- 
likta ta pati, tik papildyta dviem 
naujais vicepirmininkais — prel. J. 
Balkūnu ir kun. J. Aleksiūnu. 

e šį rudenį lietuviai pranciškonai 

prie savo centrinio vienuolyno Ken- 
nebunkporte, Maine, atidarė berniukų 
vidurinę mokyklą, Pradėta nuo pir- 
mosios klasės, į kurią įstojo 16 mo- 
kinių. Mokyklai suteikta visos valsty- 
bės viešųjų mokyklų teisės. Lietuvių 
kalba į programą įjungta lygiomis 
teisėmis su kitais dėstomaisiais da- 
lykais. Mokykla kasmet augs viena 
klase. Jos rektorius yra Tev. J. Gai- 
liušis, pranciškonų provinciolas. 
e Rugsėjo 17 d. Bayonneje, N. J., 
mirė prel. Ignas Starkus. Velionis 
Lietuvoje pasižymėjo pedagoginiame 
darbe — buvo šakių gimnazijos stei- 
gėjas ir ilgametis direktorius. Trem- 
tyje buvo šv. Sosto Delegatūros įga- 
liotinis lietuviams anglų zonoje. 

e Liet. Miškininkų Sąjungos trem- 
tyje valdybon išrinkta: Jonas Kas- 
tautas, Petras Norkaitis, Petras ši- 
las, Jonas Žebrauskas ir Vincas Že- 
maitis. 

e Sydnėjaus lietuviai Australijoje 
rūpinasi įsigyti namus, kuriuose 
telktųsi lietuviška veikla,  Namui 
pirkti sudarytas komitetas. 

e Kanados Liet. Bendruomenės 
Kultūros Fondas Toronte išlaiko 
augštesniuosius lituanistikos kursus. 
Kursuose pasiryžta išeiti Lietuvos 
gimnazijų 6 klasių lituanistinę pro- 
gramą. 

e Spalio mėnesį suėjo 60 metų 
amžiaus prof. Juozui Eretui, kuris 
šiuo metu gyvena Šveicarijoje. Ere- 
tas, šveicarietis, anksti atėjo dirbti 
Lietuvai. 1919 m. jį matome Lietuvos 
atstovybėje Berlyne, kiek vėliau — 
užsienio reikalų ministerijoje Kau- 
ne patarėjo pareigose. Čia jis suor- 
ganizavo spaudos biurą ir telegramų 
agentūrą Eltą, kurios buvo pirmasis 

direktorius, Nuo 1922 m. perėjęs į 
visuomeninę veiklą, dirbo katalikiš- 
kose organizacijose, labiausiai tarp 
jaunimo. Suorganizavo angelaičius, 
buvo pavasarininkų sąjungos pirmi- 
ninkas, veikė sporto srityje ir poli- 
tikoje krikščionių demokratų eilėse. 
Lietuvos universitete nuo pat jo įsi- 
steigimo dėstė vokiečių kalbą ir li- 
teratūrą. Iš šios srities yra paskelbęs 
keletą mokslinių veikalų. Atsikuriant 
Lietuvai, prof. J. Eretas dalyvavo 
savanorių kovose už laisvę. 


e J. Bačiūno vasarvietėje, Tabor 
Farm, Sodus, Mich., rugsėjo 6-9 d.d. 
įvyko santariečių suvažiavimas ir 
stovykla. Suvažiavimo dienotvarkėje 
buvo paskaitų bei diskusijų. Suvažia- 
vimo proga suruoštas ir Balio Sruo- 
gos paminėjimas, o pabaigoje lite- 
ratūros vakaras. Savo kūrybos skai- 
t6 Henrikas Nagys, Marius Katiliš- 
kis ir Algimantas Mackus. Santarai 
vadovauja R. Mieželis, pirm., L. Sa- 
baliūnas, vicepirm., D. Juknevičiūtė, 
sekr., H. Žibas, ižd., G. Gedvila, val- 
dybos narys. 

e Niujorke, Fordhamo universitete, 
įvesta lituanistikos paskaitos. Jas 
skaito žymūs lituanistai, tarp kurių 
prof. dr. A. Salys. šiuo metu yra 15 
studentų. 

e Čikagoje spalio 20 d. atidaryta 
Lietuvos pašto ženklų paroda. Ženk- 
lų rinkinį tvarkė Ignas Sakalas, Lie- 
tuvių Filatelistų Draugijos steigėjas 
ir parodos pirmininkas. 

e čikagos lituanistinė mokykla 
1957-58 metais veiks statomuose jė- 
Zzuitų namuose, Mokykla įsteigta 
1950 m. 

e Kun. P. Rabikauskas, S. J., ne- 
seniai Gregorianume gavęs daktaro 
laipsnį, paskirtas šio universiteto pro- 
fesoriumi. Ten jau dėsto kitas lie- 
tuvis, kun. A. Luima, atgaivintos 
Liet. Katalikų Mokslo Akademijos 
sekretorius. 

* 


e Lietuvių Enciklopedijos leidykla 
yra pasiryžusi atspausdinti Vinco 
Krėvės raštus. Jau išėjo pirmoji kny- 
ga, kurioje sudėta “šiaudinėj pasto- 
gėj", “Žentas" ir “Raganius". Viso 
bus 6-7 tomai. Kaina 25 dol. tiems, 
kurie juos užsisakys dabar ir įmo- 
kės 5 dol, Jie įskaitomi už paskuti- 
nį tomą, o už pirmas penkias knygas 
reikės mokėti tik po 4 dol. Perkant 
paskirai šio leidinio kaina bus augš- 
tesnė. š 

e Antanas Rūkas laimėjo jaunimo 
dramos konkursą, paskelbtą Ameri- 
rikos Liet. Mokytojų Sąjungos už 
veikalą “Algis Dalgis Gaidžiakojis ir 
pabaisų gengė". 

e St. Santvaras rašo knygą apie 
Lietuvos teatrą. Veikalas apims dra- 
mą, operą ir baletą. 


428 


e Mykolas Vaitkus šiemet mini 
savo kūrybos darbo 50 m. sukaktį. 


e Vaikų literatūrą praturtino Jur- 
gis Jankus, parašydamas knygelę 
“Kelionė į dangų" ir Juozas švaistas, 
parašydamas “Milžinas Brundulis". 
Abi manoma greit spausdinti. 

e Lietuvių Knygos Klubas leidžia 
Eugenijaus Gruodžio eilių rinkinį 
“Aguonos ir smėlis". 

e A. Simutis ruošia spaudai savo 
“Žinyno" antrąją laidą. Norima jį 
labai praplėsti ir patikslinti, Lietu- 
viai profesionalai (advokatai, inžinie- 
riai, gydytojai, muzikai, dailininkai, 
dainininkai) ir verslininkai, gavusie- 
ji pranešimus ir negavusieji, prašo- 
mi atsiliepti ir pateikti apie save in- 
formacijų. Visuomenininkai prašcmi 
rašyti apie savo organizacijas. Taip 
pat kviečiama iš anksto užsisakyti 
šį informacinį leidinį, prisiunčiant 4 
dol. Kas nori knygos kietais virše- 
liais, prisiunčia 5 dol. Žinias ir už- 
sakymus siųsti šiuo adresu: A. Si- 
mutis, 41 W. 82nd St., New York 
24, -N. V. 


e Lietuvių Studentų Sąjungos Už- 
sienio Reikalų Skyriaus leidžiamo 
LITUANUS žurnalo redakcija ir ad- 
ministracija persikėlė į Brooklyną. 
Naujas leidinio adresas: LITUANUS, 
916 Willoughby Ave., Brooklyn 21, 
N. Y. Visais LITUANUS reikalais 
prašome kreiptis čia paduotu adre- 
su. Ta pačia proga norime priminti, 
kad žurnalo finansinė padėtis labai 
sunki ir už bet kokią auką žurnalo 
leidėjai būtų nuoširdžiai dėkingi. 

«e Adomas Galdikas išvyko ilges- 
nei ekskursinei kelionei į pietines 
Amerikos valstybes ir Meksiką. Dai- 
lininkas nori susipažinti su tų kraš- 
tų gamta ir senaisiais kultūros pa- 
mMinklais. Kartu išvyko ir Tėv. Jus- 
tinas Vaškys, buvęs pranciškonų pro- 
vinciolas. Grįžti numato lapkričio pa- 
baigoje. 

o Kazimieras Žoromskis iš Čikagos 
persikėlė į Niujorką, kur turi atelje. 
Dailininkas taip pat dėsto ir Cutton- 
Rose meno mokykloje Jamaicoje. Jo 
adresas: 58 W. 57th St., New York 
19, N.- X. 

e V. K. Jonynas rūpinasi Čikagos 
Marguette Park bažnyčios vitražai“, 
kurių jisai padarė projektus ir jų iš- 
pildymą prižiūri vienoje dirbtuvėje 
Niujorke, Dailininkas vitražų projek- 
tus darė ir St. Louis miesto lietuviųį 
bažnyčiai. šį rudenį jis pakviestas 
dėstyti meno į Fordhamo Universitetą 
Niujorke. 

o Romo Viesulo litografinį dar- 
bą '“Nudavė dukrelę" Amerikos Gra- 
fikų draugijos komisija atrinko kil- 
nojamai parodai. Atrinkta iš viso 
100 darbų. 


o A. Vitkauskaitė-Merker, dailinin- 
kė, meno tikslais lanko Europą. Iš 
Niujorko iškeliavo rugsėjo pradžioje. 
Kelionėje išbus pusę metų. 

e Juozo Pautieniaus darbų paroda 
įvyko Los Angeles mieste, lietuvių 
parapijos salėje, lapkričio 10-18 d.d. 
Buvo iškabinta 50 paveikslų. 

e Dailininkai P. Puzinas, č. Janu- 
šas, W. Witkus ir N. Jasiukynaitė šį 
rudenį dalyvavo Amerikos Dailinin- 
kų Profesinės Lygos parodoje Niu- 
jorke. P. Puzino paveikslas '“Dvide- 
šimtojo amžiaus Madona" buvo ras- 
tas geriausiu aliejinės tapybos sri- 
tyje ir apdovanotas premija. 

e Lietuvių Dailės Instituto naują 
valdybą sudaro dailininkai: A. Va- 
leška, pirm.; T. Valius, vicepirm.; A. 
Marčiulionis, gen. sekr.; P. Augius, 
ižd.; V. Petravičius ir V. Vizgirda, 
nariai. Instituto atstovai atskiroms 
sritims: rytinėtms J. A, Valstybėms 
—- V. Vizgirda (Bostone), Kanadai — 
T. Valius (Toronte), Europai — A. 
Mončys (Paryžiuje), Australijai — 
T. Zikaras (Carnegie, Vic.). 

e Liet. Dailininkų Sąjunga Čika- 
goje rengia A. Rūkštelės darbų pa- 
rodą, Paroda atidaroma gruodžio 1 d. 


e Prof. K. V. Banaičiui šiemet su- 
6jo 60 metų amžiaus. Kompozitorius 
gyvena Brooklyne, visas savo jėgas 
skirdamas muzikai. čia jis baigė 
komponuoti operą “Jūratė ir Kasty- 
tis", čia jis harmonizuoja lietuviškas 
dainas, kurių vieną rinkinį, pavadin- 
tą “100 liaudies dainų“ jau išleido 
prel. Pr, Juras. 

e Spalio 27 d. Toronte sykiu kon- 
certavo Čiurlionio ansamblis ir “Var- 
po" choras. Abu chorai pasirodė ben- 
drai ir paskirai, išpildydami lietuvių 
ir svetimtaučių kompozitorių kūri- 
nius. Chorams talkino solistai A. 
Stempužienė, V. Verikaitis ir A. Liut- 
kus. Koncertas įvyko Massey muzi- 
kos salėje. Atsilankė apie 2000 sve- 
čių. Čiurlionio ansambliui vadovauja 
A. Mikulskis, o Varpo" chorui St. 
Gailevičius, 

e Sol. Stasys Baranauskas šį rude- 
nį išvyko į Italiją studijuoti daina- 
vimo. Prieš kelionę dainavo koncer- 
tuose Čikagoje ir Toronte. 

o "Aidų" metinis koncertas įvyks 
pavasarį, gegužės 5 d., Waterburyje. 
Pažymėtina, kad Waterburio lietuvių 
parapija, skatinant klebonui kun, J. 
Valantiejui, 1950 m. išleido pirmąjį 
"Aidų" numerį Amerikoje. Koncer- 
tas jungiamas su spaudos diena. 


PATIKSLINIMAS 
Šš. m. “Aidų" 8 nr. 369 p. trečiojoj 
kolonoj 12 eilutėje iš viršaus prasi- 
dedąs sakinys turi būti toks: “"Ten- 
ka pastebėti, kad neatsiliko ir mūsų 
politikai", 


AIDAI SKIRIA PREMIJĄ UŽ MOKSLO VEIKALĄ 


1. Kultūros žurnalas “ Aidai", leidžiami Pranciškonų, skiria premiją už 
lietuvių mokslo veikalą, išspausdintą atskira knyga ar periodinėje 
spaudoje 1955 ir 1956 metais. 


2. Premija, $500 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 
kalbotyros, geografijos, archeologijos, folkloro, visuomeninių moks- 
lų ii k.)- 


Premija nebus skaldoma tarp atskirų autorių. 


4. Autoriai arba leidėjai veikalus komisijai atsiunčia ligi 1957 metų 
vasario 1 dienos “Aidų" redakcijos adresu: A. Vaičiulaitis, 304 
Anacostia Rd., S. E., Washington 19, D. C. Pažymėti, kad tai siun- 
čiama premijos komisijai. 

5.  Premijai galima siųsti ir suminėtų mokslų srities rankraščius. 


6.  Premijos' komisija bus paskelbta vėliau. 


Administracijos adresas — Aidai 


ia — Anta Vaičiulaitis 
Redaguoja 17“ 680 Bushwick Ave, Brooklyn 21, N. V. 


Redakcijos nariai — T. Leonardas Andriekus, 


irni ka-Niliūnas 
Oo. F. M., Juozas Girnius, Alfonsas Nyka 84 Pine Crest Rd., Toronto, Ont., Canada 


| Dailininko adresas — Telesforas Valius, 
Meninė priežiūra — Telesforas Valius | 
| 
| 


Redakcijos adresas — Antanas Vaičiulaitis, 


Leidžia — Tėvai Pranciškonai 304 Anacostia Rd. S. E., Washington 19, D. C. 


DARBININKAS, 


DU KARTU SAVAITEJE IšEINĄS LAIKRAŠTIS, 


VISUOSE PASAULIO KRAšTUOSE GYVENANČIŲ LIETUVIŲ 
YRA MIELAI LAUKIAMAS SVEčIAS 


DARBININKAS, 


turėdamas daug stiprių bendradarbių ir lietuviškose vietovėse gerų 
korespondentų, gali aiškiai kalbėti tarptautinės politikos, religijos, 
literatūros, mokslo, meno, lietuviškos kultūros bei visuomeninės veik- 
los klausimais. Skaitytojas jame randa “Kūrybos priedą", jaunimo, 
moterų, sporto, filmų, šachmatų skyrius. Visa medžiaga pateikiama 
lengvu stiliumi ir sklandžia, taisyklinga lietuvių kalba. 


DARBININKAS 


EINA 41 METUS, UGDYDAMAS MŪSU IšEIVIJOJE 
KRIKščIONIšKA PASAULĖŽVALGA IR MEILE 
LIETUVIŲ TAUTAI 


METINĖ PRENUMERATOS KAINA: 


JAV $6.00, BROOKLYNE — $6.50, 
UŽSIENYJE — $6.50. 


Administracijos adresas: 


DARBININKAS 


910 WILLOUGHBY AVE. BROOKLYN 21, N. Y. 


